ރައީސް ޓްރަމްޕް މަޤާމުން ދުރުކުރުމުގެ ދެވަނަ މަރުޙަލާ! ރައީސް ޓްރަމްޕް މަޤާމުން ދުރުކުރުމުގެ ދެވަނަ މަރުޙަލާ!\nރައީސް ޓްރަމްޕް މަޤާމުން ދުރުކުރުމުގެ ދެވަނަ މަރުޙަލާ!\nއެމެރިކާގެ ރައީސް ޑޮނަލްޑް ޓްރަމްޕް މަޤާމުން ދުރުކުމަށް ޤާނޫނުހަދާ މަޖިލީހުގެ ތިރިގޭގައި ތިއްބެވި ޑިމޮކްރަޓިކް ޕާޓީގެ މެންބަރުން ކުރައްވަމުން ގެންދަވާ މަސައްކަތްތަކުގެ ދެވަނަ މަރުޙަލާ ފަށަން މިހާރުވަނީ ތައްޔާރުވެފައެވެ.\nމައްސަލާގައި ހެކިބަސް ނެގުމަށް މިދިޔަ ދެ ހަފުތާތެރޭ ކުރިޔަށްގެންދިޔަ އަޑުއެހުންތައް ނިންމާލުމަށްފަހު ކޮމިޓީން މިހާރު ވަނީ ރިޕޯޓެއް ލިޔުމަށް ޕެނަލެއް އެކުލަވާލައި އެ މަސައްކަތް ފަށާފައެވެ. ރިޕޯޓުގައިވާ ހޯދުންތަކުގެ އަލީގައި ޓްރަމްޕް މަޤާމުން ދުރުކުރުމަށް ކުރެވޭ ކަންކަން އިތުރަށް ކުރިޔަށްގެންދަން ޤާނޫނުހަދާ މަޖިލީހުގެ ތިރިގެއިން ފާސްވެއްޖެނަމަ އެ ރިޕޯޓު ހައުސްގެ ޖުޑިޝަރީ ކޮމިޓީއަށް ފޮނުވޭނެއެވެ. ދެން، އެ ކޮމިޓީގެ ފަރާތުން ޓްރަމްޕް މަޤާމުން ދުރުކުރަން ބޭނުންވާ މާއްދާތައް އެކަށައަޅާނެއެވެ.\nޓްރަމްޕް މަޤާމުން ދުރުކުމަށް ކުރާ މަސައްކަތުގައި އެންމެ އިސްކޮށް ޙަރަކާތްތެރިވާ ބޭފުޅަކީ ޤާނޫނުހަދާ މަޖިލީހުގެ އިންޓެލިޖެންސް ކޮމިޓީގެ ޗެއަރަމަން އެޑަމް ޝިފްއެވެ. ޝިފް ވިދާޅުވީ ހެކިބަސް ނެގުމުގެ މަސައްކަތް މިވަގުތައް މެދުކަނޑާލާފައި އޮތަސް އެކަން ކުރިޔަށްގެންދަން ވިސްނަމުންދާކަމަށެވެ. ސީއެންއެންގެ ޕްރޮގްރާމެއްގައި ވާހަކަދައްކަވަމުން ޝިފް ވިދާޅުވީ ޓްރަމްޕްއާ ދެކޮޅަށް ކުރެވޭ ތަޙުޤީޤުގައި އިތުރު ކިތާބީ ހެކިތައް ލިބެމުންދާކަމަށެވެ. މިހެންކަމުން ތަޙުޤީޤާ ގުޅުންހުރި އިތުރު ފަރާތްތަކާ ސުވާލުކުރުމާއި އިތުރު ތަޙުޤީޤުތައް ހިންގުމުގެ ފުރުޞަތު އެބައޮތްކަމަށް ޝިފް ވިދާޅުވެފައިވެއެވެ.\nވެރިކަމުގެ މަޤާމުން ދުރުކުރަން ކުރަމުންދާ މަސައްކަތާއި ގުޅިގެން ޓްރަމްޕް ވިދާޅުވެފައިވަނީ އޭނާ މަޤާމުން ދުރުކުރަންޖެހޭ ވަރުގެ ކުށެއް ނުކުރައްވާކަމަށެވެ. އަދި މިކަމަކީ އޭނާ ރިޔާސީ އިންތިޚާބު ކާމިޔާބުކުރެއްވިކަން އެނގުމާއި ވިދިގެން އޭނާގެ ދެކޮޅުވެރިން މާ ދުރާލައި ކުރަން ރާވައިފާ ކަމެއްކަމަށް ޓްރަމްޕްވަނީ ތުޙުމަތުކުރައްވާފައެވެ.\nރައީސް ޓްރަމްޕް މަޤާމުން ދުރުކުރަން ކުރާ މަސައްކަތުގެ މުގުލުގައިވަނީ އޭނާ ޔޫކްރެއިންގެ ރައީސް ވޮލޮޑިމީރް ޒެލެންސްކީއަށް ކުރެއްވި ފޯނުކޯލެއްގެ މައްސަލައެވެ. އެ ފޯނުކޯލުގައި ރައީސް ޓްރަމްޕް ޒެލެންސްކީގެ ކިބައިން އެދިވަޑައިގަތްކަމަށް ތުޙުމަތުކުރެވިފައިވަނީ އޭނާއާއި ސިޔާސީ ގޮތުން ވާދަވެރި ޑިމޮކްރަޓިކް ޕާޓީގެ ޖޯ ބައިޑަންއާމެދު ތަޙުޤީޤެއް ހިންގައިދިނުމަށެވެ.\nބައިޑަންއަކީ އަންނަ ރިޔާސީ އިންތިޚާބުގައި ޓްރަމްޕަށް އެންމެ ބޮޑު ގޮންޖެހުމެއް ކުރިމަތިކުރުވަފާނެކަމަށް ބެލެވޭ ބޭފުޅާއެވެ. ބައިޑަންއާއި އޭނާގެ ފިރިހެން ދަރިފުޅު ޔޫކްރެއިންގެ ހަކަތައާބެހޭ ކުންފުނީގައި ހިންގާފައިވާ ވިޔަފާރީގެ މުޢާމަލާތުތަކެއް ތަޙުޤީޤުކުރަން ޓްރަމްޕް ބޭނުންފުޅުވުމުގެ ފަހަތުގައިވަނީ ސިޔާސީ ފައިދާނެގުންކަމަށް އެތައް ފަރާތްތަކަކުންދަނީ ބުނަމުންނެވެ. މީގެ އިތުރުން ބޭރު ޤައުމެއްގެ ރައީސެއްގެ ކިބައިން އެމެރިކާގެ މަތީ ފެންވަރުގެ ސިޔާސީ ބޭފުޅެއްގެ މައްސަލައެއް އޮތްތޯ ބަލައި ތަޙުޤީޤުކޮށްދޭން އެދުމަކީ އެމެރިކާގެ ޤައުމީ ސަލާމަތަށް ނުރައްކާވެދާނެ ކަމެއްކަމަށް ބެލެވޭތީ ރައީސް ޓްރަމްޕް މަޤާމުން ދުރުކުރަންޖެހޭކަމަށް ޑިމޮކްރަޓިކް ޕާޓީން ވަނީ ބުނެފައެވެ.


Palestine ge refugeen Canada ge himaayathah edhefi\nފަލަސްތީންގެ ރެފިއުޖީން ކެނެޑާގެ ހިމާޔަތަށް އެދެފި\nރެފިއުޖީން އެއްވީ ލެބަނާންގައި ހުންނަ ކެނެޑާގެ އެމްބަސީ ކުރިމައްޗަށް\nރެފިއުޖީން ވަނީ ހަމަޖެހޭ ދިރިއުޅުމެއް އުޅެން ބޭނުންވާކަމަށް ގޮވާލާފައި\nރެފިއުޖީން ވަނީ އިންސާނީ ހައްގުތައް ކަޝަވަރު ކޮށްދިނުމަށް ވެސް ގޮވާލާފައި\nކ. މާލެ6ސެޕްޓެންބަރ 2019 | ހުކުރު 18:04 2,857\nލެބަނާންގައި ދިރިއުޅޭ ފަލަސްތީންގެ ރެފިއުޖީން ވަނީ އެއްވުމުގައި ކެނެޑާ އަދި ފަލަސްތީންގެ ދިދަ ބޭނުންކޮށްފައި - އެރަބް ނިއުސް\nލެބަނާންގައި ދިރިއުޅޭ ފަލަސްތީންގެ ރެފިއުޖީން ކެނެޑާގެ ހިމާޔަތަށް އެދެފިއެވެ.\nލެބަނޫންގައި ދިރިއުޅޭ ސަތޭކައަށް ވުރެ ގިނަ ފަލަސްތީންގެ ރެފިއުޖީން ވަނީ ބެރޫޓް ގައި ހުންނަ ކެނެޑާގެ އެމްބަސީ ކުރިމައްޗަށް އެއްވެ، އެ ގައުމުގެ ހިމާޔަތަށް އެދިފައެވެ. ބުރާސްފަތި ދުވަހުގެ މި އެއްވުމުގެ ބައިވެރިން ވަނީ ފަލަސްތީން އަދި ކެނެޑާގެ ދިދަ އެއްވުމުގައި ބޭނުން ކޮށްފައެވެ.\nއެއްވުމުގެ ބައިވެރިން ވަނީ ލެބަނޫންގައި ދިރިއުޅެންޖެހޭ ދަތި ހާލަތާ އެ ގައުމުގެ ދަށަށް ދާ އިގްތިސާދުގެ ވާހަކަ އާއި އެމީހުން ވެސް ހަމަޖެހޭ ދިރިއުޅުމެއް އުޅެން ބޭނުންވާ ކަމަށް ބުނެފައެވެ.\nއެއްވުމުގެ ބައިވެރިން ވަނީ އަބުރުވެރި ދިރިއުޅުމެއް އުޅެން ބޭނުންވާ ކަމަށާއި އިންސާނީ ހައްގުތައް ކަށަވަރު ކޮށްދިނުމަށް އެދި ގޮވާލާ ބޯޑުތަކާއި ލިޔުންތައް އެއްވުމުގައި ބޭނުން ކޮށްފައެވެ. އަދި އދ ގެ ޔުނައިޓެޑް ނޭޝަންސް ރިލީފް އެންޑް ވޯކްސް އެޖެންސީ (ޔޫ.އެން.އާރް.ޑަބްލިއު.އޭ) ގައި ކޮރަޕްޝަންގެ އަމަލުތައް ގިނަ ކަމަށް ވެސް އެއްވުމުގެ ބައިވެރިން ވަނީ ބުނެފައެވެ.\nލެބަނާންގައި މިހާރު ވެސް ދިހަ ހާހަށްވުރެ ގިނަ ފަލަސްތީން ރެފިއުޖީން ދިރިއުޅެއެވެ. ނަމަވެސް މި މީހުން ދިރިއުޅެނީ ކުދި ކޭމްޕުތަކުގައި ލެބަނާންގެ ރައްޔިތުންނަށް ލިބޭ އާންމު ހިދުމަތްތައް ނުލިބޭ ހާލުގައެވެ. އެ މީހުންނަށް އާމްދަނީ ހޯދާނެ ގޮތްތައް ވެސް ފަހިވެފައެއް ނުވެއެވެ. އަދި ލެބަނާންގައި ދިރިއުޅޭ ރެފިއުޖީންނަށް ބިން މިލްކު ކުރުމުގެ ހުއްދަ ވެސް ނުލިބެއެވެ.


Roma ge eheetherikamaa eku Barca ah muhimmu molheh | Mihaaru\nބާސެލޯނާގެ ލުއިސް ސުއަރޭޒް (މ) އަތުން ބޯޅަ ހޯދަން ރޯމާގެ ޑެނިއަލް ޑި ރޮސީ މަސައްކަތްކުރަނީ. --ފޮޓޯ: އޭއެފްޕީ\nރޯމާގެ އެހީތެރިކަމާ އެކު ބާސާ އަށް މުހިއްމު މޮޅެއް\n05 އެޕްރީލް 2018 - 09:30 16 comments\nބާސެލޯނާ (އޭޕްރިލް 5) – އަހަރެއްހާ ދުވަސް ފަހުން ލުއިސް ސުއަރޭޒް ޗެމްޕިއަންސް ލީގުގައި ޖެހި ފުރަތަމަ ގޯލާ އެކު އިޓަލީގެ އޭއެސް ރޯމާ 4-1 އިން ބަލިކޮށް ޔުއެފާ ޗެމްޕިއަންސް ލީގުގެ ސެމީ ފައިނަލާ ދާދި ގާތަށް ސްޕެއިނުގެ ބާސެލޯނާ ޖެހިލައިފި އެވެ.\nއަންނަ ބުދަ ދުވަހުގެރޭ ރޯމްގެ އޮލިމްޕިކޯގައި ކުޅޭ މެޗުން ރޯމާ އަށް ފުރުސަތެއް ލިބެން އޮތީ 3-0 އިން ނުވަތަ ހަތަރު ލަނޑުގެ ތަފާތަކުން މޮޅުވުމެވެ. އެ މެޗުން 4-1 ގެ ނަތީޖާއެއް ނުކުމެއްޖެ ނަމަ ޖެހޭނީ ޕެނަލްޓީ ޖަހާށެވެ. އެ ނޫން ކޮންމެ ނަތީޖާއެއް ނެރެގެން ވެސް ބާސެލޯނާ އަށް ސެމީ ފައިނަލް ކަށަވަރުކުރެވޭނެ އެވެ.\nމި މެޗުގައި ބާސެލޯނާގެ ހަތަރު ގޯލުގެ ތެރެއިން ފުރަތަމަ ދެ ގޯލަކީގެ ރޯމާގެ ކުޅުންތެރިންގެ އަތުން ބައިކޮޅަށް ވަން ލަނޑުތަކެކެވެ. އެގޮތުން އެ ޓީމުގެ ފުރަތަމަ ލަނޑަކީ 38 ވަނަ މިނެޓުގައި ރޯމާގެ ކެޕްޓަން ޑެނިއަލް ޑި ރޮސީ އަތުން ބައިކޮޅަށް ވަން ގޯލެކެވެ. އަދި 55 ވަނަ މިނެޓުގައި ދެ ވަނަ ގޯލް ބައިކޮޅަށް ވަނީ ކޮސްޓަސް މަނޮލަސް އަތުންނެވެ. އޭގެ ހަތަރު މިނެޓު ފަހުން ބާސެލޯނާގެ ތިން ވަނަ ލަނޑު ވައްދާލީ ޑިފެންޑަރު ޖެރާޑް ޕީކޭ އެވެ.\nއޭގެ ފަހުން 80 ވަނަ މިނެޓުގައި އެޑިން ޖެކޯ ރޯމާ އަށް މުހިއްމު އަވޭ ގޯލެއް ކާމިޔާބުކޮށްދިން ނަމަވެސް 87 ވަނަ މިނެޓުގައި ސުއަރޭޒް ޖެހި ގޯލާ އެކު ބާސެލޯނާ އިން ގާތްގަނޑަކަށް ސަލާމަތް ހޯދި އެވެ. މިއީ ޗެމްޕިއަންސް ލީގުގެ 11 މެޗުން އޭނާ ޖެހި ފުރަތަމަ ގޯލެވެ.\nމި މެޗުގައި ބާސެލޯނާގެ ފަރާތުން އެ ޓީމުގެ އެންމެ މޮޅު ކުޅުމެއް ނުފެނުނެވެ. އެކަމަކު ވެސް އެ ޓީމަށް ލަނޑު ޖަހާނެ އިތުރު ފުރުސަތުތަކެއް ލިބިފައިވެ އެވެ. އެ ޓީމުގެ ލިއޮނަލް މެސީ ހަތް ބޯޅަ ފޮނުވާލައި އޭގެ ތެރެއިން ތިން ބޯޅަ ގޯލާ އަމާޒުކުރި ނަމަވެސް ގޯލެއް ޖެހޭ ގޮތެއް ނުވި އެވެ.\n"އަހަންނަށް އަދި ނުފެނޭ އަހަރެމެން ސެމީ ފައިނަލުން. ޔަގީނުން ވެސް ނުފެނޭ،" ބާސެލޯނާގެ ކޯޗު އާނެސްޓޯ ވަލްވާޑޭ ބުންޏެވެ. "ރޯމާ އިން ދައްކުވައިދީފި އެއީ ވަރުގަދަ ޓީމެއްކަން. އަހަރެމެންނަށް ދެން އެތަނުގައި ކުޅޭ މެޗު އަދި ވަރަށް ގިނަ ހުރަސްތައް ހުންނާން އަރައިގަންނަން ޖެހޭ."\nއިތުރު ލިޔުންތައް ބާސެލޯނާ ޗެމްޕިއަންސް ލީގު އޭއެސް ރޯމާ


Aniyaa Kurumah Fahu Ehlaa Laafai Oiy Meehaku Addu In Fenijje - Vaguthu\nއަނިޔާ ކުރުމަށް ފަހު، އެއްލައިލާފައި އޮތް މީހަކު އައްޑޫ އިން ފެނިއްޖެ\nއަނިޔާ ކުރުމަށްފަހު އެއްލައިލާފައި އޮތް މީހަކު އައްޑޫ ސިޓީ ހުޅުދޫ އިން ފެނިއްޖެއެވެ.\nފުލުހުންގެ ތަރުޖަމާނު އިޒްމިއްޔާ ޒާހިރުގެ އަމިއްލަފުޅު ވަޓްސްއެޕް ގްރޫޕަށް ފުލުހުން ފޮނުވި މެސެޖެއްގައި ވިދާޅުވެފައި ވަނީ އެ މީހާ ފެނިފައި ވަނީ މިރޭ 19:00 ހާއިރު ހުޅުދޫ ފްލެޓު ސަރަހައްދުން ކަމަށެވެ.\nފުލުހުން ބުނެފައި ވަނީ އެހާއިރު ހުޅުދޫ ފްލެޓު ސަރަހައްދުން ޒަހަމް ތަަކަކާއި އެކު މީހަކު ވެއްޓިފައިވާ ކަމުގެ މައުލޫމާތު އެފަރާތަށް ލިބިފައިވާ ކަމަށެވެ.\nއަނިޔާ ލިބިފައިވާ މީހާގެ ބޮލުގައި އެއްޗަކުން ޖަހައި، ބޯ ފަޅާލުމުގެ އިތުރުން ގައިގެ އެކި ތަންތަނުގައި ތަޅާފައިވާ ކަމުގެ ނިޝާންތައް ފެންނަން ހުރިކަމަށް ފުލުހުން މައުލޫމާތު ދެއެވެ.\nއެ މީހާ އަށް ހުޅުދޫ ސިއްހީ މަރުކަޒުގައި މިހާރު ފަރުވާ ދެމުން އަންނައިރު، ފުލުހުން އަންނަނީ މި މައްސަލަ އިތުރަށް ތަހުގީގު ކުރަމުންނެވެ. މި މައްސަލާގައި މިހައިތަނަށް އެއްވެސް މީހަކު ހައްޔަރު ކޮށްފައެއް ނުވެއެވެ.\nއޮކްޓޯބަރ 5, 2019 21:53\nތިއޮތީވާ ވަރައް މޮޅު ކަމެއްތާ ..ތިއީ އައްޑު އަތޮޅުގައި އާންމުކަމެއް އެހެންވެ ތިތަންތަން ތަރައްގީވެސް ނުވަނީ..\nއޮކްޓޯބަރ 5, 2019 22:53\nމާލޭގަ އެއްވެސް މާރާމާރީ އެއް ނުހިނގާތީ މާލެއަށް މިހާ ކަންތައް މިކޮށްދެނީ\nއޮކްޓޯބަރ 5, 2019 23:27\nއައްޑޫގައި ވެރިއަކަށް ހުރި ފުލުސް މީހާ ކަޑަކަމުން ވާ ކަމެއް އޭނަ އުޅެނީ ކާރުކޮޅުގައި އެހެން ކަމެއް ކުރަން ތަނުގެ މަޞްލަހަތު ނެތް ފުލުހުންގެ މޯޓިވެއެއް ނެތް\nއޮކްޓޯބަރ 6, 2019 00:49\nއައްޑޫގައި އެއްވެސް އަމާން ކަމެއް ނެތް އެބަޔަކު އުޅޭނެ ގޮތަކަށް އުޅެނީ މަގުމަތީ ސައިކަލް ދުއްވަނީ އެހާ ބާރަށް މާރާމާޜީ ހިންގަނީ މީހުންނަށް އަނިޔާކޮށް އުކަނީ ވެރިމީހާ ކާރުގައި އެހެންކަމަކު ތެޅިފޮޅެނީ ފުލުހުން ކޮރަޕްޓްވެ ތަން އެއްކޮށް ހަލާކުވެފައި އައްޑޫ ޕޮލިސް ސްޓޭޝަންތައް ވާވެފައި ބޮޑުމީހާ މަރަދޫތެރޭގައި ފޭދޫ ފަސްގަޑުގައި ރޭގަޑު ކާރުގައި ކުރާކަމެއް ނޭގޭ އެފަދަ މީސްމީހުން އައްޑޫ ގައި ކުރަނީ އެހެން ކަމެއް ނުކުޅެދޭ ޕޮލިސް ވަރަށް ސަލާމް\nއޮކްޓޯބަރ 6, 2019 01:54\nކީއްވެ ހައްޔަރު ނުކޮށްގެން އުޅެނީ؟ ހުޅުމީދޫ ޕޮލިސް ސްޓޭޝަންގެ ފުލުހުންނަށް އިނގޭ ކޮން ބައެއްކަން އެކަން ކުރީ. އަނިޔާ ލިބުނު މީހާ އެބަ ބުނޭ މިވެނި ބައެކޭ. ކޯޓް އަމުރެއް މިހާރު ބޭނުމެއް ނުވާނެ ތޯއްޗެ މިކަހަލަ މައްސަލަތަކަށް. ޓެރަރިޒަމް ގާނޫނު ބުނަނީ ކޯޓް އަމުރެއް ނެތިވެސް ހައްޔަރު ކުރެވޭނެއޭ.\nއޮކްޓޯބަރ 6, 2019 08:47\nއައްޑޫގައި ނެތް އެއްވެސް ގާނޫނެއް ގަވައިދެއް. ނާތަހުޒީބު ކަމުން ސައިކަލު އެއްޗެހިވެސް ޕާކު ކޮއްފައި ހުރޭ މީހުން ހިނގަން ހަދާފަ ހުންނަ ޕޭވްމަންޓް މަތީގައި. ފުލުހުންގެ މުއައްސަސާ ފެއިލް ވެއްޖެ. ކައުންސިލަރުން ވެސް ފެއިލް.


Hiya verinnah dhey aniyaa ge Badhalu othee varah Gaathuga: Hiya Union - AO News\nހިޔާގެ ވެރިންނަށް ތިދޭ އަނިޔާގެ ބަދަލު އޮތީ ވަރަށް ގާތުގައި ކަމަށް ބުނެ ހިޔާ ޔޫނިއަނުން ސަރުކާރަށް ބަހުގެ ޙަމަލާތަކެއް ދީފިއެވެ.\nހުޅުމާލޭ ދެވަނަ ފިޔަވަހީގައި ޢިމާރާތްކޮށްފައިވާ “ހިޔާ ފްލެޓް” ތަކުގެ ވެރިންގެ ހައްގުގައި މަސައްކަތް ކުރުމަށް އުފައްދާފައިވާ ހިޔާ ޔޫނިއަނުން މިގޮތަށް ބަހުގެ ޙަމަލާތަކެއް ސަރުކާރަށް އަމާޒުކޮށްފައި މިވަނީ މި މަހުގެ އެއްވަނަ ދުވަހުން ފެށިގެން ހިޔާ ފްލެޓްތަކުގެ ކުލި ނަގަން އެޗްޑީސީން ނިންމާފައިވާ ދަނޑިވަޅެއްގައެވެ.\nހިޔާ ޔޫނިއަންގެ ޓްވީޓުގައި ބުނެފައިވަނީ ސަރުކާރުގެ ހުރި ނިކަމެތިކަން މިއަދު ފެނިއްޖެ ކަމަށާއި ނާގާބިލިއްޔަތުކަން ދައްކައިފި ކަމަށެވެ. އަދި ހިޔާގެ ރައްޔިތުންނަށް އޮތް މަޖުބޫރީ ހާމަވެއްޖެ ކަމަށާއި ހިޔާގެ ވެރިންނަށް ތިދޭ އަނިޔާގެ ބަދަލު އޮތީ ވަރަށް ގާތުގައި ކަމަށް ވެސް ބުނެފައިވެއެވެ.\nސަރުކާރުގެ ހުރި ނިކަމެތިކަން މިއަދު ފެނިއްޖެ! ނާގާބިލިއްޔަތުކަން ދައްކައިފި! ހިޔާގެ ރައްޔިތުންނަށް އޮތް މަޖުބޫރީ ހާމަވެއްޖެ. ހިޔާގެ ވެރިންނަށް ތިދޭ އަނިޔާގެ ބަދަލު އޮތީ ވަރަށް ގާތުގައި. @ibusolih @MoNPHImv @hrcmv @mvpeoplesmajlis @presidencymv @MaleCitymv @hdcmaldives\n— Hiyaa Union (@HiyaaUnion) April 3, 2022\nއެ ޔޫނިއަނުން މިހެން ބުނެފައިވާއިރު، ހިޔާ ފްލެޓުތަކުގެ ކުލި ނަގަން އެޗްޑީސީން ފަށާފައި މިވަނީ ހަތް މަސް ދުވަސް ވަންދެން ކުލި ފަސްކޮށްދިނުމަށް ފަހުއެވެ.\nހިޔާ ފްލެޓްތަކަށް މަހު ކުލީގެ ގޮތުގައި 7500 ރުފިޔާ އަދި މެއިންޓެނެންސް ފީ ގެ ގޮތުގައި 1000 ރުފިޔާ ދައްކަން ޖެހެއެވެ. އެހެންކަމުން ހިޔާ ފްލެޓުވެރިންން ކޮންމެމަހަކު ވެސް 8500 ރުފިޔާ އެޗްޑީސީއަށް ދައްކަން ޖެހޭނެއެވެ.\nހިޔާ ޔޫނިއަނުން މިފަދަ ޓްވީޓެއް ކޮށްފައިވާއިރު، ހިޔާ ފްލެޓްތަކުން ކުލި ދައްކަން ޖެހޭ ތާރީހު ފަސްކޮށް ދިނުމަށް މާލެ ސިޓީ މޭޔަރު، ޑރ. މުހައްމަދު މުއިއްޒު ވެސް ވަނީ އެދިވަޑައިގެންފައެވެ.\nމުއިއްޒު ކުރެއްވި ޓުވީޓެއްގައި ވިދާޅުވީ ރައްޔިތުންގެ އަތްމަތި އެންމެ ބޮޑަށް ދަތިވެ، އެންމެ ބޮޑަށް ޚަރަދު ބޮޑުވާ މަސް ކަމަށްވާ ރަމަޟާން މަހު ހިޔާ ފްލެޓުގެ ކުލި ނަގަން ފެށުމަކީ އެތައް ހާސް އާއިލާއަކަށް ތަކުލީފް ކުރިމަތިވެގެން ދާނެ ކަމެއް ކަމަށެވެ.\n“މިނިންމުން ބަދަލުކޮށް ކުލި ދައްކަން ފަށަންޖެހޭ ތާރީޚް ފަސްކޮށްދެއްވުމަށް ގޮވާލަން!” މުއިއްޒުގެ ޓުވިޓްގައި ވިދާޅުވިއެވެ.\nރައްޔިތުންގެ އަތްމަތި އެންމެ ބޮޑަށް ދަތިވެ، އެންމެ ބޮޑަށް ޚަރަދު ބޮޑުވާ މަހު(ރަމަޟާން މަހު)ހިޔާފްލެޓްގެ ކުލި ނަގަން ފެށުމަކީ އެތައްހާސް ޢާއިލާއަކަށް ނުހަނު ބޮޑު ތަކުލީފެއް ކުރިމަތިވެގެންދާނޭކަމެއް. މިނިންމުން ބަދަލުކޮށް ކުލި ދައްކަން ފަށަންޖެހޭ ތާރީޚް ފަސްކޮށްދެއްވުމަށް ގޮވާލަން!\n— Dr Mohamed Muizzu (@MMuizzu) April 2, 2022\nހިޔާ ފްލެޓްތަކުން ކުލި ދައްކަން ޖެހޭ ތާރީހު ފަސްކޮށް ދިނުމަށް، ޑރ.މުއިއްޒު އެދިވަޑައިގެންފި


ވަގުތީ ގޮތުން ޓޫރިޒަމް މިނިސްޓްރީ ހިންގަން ފައްޔާޒު – DhiDaily\nވަގުތީ ގޮތުން ޓޫރިޒަމް މިނިސްޓްރީ ހިންގަން ފައްޔާޒު\nޓޫރިޒަމް މިނިސްޓަރުގެ މަގާމުގައި ހުންނެވި އަލީ ވަހީދު އެމަގާމުން މިއަދު ވަކިކުރުމަށްފަހު ޓޫރިޒަމް މިނިސްޓްރީ ހިންގަން ވަގުތީ ގޮތުން އިކޮނޮމިކް މިނިސްޓަރު ފައްޔާޒް އިސްމާއީލް އަށް ހަވާލުކޮށްފި އެވެ.\nރައީސް އޮފީހިގެ ތަރުޖަމާނު އިބްރާހިމް ހޫދު ވަނީ އެކަން ޔަގީން ކޮށްދެއްވައިފައެވެ.\nއަލީ ވަހީދު މިނިސްޓްރީ ކަމުން ވަކި ކޮށްފައި ވަނީ މުވައްޒަފުންނަށް ޖިންސީ ގޯނާ ކުރާ ކަމުގެ ތުހުމަތުގައި އެވެ. އަލީ ވަހީދުގެ މައްޗަށް ވަނީ އެ މިނިސްޓްރީގައި މަސައްކަތް ކުރާ މުވައްޒަފުން ތަކެއް ދަނީ އެކި ފަހަރު މަތިން ޖިންސީ ގޯނާ ލިބުނު ކަމުގެ ތުހުމަތު ކޮށްފައެވެ.\nމީގެ ތެރެއިން މުވައްޒަފެއް ބުނެފައި ވަނީ އޮފީސް ދަތުރުގައި ރިސޯޓު ތަކަށްް ގޮސް އަލީ ވަހީދު މިގޮތަށް އަމަލު ކުރާ ކަމަށެވެ. މިގޮތުން ދިޔަ ދަތުރެއްގައި އަލީ ވަހީދު ޖިންސީ ގޯނާ ކުރަން އުޅުމުން މަރު ވިއަސް ހެޔޮ ކަމަށް ބަލައި ވަނީ ރިސޯޓުގެ ވޯޓާ ވިލާ އިން މޫދަށް ފުންމާލައިފައެވެ.\nއަދި މާމިގިރި ހޮޓަލުގައި ބޭއްވި ހަފްލާއެއްގައި ވެސް އަލީ ވަހީދު ވަނީ މުވައްޒަފަަކަށް ޖިންސީ ގޯނާ ކުރަން އުޅެފައި ކަމަށް މުވައްޒަފު ކިޔާދިނެވެ. މީގެ އިތުރުން އަލީ ވަހީދު މިނިސްޓަރ ނަހުލާ އާއި ބޭ އަދަބީ ކޮށް ވާހަކަ ދައްކާ އޯޑިއޯ އެއް މީގެ ކުރިން ވަނީ ލީކު ވެފައެވެ.\nޖޭޕީގެ ރައީސް ކަމުގެ މަގާމުން ވެސް އަލީ ވަހީދު ވަނީ ވަކި ކުރަން ނިންމައިފައެވެ.\nމި މައްސަލަތަށް ޖެންޑާ މިނިސްޓްރީ އާއި ފުލުހުން މިހާރު ދަނީ ބަލަމުންނެވެ.


SunOnline: COLUMN: Humanitarian forensic action: Islam dheenuge aleegai 1\nހިއުމެނިޓޭރިއަން ފޮރެންސިކް އެކްޝަން: އިސްލާމް ދީނުގެ އަލީގައި 1\nއަބްދުﷲ އަޙްމަދު 08 Nov 2021, 09:57\nދިރާސާތަކުން އެނގޭގޮތުގައި ދުނިޔޭގައި ހިނގާ އެންމެހައި ދެކޮޅުވެރިކަމާއި އަރާރުންތައް ހިނގަމުންދާ ބައްރުތަކުގައި ދިރިއުޅޭ މީހުންގެ ތެރެއިން ތިންބައިކުޅަ ދެބައި މީހުންގެ ހިއްސާ އާއިއެކު އެޒޯންތަކުގައި ދިރިއުޅެމުންދަނީ މުސްލިމުންނެވެ. "ހިއުމެނިޓޭރިއަން ފޮރެންސިކް އެކްޝަން" އަކީ؛ ފޮރެންސިކް ސައިންސް އިންސާނިއްޔަ މަސައްކަތްތަކުގައި ބޭނުންކުރުމެވެ. ޚާއްޞަކޮށް ކާރިސާތަކާއި، ޙާދިސާތަކާއި، ދެކޮޅުވެރިކަމާއި އަރާރުމާއި އަދި ކުށުގެ ޖަރީމާތްތައް ހިންގާ ޙާލަތްތަކުގައި ބޭނުންކުރުމެވެ.\nމި ބަހާއި، މި މަސައްކަތުގެ ގޮފި އުފެދިގެން އައިސްފައިވަނީ 1980 ގެ އަހަރު ތަކުގައި އާޖެންޓީނާގެ ސިފައިން އެޤައުމުގައި ހިންގި ޖަރީމާތްތައް ތަޙްޤީޤްކުރި "އާޖެންޓީން ފޮރެންސިކް އެންތްރޮޕޮލޮޖީ ޓީމް" އިން ކުރި މަސައްކަތުގެ ތެރެއިންނެވެ. މިމަސައްކަތުގެ ދާއިރާއަކީ އިންޓަނޭޝަނަލް ކޮމިޓީ އޮފް ރެޑް ކްރޮސް (އައިސީއާރސީ) އިން ތަރައްޤީކޮށްފައިވާ، ބައިނަލް އަޤުވާމީ އިންސާނީ ޙައްޤުތަކާއިގުޅޭ ޤާނޫނުތަކުގެ އަސާސްތަކުގެ މައްޗަށް ބިނާވެފައިވާ މަސައްކަތުގެ ދާއިރާއެކެވެ.\nއެހެންކަމުން ހިއުމެނިޓޭރިއަން ފޮރެންސިކް އެކްޝަންގެ މައިގަނޑު މަޤްޞަދަކީ؛ އިންސާނީ ކަރާމަތް ޙިމާޔަތް ކުރުމާއި، ފުރާނަ ސަލާމަތް ކުރުމަށްޓަކައި ޖިނާއީ އަދި މަދަނީ ޒިއްމާ އުފުލަންޖެހޭ ފަރާތްތަކުގެ މައްސަލަތަކަށް ބޭނުންވާ ހެކި ޤަރީނާ ހޯދައި ދިނުމެވެ. އެއީ މަރުވެފައިވާ ފަރާތުގެ ވަނަވަރު ދެނެގަނެ، މަރުވި ގޮތާއި ސަބަބު ހޯދައި، ޢަދުލު އިންސާފު ޤާއިމްކުރުމަށް އެހީތެރިވެދީގެންނެވެ. މިދެންނެވި މަސައްކަތްތަކާއި މަޤްޞަދުތަކަށް ބަލާއިރު، އިސްލާމް ދީނުގެ އެންމެ މަތީ މަޤްޞަދުތަކާއި ހިއުމެނިޓޭރިއަން ފޮރެންސިކްގެ މަޤްޞަދުތަކުގައި އަރާރުމެއް ނެތެވެ. އަދި ކިއެއްތަ! އިސްލާމީ ޝަރީޢަތުގެ މަޤްޞަދުތައް ޙާޞިލްކުރުމަށް ހިއުމެނިޓޭރިއަން ފޮރެންސިކްގެ ދައުރު ނުހަނު ބޭނުންތެރިއެވެ.\nމާތް ﷲ އިންސާނާ ޚަލްޤުކުރައްވާ، މާތްކުރައްވާ ބިން އާރާސްތުކުރުމަށް އެކަނލާގެ ފޮނުއްވި ޚަލީފާއެއްކަމުގައި ލެއްވެވިއެވެ. އެހެންކަމުން އިންސާނާ ދިރިހުރިކަމުގައިވިޔަސް އަދި މަރުވިޔަސް އެއިންސާނާއަށް މާތްކަމާއި އިޙުތިރާމް ދޭންޖެހެއެވެ. މިކަން ބަޔާންކުރައްވައި، ޢާއިޝަތުގެ ފާނުން ރިވާކުރެއްވި ޙަދީސެއްގައި ވެއެވެ. "މަރުވެފައިވާ މީހެއްގެ ކަށި ބިންދުމަކީ، ދިރިހުރި މީހެއްގެ ކަށި ބިންދުންފަދަ ކަމެކެވެ." މިޙަދީސް އިން މަރުވެފައިވާ މީހާގެ ކަރާމަތް ޙިމާޔަތްކުރުމުގެ އަސާސް ބަޔާންވެއެވެ. ނަމަވެސް ހުޅަނގުގެ ބައެއް މީހުންގެ ނަޒަރުގައި މުސްލިމުންތިބީ ހިއުމެނިޓޭރިއަން ފޮރެންސިކްގެ ދާއިރާގައި ފަހަތު ފަޔަށް ބުރަވެފައެވެ. އެއީ، މިދެންނެވި ޙަދީސްގެ އަލީގައި މަރުވުމަށްފަހު، މަރުގެ ޙާދިސާ ހިނގި ގޮތާއި މަރުވި ސަބަބު ދެނެގަތުމަށް ކުރަންޖެހޭ ތަޙްލީލާއި ތަޙްޤީޤު (ފޯސްޓް މޯޓަމް އެގްޒަމިނޭޝަން ނުވަތަ އޮޓޮޕްސީ) ކުރުމަކީ އިސްލާމް ދީނުގައި ހުއްދަ ނޫން މަކެއްކަމަށް ބުނާބުނުމަށް ބިނާކޮށްގެންނެވެ.\nހަމައެފަދައިން އައި.ސީ.އާރ.ސީ އިން ބަޔާންކުރާގޮތުގައި، މުސްލިމު މުޖްތަމަޢު ތަކުގައި، މިދެންނެވި ޙަދީޘް ސަލްބީގޮތުން ފަހުމުވުމާއި، އާދަކާދަައާއި ޘަޤާފަތުގެ ސަބަބުން ނުކުންނަ ނުވަތަ ފާހަނގަވާ މައްސަލަތަކާއި ގޮންޖެހުންތައް އެބަހުއްޓެވެ. މަރުވާ މީހުން ހޯދުމާއި، ކޮނެގެން ނެގުމާއި، އެއްތަނުން އަނެއް ތަނަށް ނުވަތަ އެއްޤައުމުން އަނެއް ޤައުމަށް ގެންދިއުމާއި، އަވަހަށް އަދި އެކަކަށްވުރެ ގިނަމީހުން އެއްވަޅެއްގައި ވަޅުލުމާއި، ކަނޑުގައި ވަޅުލުމާއި، އޮޓޮޕްސީ ހެދުންފަދަ ކަންކަމުގައި މުސްލިމުންގެ ފަރާތުން ގޮންޖެހުން ކުރިމަތިވެއެވެ. އެހެންކަމުން މިދެންނެވި ކަންކަން ތަންފީޒުކުރުމުގައި އިސްލާމް ދީނުގައި ހުރަހެއްވޭތޯބަލައި، މިކަންކަން ކުރުމުގެ އުޞޫލުތަކުގެ މައްޗަށް މިލިޔުމުގައި އަލިއެޅުވިގެންދާނެއެވެ.\nއިސްލާމް ދީން ޙިމާޔަތްކޮށް އިސްލާމީ ރިސާލަތު ކުރިއެރުވި އަބުޠާލުން ޝަހީދުވެދިޔަ ހަނގުރާމަތަކާއި ޙާދިސާތަކަށް ނަޒަރު ހިންގަވާށެވެ. އިލްމުވެރިން ވިދާޅުވާ ގޮތުގައި އެންމެ ފުރަތަމަ ދުނިޔޭގައި "ޑިޒާސްޓަރ ވިކްޓިމް އައިޑެންޓިފިކޭޝަން" (ޑީވީއައި) ޓީމެއްގެ ގޮތުގައި ޙަރަކާތްތެރިވީ އަންހެން ޞަޙާބިއްޔަ ބޭކަބަލުންނެވެ. ޖެނީވާ ކޮންވެންޝަންތައް އައީ މާފަހުންނެވެ.\nމަރުވެފައިވާ މީހުން ހޯއްދަވައި، ޒަޚަމްވެފައިވާ މީހުންނަށް ފަރުވާ ދިނުމުގެ މަސައްކަތް އިސްލާމީ ތާރީޚުގެ ކުރީކޮޅުގައި ހިނގި ހަނގުރާމަތަކުން ފެނެއެވެ. އިންސާނީ ކަރާމަތުގެ އަސާސްތަކަށް ބަލާއިރު، އިންސާނާ މަރުވުމަށްފަހުވެސް، ޖަނަވާރާއި، ދޫނި ސޫއްޕާސޫއްޕައް ދޫނުކޮށް، އެމީހެއްގެ ޢާއިލާއާއި އެމީހަކު ޙަވާލުކުރުމަކީ މުހިއްމުކަމެއްކަން ރަސޫލާއާއި، އެކަލޭގެފާނުންގެ ޞަޙާބީންގެ ބަސްފުޅުތަކާއި ޢަމަލުފުޅުތަކުން އެނގި ހާމަވެއެވެ. ބާރުވެރިކަން ދައްކައި އަނިޔާވެރިވުމަކީ، ޢަރަބިންގެ ތެރޭގައި އެދުވަސްވަރު ޢާއްމުވެފައިވާ ކަމެއްކަމުން، ހަނގުރާމައިގައި މަރުވާ މީހުންނާމެދު އެމޭރުމުން ޢަމަލުކުރައްވަން އުޅުނުނަމަވެސް، ރަސޫލާ ވަނީ އެކަން ކުއްވެރިކުރައްވާ މަނާކުރައްވާފައެވެ.\nއައްރުބައްޔިޢު ބިންތު މުޢައްވިޛި ބުނި ޢަފްރާ އަކީ، ރަސޫލާގެ އަރިހުގައި ހަނގުރާމަތަކަށް ވަޑައިގެން، މީހުންނަށް ފަރުވާދެއްވައި، މަރުވާ މީހުންނާއި ޒަޚަމްވާ މީހުން ހޯއްދަވައި މަދީނާއަށް ގެންގޮސް ޢާއިލާއަށް ޙަވާލުކުރުމުގެ މަސައްކަތް އެންމެ އިސްސަފުގައި ކުރެއްވި އަންޞާރިއްޔަ ބޭކަނބަލެކެވެ. އަލްޤަހުޠާނީއާއި އަލްދާވޫދީ ވިދާޅުވާ ގޮތުގައި މިޤަވާޢިދަކީ ކާރިސާތަކުގައި ނުވަތަ ހަނގުރާމަތަކުގައި އިންސާނީ އަދި ބައިނަލްއަޤުވާމީ ޤާނޫނު މިއަދު ދަންނަ އަސާސީ އުޞޫލެއްގެ އަސްލު ވުޖޫދުވުމެވެ. އެއީ މަރުވާ މީހުންހޯދައި ޒަޚަމްވާ މީހުންނަށް ފަރުވާ ފޯރުކޮށްދީ ކަށަވަރުކުރަންޖެހޭ އިންސާނީ ޙައްޤުތައް ކަށަވަރު ކުރުމުގެ މަސައްކަތެވެ. މިޒަމާނުގައި މިފަދަ ކާރިސާ ތަކުގައި މީހުންގެ ވަނަވަރު ހޯދުމުގައި ޢަމަލުކުރާމޭރުމުން، އެޒަމާނުގައި މީހުންގެ ވަނަވަރު ދެނެގަތުމަށް ބޭނުންކުރީ ހަމަލޮލުން ފެންނަންހުންނަ، އަންނައުނާއި، ތަފާތު ނިޝާންތަކެވެ. ނުވަތަ މާއްދީ ހެކިތަކަށެވެ.\nތާރީޚީ ހެކިތައް ދައްކާ ގޮތުންވެސް މުސްލިމުންވަނީ މިކަމުގައި ކުރިއަރައިގެން ގޮސްފައެވެ. އައްނުޢުމާނު އާއި އަލްޤުރުޠުބީ ބަޤަރާ ސޫރަތުގެ 273 ވަނަ އާޔަތުގެ ތަފްސީރުގައި ވިދާޅުވެފައި ވެއެވެ. "އެއުރެންގެ ޢަލާމާތްތަކުން ތިބާއަށް އެއުރެން އެނގޭނެތެވެ." މިގޮތުން މުސްލިމުންގެ ބިމުގައި ވަނަވަރު ނޭގޭ މީހަކު މަރުވެފައި އޮއްވާ ފެނިއްޖެނަމަ އަދި އޭނާ ޚިތާނު ކޮށްފައިނުވާނަމަ، އެމީހާ މުސްލިމުންގެ ބިމުގައި ވަޅުލުމުގެ ބަދަލުގައި ޤައުމުތަކުގެ މެދުގައި ހެދިފައިވާ ޤާނޫނޫތަކާއި އެއްގޮތަށް އޭނާގެ މައްސަލަ އިތުރަށް ބަލައި ތަޙްޤީޤު ކުރަން ޖެހޭނެއެވެ. މިތަނުގައި މަރުވެފައިވާ މީހާގެ ވަނަވަރު ދެނެގަތުމުގެ މައްޗަށްވަނީ އަހައްމިއްޔަތުކަން ދެއްވާފައެވެ. އަދި އެކަން ކުރުމުގައި ޢަމަލުކުރާނެގޮތް ބަޔާންކުރައްވާފައިވުމުގެ އިތުރުން، އެކަމުގައި ބައްލަވާނެ މިންގަނޑުތައް ވަނީ ބަޔާންކުރައްވާފައެވެ.\nމިގޮތުން އޭނާގެ ހަށިގަނޑުގެ ބޭރުފުށުން ފެންނަން ހުންނާނެ އޭނާގެ ހެދުމާއި، ބެލްޓާއި، ޚިތާން ކޮށްފައިވުން ނުވަތަ ނުވުންފަދަ ކަންކަން ބަޔާންކޮށްފައިވާކަން ފާހަނގަކުރެވެއެވެ. މިއީ މިޒަމާނުގައި، ޕޯސްޓް މޯޓަން އެގްޒަމިނޭޝަން ގައިވެސް ބަލާ އަދި އިންޓަޕޯލް އާއި އިންޓަނޭޝަނަލް ކޮމިޓީ އޮފް ރެޑް ކުރޮސް (އައި.ސީ.އާރު.ސީ) އިން ޑިޒާސްޓަރ ވިކްޓިމް އައިޑެންޓިފިކޭޝަން (ޑީ.ވީ.އައި) ގެ ޙާލަތްތަކުގައި ޢަމަލުކުރުމަށް އަދި މީހަކުގެ ވަނަރު ދެނެގަތުމުގައި ކަނޑައެޅިފައިވާ ވަސީލްތަކުގެ ގިންތި ތަކުގެ ތެރޭގައި ހިމެނޭ ކަންކަމެވެ.\nއިތުރު އެކަލޭގެ ފާނުން ކަނޑައެޅުއްވި އަނެއް ޤަވާއިދަކީ، މީހުން ވަޅުލުމުގެ އުޞޫލު ކަނޑައެޅުއްވުމެވެ. މިގޮތުން މުސްލިމަކު މަރުވެއްޖެނަމަ، އޭނާ ވަޅުލުމަކީ ކިފާޔަތުގެ ފަރުޟެކެވެ. އެކަން ނުކޮށްފިނަމަ، މުޅި މުސްލިމު މުޖްތަމަޢު ފާފަވެރިވެއެވެ. އަދި އެކަކު އެކަން އަދާކުރުމުންވެސް އެންމެންގެމަތިން އެފަރުޟު އަދާވީއެވެ. ޢާއްމު އުޞޫލަކީ ކޮންމެ މީހަކުވެސް ވަކިވަޅެއްގައި ވަޅުލުމެވެ. ޟަރޫތަރެއް މެދުވެރިވެގެން ނުވަތަ ވަރަށް ދަތި ޙާލަތުގައިމެނުވީއެވެ. މުސްލިމުންނާއި ކާފަރުންވެސް މިއުޞޫލުން ވަޅުލެއްވެވިއެވެ.\nއެއްފަހަރެއްގައި، ބައެއްގެ އިސް ލީޑަރަކު ހަނގުރާމައިގައި މަރުވިއެވެ. އެމީހާގެ ހަށިގަނޑުގެ ބަދަލުގައި އަގެއް އެމީހުން ހުށަހެޅުއްވިއެވެ. ނަމަވެސް ރަސޫލާ އެއްޗެއްގައި ނުހިއްޕަވައެވެ. އެމީހާގެ ހަށިގަނޑު އެމީހުންނާއި ޙަވާލުކުރެއްވެވިއެވެ. މިކަމުން އަނެއްކާވެސް އިންސާނީ ހައްޤުގައި އާޤަވާޢިދެއް އެކަލޭނގެފާނުން ތަޢާރަފު ކުރެއްވީއެވެ.\nއެއީ ހަނގުރާމައާއި އަރާރުންތަކާއި ކާރިސާއާއި ކުށްތައް ތަޙްޤީޤުކުރާ ޙާލަތުގައިވެސް މީހުންގެ ހަށިގަނޑު ވިއްކުމާއި ޢާއިލާތަކަށް މަޙްރޫމުކުރުން މަނާކުރެއްވުމެވެ. ވީއެންމެ އަވަހަކަށް ހަށިގަނޑު ޢާއިލާއާއި ބަދަލަކާއިނުލައި ޙަވާލުކުރުމުގެ އުޞޫލެެވެ. މަރާމެދު ކުރެވޭ ތުހުމަތެއް އޮވެގެން ނުވަތަ ކުށެއްގެ ތަޙްޤީޤަށްޓަކައި ނުވަތަ މައްޔިތާގެ ވަނަވަރު ދެނެގަތުންފަދަ ކަންކަމުގައި ވަޅުލުން ފަސްކުރުންނޫން ޙާލަތްތަކުގައި ވީއެންމެ އަވަހަކަށް މައްޔިތާ ވަޅުލުމަކީ މުސްތަޙައްބު ވެގެންވާ ގޮތެވެ.\nއިންސާނީ ބޮޑެތި ކާރިސާ ތަކާއި ހަނގުރާމަ ތަކުގައި މިއަދު ޢަމަލުކުރާ އިތުރު އުޞޫލެއް ރަސޫލާ އެންގެވިއެވެ. އެއީ ހަނގުރާމައިގައި މަރުވާ މީހުންގެ ފަރާތުން ލިބޭ ތަކެއްޗާމެދު ޢަމަލުކުރާނެގޮތް ބަޔާން ކޮށްދެއްވުމެވެ. މިތަކެތީގެ އެހީގައި މީހުންގެ ވަނަވަރު ހޯދައި ދެނެގަތުމެވެ. ޚަނީމާ މުދަލުގެ ގޮތުގައި ނުބެލެވޭ އެމީހާގެ ތަކެތި އެމީހާގެ ޢާއިލާއަށް ޙަވާލުކުރުމަކީ އިރުޝާރު ދެވިފައިވާ ކަމެކެވެ. ޣަނީމާ މުދަލާމެދު ﷲ ވަޙީކުރެއްވި ބަސްފުޅުގެ މާނައިގައި ވެއެވެ. "(غنيمة) މުދަލަށް خيانة ތެރިވުމަކީ، ނަބީބޭކަލަކަށް އޮތްކަމެއް ނޫނެވެ. އަދި، މުދަލަށް خيانة ތެރިވާ މީހާ އެމީހަކު خيانة ތެރިވި ތަކެއްޗާއިގެން قيامة ދުވަހުން (އެކަލާނގެ حضرة އަށް) އަންނާނެތެވެ. ދެން، ކޮންމެ نفس އަކަށްމެ އެ نفس އެއް ހޯދިކަމެއް (ގެ ޖަޒާ) ފުރިހަމަޔަށް ލިބިދެއްވާނެތެވެ. އެއުރެންނަށް ބޭއިންސާފު ނުކުރައްވާ ގޮތުގައެވެ." (އާލު ޢިމްރާން، 161)\nކުރިން ފާހަނގަކުރިފަދައިން ޢާއްމު ޤަވާޢިދަކީ، ކޮންމެ މައްޔިތަކުވެސް ވަކިން ވަޅެއްގައި ވަޅުލުމެވެ. ނަމަވެސް އިންސާނީ ބޮޑެތި ކާރިސާތަކާއި އަރާރުންތަކުގައި ވަރަށް ގިނަ އަދަދަކަށް މީހުންމަރުވުމުގެ ސަބަބުން ހިއުމެނިޓޭރިއަން ފޮރެންސިކްގެ ދާއިރާގައި މަސައްކަތްކުރާހިނދު، މިދެންނެވި އުޞޫލުން ޢަމަލުކޮށް މީހުން ވަޅުލުމަކީ ވަރަށް ދަތި އުނދަގޫކަމެކެވެ. މިފަދަ ޙާދިސާއެއް ކީރިތިރަސޫލާގެ ޙަޔާތުގައި ހިނގާފައިވެއެވެ.\nއެއީ އުޙުދު ހަނގުރާމައިގައި ޝަހީދުވި 70 ޞަހާބީން ވަޅުލުމުގައި މުސްލިމުންނަށް ދިމާވި ދަތިތަކެވެ. ބިންގަނޑު ހަރުކަމުން 70 ވަޅު ކޮނުމަށް މުސްލިމުންނަށް ދަތިވުމުން، ރަސޫލާއަށް މުސްލިމުން މިކަމުގައި ޢަމަލުކުރާނެ ގޮތަކާމެދު ދެންނެވިއެވެ. އެކަލޭގެފާނުން ޙަދީސް ކުރެއްވިއެވެ. ފުންކޮށް ވަޅުގަނޑުކޮނެ، ކޮންމެ ވަޅެއްގައި2ނުވަތަ3ބޭފުޅުންގެ ހަށިކޮޅު ވަޅުލައްވަވާށެވެ. މިއަދުގެ ޙާލަތްތަކަށް ބަލާއިރު ކާރިސާތައް މެނޭޖުކުރުމުގައި، ދީނާއި އާދަކާދައާއި ޢާއިލީ ޝުޢޫރުތަކަށް ރިޢާޔަތްކޮށް މަރުވާމީހުންނާމެދު ޢަމަލުކުމުގެ އުޞޫލުތައް ހެދުމަކީ މުހިއްމުކަމަކަށްވާތީ، އައި.ސީ.އާރ.ސީ އިން މިކަމުގައި އިސްދައުރެއް އަދާކުރެއެވެ. ނަމަވެސް މިވަގުތު ހުރި އުޞޫލުތައް ވަރަށް ޢާއްމެވެ. ޚާއްޞަ ޙާލަތްތަކުގައި ޢަމަލުކުރާނެ ގޮތްތައް ތަފްޞީލްނުވެއެވެ. އިސްލާމީ އުޞޫލު ތަކަށްބަލާއިތު، ފިޤުހު ޢިލްމުވެރިންވަނީ މިކަންކަމާގުޅޭ ވަރަށްގިނަ ތަފްޞީލްތައް ދެއްވާފައެވެ.\nކުރިން ފާހަނގަކުރިފަދައިން ފިޤުހު ޢިލްމުވެރިން މިފަދަ މައްސަލަތަކުގައި ޢަމަލުކުރާނެގޮތާމެދު ތަފްޞީލުކޮށް ވާހަކަދައްކަވާ ޙުކުމްތައް ވަނީ ނެރެދެއްވާފައެވެ. މިގޮތުން އިސްލާމް ދީނުގައި ޢަމަލުކުމަށް އޮންނަ ޢާއްމު އުޞޫލާއި ޚާއްޞަ ޙާލަތްތަކުގައި ޢަމަލުކުރާނެގޮތް ބަޔާންކުރައްވައެވެ. މިގޮތުން ކަނޑުމަތީގައި މަރުވާ މީހުންނާމެދު އެކި ޙާލަތްތަކުގައި ޢަމަލުކުރާނެ ގޮތްވަނީ ބަޔާންކުރައްވާފައެވެ. މިގޮތުން އުޅަދެއްގައި މަރުވާ މީހާގެ ހަށިގަނޑު ކުނިނުވެ ހިކި ފަސްގަނޑަކަށް ގެންދެވޭނަމަ، އެ މުއްދަތައް މައްޔިތާ ބޭއްވިދާނެއެވެ. ނަމަވެސް މައްޔިތާގެ ހަށިހަނޑު ކުނިވާނަމަ، ލަނކުޑިފަދަ އެއްޗެއްގައި އައްސައި މައްޔިތާގެ ހަށިގަނޑު ދޫކޮށްލުން ހުއްދައެވެ. ރަށަކަށް މައްޔިތާގެ ހަށިގަނޑު ގެންދެވެން އޮތްނަމަވެސް، އެރަށުގައިއުޅެނީ މުސްލިމުންގެ ޢަދުއްވުންކަމަށްވާނަމަ، ބަރު އެއްޗެއްގައި މައްޔިތާގެ ހަށިގަނޑު އައްސައި ކަނޑަށް ދޫކޮށްލުން މިޙާލަތުގައި ހުއްދަވެދެއެވެ. މިއެންމެހައި ޙާލަތްތަކުގައި މައްޔިތާ ވަޅުލަންވާނީ ކަށުކަމާކެމީގެ ކަންކަން ފުރިހަމަ ކުރުމަށްފަހުއެވެ. ނަމަވެސް ހަނގުރާމައިގައި ޝަހީދުވާ މީހުން ހިނަވައި، ކަފުންކޮށް، ނަމާދުކުރުން އިސްތިސްނާވެގެންވެއެވެ.


Dho?! STORY: Dhathurunaamaa. Ep23.\n* އޮކްޓޫބަރު 11 ވަނަ ދުވަހުގެ ބަޔާ ގުޅޭ ...\n"ސޯ ސޮރީ ކިންޒާ. އަހަރެން ދުވަހަކުވެސް... ފަޅި ސިކުންތަކަށް ވެސް ކިންޒާދެކެ ލޯއްބެއް ނުވަން،" ޖަވާބުދިންއިރު ވިޝާލްގެ އަޑުގައި އެއްވެސް ކަހަލަ މޮޅިވެރިކަމެއް ނުވެ އެވެ. ކިންޒާއަށް ކޮށްފައިވާ އަސަރު ފެނުމުން އޭނަ އެކަމުން އުފާ ލިބިގަންނަމުންދިޔަ ކަހަލަ އެވެ.\nދޮރުގައި ޓަކި ޖަހަން ފެށުމުން ފަހަތަށް ޖެހިލާފައި ވިޝާލް ހިނގައިގަތީ އެދިމާއަށެވެ. ކިންޒާ ސީލިންގާއި ދިމާއަށް މޫނު އުފުލާލައިގެން ހުރެ ލޮލުން ފައިބަން ތައްޔާރުވެފައިވާ ކަރުނަތައް ހިންދާލަން ވެގެން އަތުން ލޮލަށް ވިހެލި އެވެ. އެހެން އެންމެން އަންނަންވާއިރަށް އޭނަ އިށީނދެ އިނީ ކުރިން ވެސް އިން ތަނުގަ އެވެ.\nކިންޒާގެ ޕީއޭ، ޔާދާ އެންމެ ކުރިން އައިސް ކިންޒާގެ ކަނާތުން ގޮނޑިއެއް ދަމާލައިގެން އިށީނެވެ. އަތުގައި ހުރި ފައިލުތައް މޭޒުމަތީ ބަހައްޓާފައި ކިންޒާގެ މުލައްދަނޑީގައި މަޑުމަޑުން ހިފާލުމުން އެމޫނަށް ބަލައިލެވުނެވެ.\n"ޔޫ އޯކޭ؟" ޔާދާގެ އަޑުގައި އަޅާލުންވި އެވެ.\nލުއި ހިނިތުންވުމަކާއެކު ބޯޖަހާލައިފައި ކިންޒާގެ ނަޒަރު ހުއްޓައިލީ މޭޒުގެ އަނެއްފަރާތުގައި އޭނައާ ކުރިމަތިވާގޮތަށް އިށީނދެލި ވިޝާލްއަށެވެ. ވިޝާލް ހިތުން އެހުންނަނީ އެންމެފަހު ވަގުތު އޭނައަށް ދިން ބޮޑު ޝޮކާއެކު އޭނަގެ ބަލިކަށިކޮށްލައިގެންނެވެ. އޭނަ ހިތާއި ހިތުން ވިޝާލްއަށް ޝުކުރު އަދާކުރީ އެންމެ ފަހު ވަގުތު ވިޝާލްގެ ހަޤީޤީ ކުލަ ދެއްކީތީ އެވެ. މިހާރު ދެން ވިޝާލްއާމެދު ކުޑަ ވެސް ރަހުމެއް ބަހައްޓާކަށް އޭނަ ވިސްނާކަށް ނުޖެހޭނެ އެވެ. ކުރަން އުޅޭ ކަންތައް ކުރިއަށް ވުރެވެސް ފަސޭހައިން ކުރެވޭނެ މަގު ފެނުނީ އެވެ.\nދެމީހަކު ފިޔަވައި އެހެން އެންމެން ހަމަވުމުން ތެދުވެ ބައްދަލުވުމުގެ ތައާރަފް ދިނީ ޖީއެމް ހަސަން އެވެ. ކިންޒާގެ އިތުރަށް ހުސްވި ސީއީއޯގެ މަޤާމަށް ކުރިމަތިލާފައިވާ ހަމައެކަނި ފަރާތަކީ ވިޝާލް އެވެ. ކިންޒާ ހީކޮށްގެން ހުރި ގޮތަށް އޭނަގެ ފުށުން ދެއްކެން އޮތް ހުރިހާ ބަލިކަށިކަމެއް ވިޝާލް ފާހަގަކުރި އެވެ.\nދާއިރާގައި ތަޖުރިބާ މަދުވުމެވެ. ކޮމްޕެނީގައި މަސައްކަތް ކުރި ކުރު މުއްދަތުގައި އެނގިފައިވާ ކަންކަން ވެސް މަދުވާނެ ކަމެވެ. އަންހެންނަކަށް ވުމުން ކުރިމަތިވާނެ ގޮންޖެހުންތަކެވެ. އެންމެ ކުޑަމިނުން ކިންޒާ ހދ. އަތޮޅަށް ކުރި ދަތުރު ވެސް ފާހަގަނުކޮށް ވިޝާލް ދޫކޮށްނުލި އެވެ. އެގޮތަށް މަސައްކަތް ދޫކޮށްލައިފައި އަމިއްލަ އުފަލަށް ޗުއްޓީ ހަދަން ދިޔަ ފަރާތެއްގެ އަތްމައްޗަށް އެވަރުގެ ބާރެއް ދޫކޮށްލުމުގެ ކުރިން ވިސްނައިލަން އެދުނެވެ. ހަމައެކަނި ލޭގެ ގުޅުން ހުއްޓަސް އަދި މަސައްކަތުގެ ޤާބިލްކަން ހުރުން ލާޒިމް ނޫންކަން ހަނދާންކޮށްދިނެވެ. ވިޝާލްއަށް އެމަޤާމު ލިބިއްޖެނަމަ ކުރިއަށް އޮތް ފަސް އަހަރަށް ކޮމްޕެނީގެ މަސައްކަތް ކުރިއަށް ގެންދަން ތައްޔާރުކޮށްފައިވާ ގޮތުގެ ޕްރެޒެންޓޭޝަންއެއް ހުށައެޅުން އޮތީ އެންމެފަހުންނެވެ.\n"އަޅުގަނޑުގެ ވާހަކަކޮޅު ނިންމާލުމުގެ ކުރިން ފަހު ފަހަރަށް ވެސް އިލްތިމާސް ކުރާނީ ރަނގަޅަށް ވިސްނާފަ ގޮތެއް ނިންމަން. އެކެއް ދެމީހެއްގެ ވަޒީފާއަކަށް ނޫން މިނިންމުމުން އަސަރު ފޯރާނީ. އެތައް އާއިލާއެއްގެ ބަނޑުފުރާނަ މުއްތި ކުރުމާއި ގުޅިފައިވާ ނިންމުމެއް މީ. ޒާތީ ނުވެ ޕްރޮފެޝަނަލް ނިންމުމެއް ހުރިހާ ބޭފުޅުން ވެސް ނިންމަވަން ވާނީ." ވިޝާލްގެ ފަހު ބަސް އިއްވާފައި ގޮނޑީގައި އިށީނދެލި އެވެ.\nކިންޒާގެ މޫނަށް ބަލައިލިއިރު އަމިއްލަ މޫނުގައި ސާބިތުކަންވި އެވެ. ހަމަޖެހުންވި އެވެ.\n"ގުޑް ލަކް. ޔޫ ވިލް ނީޑް އިޓް!" ލުއި ހިނިތުންވުމަކާއެކު ވިޝާލް ބުނެލި އެވެ.\n"ތޭންކްސް." އެއަށްވުރެ ފުޅާ ހިނިތުންވުމަކާއެކު ކިންޒާ ޖަވާބުދިނެވެ.\nއޭނަ ޖެހިލުންވެފައިވާކަން ވިޝާލްއަށް އަންގާކަށް ކުޑަކޮށް ވެސް ނޭދެ އެވެ. ތެދުވެ އެކި މީހުންގެ މޫނަށް ބަލާލުމަށްފަހު ކުޑަކޮށް ކަރުކެހިލާފައި އަތުގައި އޮތް ޕެންޑްރައިވް ހިފައިގެން ހިނގައިގަތީ ޕްރޮޖެކްޓަރާއި ދިމާއަށެވެ. އިތުރު ވާހަކަތަކެއް ދެއްކުމުގެ ބަދަލުގައި ކިންޒާ ފުރަތަމަ ވެސް ޕްރެޒެންޓޭޝަން ފަށަން ތައްޔާރުވުމުން ވިޝާލް އިނީ ހިނިއައިސްފަ އެވެ. އޭނަ މަޑުމަޑުން ދެފަރާތަށް ބޯ ހޫރާލައިފައި އެތާ ތިބި އެހެން މީހުން އެއްޗެއް ހީކޮށްފާނެތީ ސީރިއަސް ކުލަވަރު ގެނެވޭތޯ މަސައްކަތް ކުރި އެވެ.\nކިންޒާ ހުށައަޅަން ފެށުމުން ފަސޭހައިން ކުރިއަށް ދިޔަ ނުދީ ވިޝާލް އިރުއިރުކޮޅާ ކޮންމެވެސް ސުވާލެއް ކުރެ އެވެ. އެއިން ކޮންމެ ސުވާލަކަށް ވެސް ކިންޒާ ފަސޭހަ ކަމާއިއެކު ޖަވާބުދެ އެވެ. އޭނަ ނިންމާލައިފައި އައިސް އިށީނުމާއެކު ޔާދާ މަޑުމަޑުން އެއަތުގައި ހިފާލި އެވެ. ކިންޒާ ބަލައިލުމުން ހިނިތުންވުމާއެކު ހުށައެޅުމަށް ތައުރީފްކުރި އެވެ.\nވޯޓުގެ ކުރިން ކުޑަ ބްރޭކެއް ލިބުމުން ވިޝާލް ނިކުމެގެން ދިޔައީ ނުލަފާ ހިނިތުންވުމަކާއިއެކުގަ އެވެ. އެންމެން ހުސްވެގެން ދިޔައިރު ކިންޒާ ބޭރަށް ނިކުންނަ ހިޔާލެއް ނުކުރެ އެވެ. އޭނަ ފެންފުޅި ނަގައި މެދާއި ޖެހެންދެން ބޯލާފައި ބެހެއްޓުމަށްފަހު ނަގައި ބަލައިލީ ފޯނަށެވެ.\nތިރީސް މިނިޓްގެ ބްރޭކް ނިންމާފައި އެންމެން އައިސް ހަމަވުމާއެކު ކިންޒާ ކޮޅަށް ތެދުވި އެވެ.\n"ވޯޓަށް ދިއުމުގެ ކުރިން އަދި އަޅުގަނޑަށް ކުޑަވަގުތުކޮޅެއް ދެއްވާ!" ކިންޒާ އެދުނެވެ.\nއެންމެން އެންމެނަށް ބަލައިލުމަށްފަހު ދެތިން މީހަކު އެއްބަސްވެ ބޯޖަހައިލި އެވެ. އެކަކު ކިންޒާއަށް ގޮވާލައިފައި ކުރިއަށް ގެންދަން ބުނުމާއެކު ވިޝާލްއަށް ލޯ ހަނިކޮށްލެވުނެވެ. ވޯޓު ނުލައިގެން އޭނަ އިނީ ލަސްވެފަ އެވެ. ކިންޒާ ވާހަކަދައްކަން ތައްޔާރުވުމުން ގޮނޑީގެ ތެރެއަށް ކުރިއަށްވުރެ ބޮޑަށް ހަށިގަނޑު ދޫކޮށްލައިގެން ފޫހިވެފައި ބަލަން އިނެވެ.\n"އަޅުގަނޑު ވެސް ޤަބޫލެއް ނުކުރަން އަޅުގަނޑު ބައްޕައާ ހަމައެކަނި ލޭގެ ގުޅުން އޮވެގެން މިމަޤާމު އަޅުގަނޑަށް ހައްޤު ކަމަކަށް. އެންމެ މުހިންމީ މަސައްކަތް. ކޮމްޕެނީއަށް ވިޝާލް ކޮށްދިން މަސައްކަތް އެއްވެސް ބޭފުޅަކަށް ސިއްރުވެފައެއް ނުވާނެ. ވިޝާލް އެދުނު ފަދައިން އަޅުގަނޑު ވެސް އެދެން އޮތީ ޒާތީ ނުވެ ޕްރޮފެޝަނަލް ނަޒަރަކުން ބެލުމަށް، ވިސްނާ ގޮތެއް ނިންމުމަށް. ބުނަން މިއުޅެނީ އަޅުގަނޑު ކުރިން އެއްގޮތަކަށް ވެސް ބުނަން ނިންމާފައި އޮތް ވާހަކައެއް ނޫން. އޭރު އަޅުގަނޑު ވިސްނައިގެން ހުރީ ވިޝާލްއާ އަޅުގަނޑާއި އޮތް ގުޅުމުގެ ސަބަބުން އެކަން ފާޅު ނުކުރަން. އެކަމަކު ޕްރޮފެޝަނަލް ނަޒަރަކުން ވިސްނާފަ ފާޅުކުރަން މިޖެހުނީ..." ކިންޒާގެ ވާހަކަ މެދުކަނޑާލައިފައި ބޮލުގެ އިޝާރާތުން ޔާދާއަށް ކޮންމެވެސް އެއްޗެއް އަންގައިލި އެވެ.\nޔާދާ މޭޒުމަތިން ފައިލެއް ނަގައިގެން ތެދުވިތަން ދެކެފައި ވިޝާލްގެ ފޫހިކަން ކުއްލިއަކަށް ފިލައިފި އެވެ. ކިންޒާ ކުރަން އުޅޭ ކަމެއް ނޭނގިގެން ޝައުޤުވެރިވެފައި ބަލަންފެށި އެވެ.\nފައިލުގައި ހިފައިގެން ހުރެފައި ކިންޒާ ކިޔައިދިނީ ކޮންމެ ހާއްސަ ދުވަހަކު ވިޝާލް ގެނެސްދޭ އަގުބޮޑު ގަހަނާތަކުގެ ވާހަކަ އެވެ. ކިންޒާ އެއިން ދެ ފޮށްޓެއްވަރު ކަނޑައިގެން ބެލި އެވެ. ދެން އެހެން އެއްޗެހި ނުވެސް ކަނޑައި ހުރިގޮތަށް ބަހައްޓަނީ އެވެ. ވިޝާލްދެކެ ރުޅި އައިސްގެން އެތަކެތި ވިއްކާލައިފައި ފައިސާކޮޅު ތަނަކަށް ހަދިޔާ ކުރަންވެގެން ބެލި ބެލުމުން އޭގެ އަގު ފުރަތަމަ ފަހަރަށް އެނގުނު ދުވަހު އަޖައިބުވި އެވެ. ހަމައެކަނި ކޮމްޕެނީގެ މުސާރައިގައި އުޅޭ މީހަކަށް ލިބޭ މުސާރައިން ނުގަނެވޭހާ ބޮޑު އަގު އެއިން އެންމެ އެއްޗެއްގައި ވެސް ހުއްޓެވެ. ކޮށްދިން މަސައްކަތާއި އެއްވަރަށް ވިޝާލް ވެފައިވާ ހިޔާނާތް އޮޅުންފިލީ ކިންޒާ އިތުރަށް ހޯދި ހޯދުމުންނެވެ.\nވިޝާލްގެ ބައްޕަގެ ނަމުގައި ލަންކާގައި ހުރި ވަކި ހާއްސަ ހޮސްޕިޓަލަކަށް ކެންސަރަށް ފަރުވާ ކުރުމަށް ކޮންމެ އަހަރަކު ވެސް ކަނޑައަޅާފައިވާ އަދަދަކަށް ފައިސާ ފޮނުވަ އެވެ. އެފައިސާތައް އެތަނަށް ނުދާތާ އެތަކެއް އަހަރުވެފައިވާއިރު އެކަން ވިޝާލް އޮތީ ސިއްރުކޮށްފަ އެވެ. ވިޝާލް ހަވާލުވެފައިވާ ޕްރޮޖެކްޓަކަށް ވާތީ އެކަކު ވެސް އެކަން ހިނގާ ގޮތެއް ނުބަލަ އެވެ. ފައިނޭންސް ހެޑަކަށް ހުރި ފަރާތުގެ އެއްބާރުލުމާއެކު އެބައި އަޅަނީ ވިޝާލްގެ އަމިއްލަ ޖީބަށެވެ. އެހީތެރިޔާގެ އަނގަ ބަންދުކުރުމަށް އޭނައަށް ވަކި ވަރެއް ދެ އެވެ. އެފައިސާ ސްވިޒް ބޭންކް އެކައުންޓަކަށް އަޅާފައި ދެން ވިޝާލް ޚަރަދު ކުރަނީ ލޯބިވެރިންނަށެވެ. ޗުއްޓީ ހަދަން ގޮސް މަޑުކުރަން އަގުބޮޑު ގެއެއް ގަނެފައި ހުރެ އެވެ.\nކިންޒާގެ ވާހަކަ ނިމުނުއިރު އޭނަ ދިން ފައިލު ފަހަރަކު މީހަކު ބަލާފައި އަނެކަކަށް ދެމުން އައިސް ވިޝާލްއާ ހަމަވީ އެވެ. ވިޝާލް އައިސް ހުރި ރުޅީގައި ފައިލު އަތަށް ނެގިގޮތަށް ހުރިހާ ގަނޑުތަކެއް އެކީ ވީދާލައި ވައިގެތެރެއަށް އުކާލައިފައި އެވާހަކަ ދޮގު ކުރި އެވެ. ކިންޒާ އިޝާރާތްކޮށްލުމުން ޔާދާ ގޮސް ދޮރު ހުޅުވާލުމުން އެތެރެއަށް ވަދެގެން އަންނާތީ ފެނުނީ ފައިނޭންސް ހެޑަކަށް މަސައްކަތް ކުރާ ޔަޒީދު އެވެ.\nޔަޒީދު ކިންޒާގެ ވާހަކަ ތެދުކޮށް ނިމުމާއެކު ވޯޓުލުން ފެށުނެވެ. ވިޝާލް މޮޔައެއްހެން ހަޅޭތްލަވަލަވާފައި ކައިރީ ހުރި ގޮނޑި އެއްލާލުމަށްފަހު ގޮސް ދިމާކޮށްލީ ކިންޒާ އާއެވެ. ވިޝާލްއަށް ކަމެއް ނުކުރެވެނީސް ހަސަން ތެދުވެ އެދެމެދަށް ހުރަސްއެޅި އެވެ. އޭނަގެ ފަހަތުން ޔާދާ އާއި އަދިވެސް ދެތިން މީހަކު ތެދުވެ ކިންޒާ ފަޅިއަށް އެރި އެވެ.\n"ބިޗް! ތިހިރީ ވަރިކޮށްފަ!" ޝާހަދަތް އިނގިލި ހިއްލާލައި ކިންޒާގެ މޫނާއި އަމާޒުކޮށްލައިފައި ވިޝާލް ހަރުކަށިން ބުނެލި އެވެ.\nހަސަން އެއްފަރާތަކަށް ޖެހިލުމުން އެއިނގިލީގައި ހިފާލައިފައި ގަދަބާރުން ތިރިކޮށްލުމަށްފަހު ކިންޒާ ކުރިއަށް ޖެހިލި އެވެ.\n"ދެން ދުވަހަކު ވެސް ތިއިނގިލި މަށާއި ދިމާއަށް ދިއްނުކުރާތި! އެންމެ ފުރަތަމަ މިމަޤާމަށް ފޯރީ ވެސް މަގޭ މަންމައާ ބައްޕަގެ ސަބަބުން. ނިޔާވެފައިވާ އަމިއްލަ ބައްޕައަށް ކުލުނެއް ނުވި މީހެއްގެ އަންބެއްގެ ގޮތުގައި ހުންނާކަށް ބޭނުމެއް ވެސް ނޫން. އަހަންނާއި އަހަރެންގެ އާއިލާއާ ނުލާ މިއަދު އަނެއްކާ ވެސް ތިހުރީ ތިމާގެ އަމިއްލަ ސައިޒަށް ވެއްޓިފަ. ދެން ވެސް ސައިޒުގަ ހުރެވޭތޯ ބަލާ!" ކިންޒާ ޖެހިލުމެއްނެތި ޖަވާބުދިނެވެ.\nއައިސް ހުރި ރުޅިއާއެކު ވެސް ވިޝާލްގެ ލޮލުން ބަލިކަށިކަން ފައުޅުވި އެވެ. ކިންޒާގެ އަތް ފޮޅުވާލައިފައި ދިޔަ ގޮތަށް ގޮސް ދޮރު ހުޅުވާލައިފައި ނިކުމެއްޖެ އެވެ. ދޮރު ލެއްޕުނުތަން ބަލަން ހުރެފައި ފުން ނޭވައެއް ދޫކޮށްލުމަށްފަހު ކިންޒާ ގޮނޑީގައި އިށީންދެލި އެވެ. ފިނިވެފައިވާ ދެއަތްތިލަ ގެނެސް އުނގުތެރޭ ބޮނޑިކޮށްލުމަށްފަހު އަމިއްލަ ކާމިޔާބާއިމެދު އުފާކުރި އެވެ.\n"ރައިހާ ކީއްވެ ތިގޮތަށް ކަންތައް ތިކުރަނީ؟" މަންމަ ކުރި ސުވާލަކުން ރައިހާއަށް އިސްއުފުލައިލެވުނެވެ.\nބޯންވެގެން އަތަށް ނެގި ޖޫސްތަށި އުނގުމައްޗަށް ތިރިކޮށްލާފައި މަންމަގެ މޫނަށް ފުންކޮށް ބަލައިލި އެވެ. އޭނަގެ ހިމޭން ސުވާލު ދޭހަވެގެން މަންމަ އިތުރަށް ކުރިއަށް ގެންދިޔަ އެވެ.\n"މަހާޒް ދަރިފުޅު ދެކޭ ހިތުން މިގެއަށް އަންނަތާ މިހާރު މަހެއް ވީ. ކޮންމެ ދުވަހަކު އައިސް ބޭރުގަ ސޯފާގައި އިނދެ އިނދެފަ ދަރިފުޅު ހުއްދަ ނުދިނީމަ ދަނީ. އެކަމަކު އަނެއް ދުވަހު ވެސް އައިސް އެއިންނަނީ މުޅިން އާ އުންމީދަކާއެކު." މަންމަ ދެއްކި ވާހަކަ އަހަން އިނދެގެން ތަށީގެ ވަށާލައިފައިވާ އިނގިލިތަކުން ބާރުކޮށްލެވުނެވެ.\nރައިހާ އެއްޗެއް ނުބުނެ އިސްޖަހައިގެން އިނުމުން މަޑުމަޑުން ދެފަރާތަށް ބޯ ހޫރާލައިފައި މަންމަ ތެދުވެގެން ދިޔަ އެވެ. ނިކުމެ ދޮރު ލައްޕައިލި އަޑާއެކު ރައިހާއަށް ފުން ނޭވައެއް ދޫކޮށްލެވުނެވެ. ހުޅުވާލައިފައި ހުރި ދޮރާއި ދިމާއަށް ބަލަން އިންއިރު މަންމަ ދެއްކި ވާހަކައާ ދޭތެރޭ ވިސްނައިލެވުނެވެ. އޭނަ ކޮންމެ ދުވަހަކު މަހާޒްއަށް ފުރަގަސްދީފައި ދެވަނަ ދުވަހު ވެސް ހަމަ އެގަޑިއަށް އިންތިޒާރު ކުރެވެ އެވެ. މަންމަ އައިސް ވަދެފައި މަހާޒް ބައްދަލުކުރަން އައިސް ބޭރުގައި ހުރި ވާހަކަ ބުނުމުން އަޖައިބެއްފަދަ ހަމަޖެހުމެއް ހިތަށްލިބެ އެވެ.\nމަންމަ އުންމީދާއެކު ބަލަން ފެށުމުން ދެކޮޅު ހެދުމުގެ ގޮތުން ބޯ ހޫރާލާއިރު އޭނަގެ އަމިއްލަ ހިތަށް އެލިބޭ ދަތިކަން އެނގޭނީ ޚުދު އޭނައަށެވެ. އެގޮތަށް ބަލި އެނދުގައި ހަތަރުފާރުތެރޭ ހައްޔަރުވެފައި އޮންނަން ވުމުން އޭނަ އެވަނީ ފޫހިވެފަ އެވެ. އާ މޫނުތައް ދެކެން އޭނައަށް ވެސް އެދެވެ އެވެ. ހާއްސަކޮށް މަހާޒްގެ މޫނު ދެކިލާހިތުން ހިތް ތެޅެ އެވެ. އެކަމަކު އެފުރުސަތު ދިނުމުން މަހާޒް ވެސް ކަންކުރާނީ އެހެން މީހުން ފަދައިންނެވެ. ދެކިލަން ލިބުމުން ހަމްދަރްދީގެ ބަސްތަކެއް އިއްވާފައި ނިކުމެގެން ދާނީ އެވެ. ހަޔާތުގައި ބާކީބައި އެބަލި ދާނުގައި ހޭދަ ކުރަން ޖެހޭނީ އޭނައަށެވެ. އެއެކަނިވެރިކަން އިހްސާސް ކުރާނީ ވެސް އޭނަ އެކަންޏެވެ. އެކަމަކު އޭނަ ހުއްދަ ނުދީފިނަމަ މަހާޒް ކުޑަމިނުން އެތަނަށް އަންނާނެ އެވެ. ހިނދުކޮޅަކަށް ވެސް ކޮންމެ ދުވަހެއްގެ ވަކި ވަގުތެއް އޭނައާ މަހާޒް އެއްފުރާޅެއް ހިއްސާ ކުރަން ލިބޭކަން އެއީ މިއަދު އޭނައަށް ކުޑަކަމެއް ނޫނެވެ. މީގެ ކުރިން އޭނަ ކުދި ކުދި ކަންކަން ކަމުގައި ޤަބޫލު ކުރި އެއްވެސް ކަމަކީ މިއަދު އެފަދައިން ދެކޭ ކަންކަމެއް ނޫނެވެ.\nއާދައިގެ މަތިން މަހާޒް އެގޭގައި މަޑުކުރާނީ ގަޑިއެއްހާއިރެވެ. ގަޑިއަށް ބަލަން އިނދެފައި މަހާޒް ދިޔައީކަން ޔަޤީންވުމުން ރައިހާ އެނދުން ފޭބި އެވެ. ދުވަހަކަށްވުރެ ދުވަހެއް ހާލަތު ރަނގަޅު ވަމުން އަންނާތީ ހަށިގަނޑަށް ވެސް އޭގެ އަސަރު ކޮންމެވެސް ވަރަކަށް ކުރަން ފަށައިފި އެވެ. ބޮލުގައި އޮތް ރުމާ ނަގައި މުށުތެރޭ ބޮނޑިކޮށްލާފައި އަމިއްލަ ސޫރައަށް ބަލާލިއިރު ކުރިން ހާމައަށް އޮތް ބޯ އޮތީ ކުރު އިސްތަށިތައް ފަޅައި ކަޅުވެފަ އެވެ. ބުމަ އާއި އެސްފިޔަތައް ވެސް އަލުން ފަޅައިފި އެވެ. އަދި އެންމެ ރަނގަޅަށް ނުކެވުނަސް ހިތްވަރުން އޭނަ ކާ އެއްޗެހީގެ އަސަރު ހަށިގަނޑުން ހުރީ ފެންނާށެވެ.\nހިކި އަނަރޫފަ ވެފަ އޮތް ހަށިގަނޑުން ދިރުމުގެ އަސަރު ކޮންމެވެސް ވަރަކަށް މިހާރު އެބަފެނެ އެވެ. ކުރަކިވެ ނޫވެފައި އޮތް ތުންފަތަށް ކުރީގެ ކުލަ އާއި މަޑުކަން ކޮންމެވެސް ވަރަކަށް އަތުވެއްޖެ އެވެ. އެކަމަކު އަދިވެސް ކަރުގެ ދެފަރާތުގައިވާ ކަށިގަނޑު ހުރީ އެންމެ ބޮޑަށް ފައުޅުވާށެވެ.\nރުމާ އަލުން ބޮލުގައި އައްސާލައިފައި ރައިހާ މަޑުމަޑުން ގޮސް ކޮޓަރީގެ ދޮރު ހުޅުވާލައިފައި ނިކުތެވެ. ރަނގަޅުވާން ފެށިފަހުން އޭނަ ކިރިޔާ ވަގުތެއް ލިބުނަސް ބޭރަށް ނިކުމެލާ އުޅެ އެވެ. ވަރުބަލިވެ ނިދި އަންނަން ފެށީމައި ނޫނީ ކޮޓަރިއަކަށް ނުވަދެ އެވެ. މަހާޒް އައިސް އިންނަ ސޯފާގައި އިށީންދެލަން ލިބުނަސް އޭނަގެ ކުލަ މަރުވެފައިވާ ދިރިއުޅުމަށް ލިބޭ އެއީ ބޮޑު ހަމަޖެހުމަކަށް ނޫނީ ނުވެ އެވެ.\nބަދިގެ ތެރެއިން މަންމަ ވާހަކަދައްކާ އަޑު އިވުމުން އިޚުތިޔާރަކާ ނުލާ އެދިމާއަށް ސަމާލުކަން އެނބުރުނެވެ. ފާރުގައި ހަރުކޮށްފައި ހުރި ގަޑިއަށް ނަޒަރެއް ދީފައި ބައްޕަ ކާ ގަޑިކަން ހަނދާންވެފައި ތެދުވި އެވެ. ލުއި ހިނިތުންވުމަކާއެކު ގޮސް ދޮރުން އެތެރެއަށް އެޅި ފުރަތަމަ ފިޔަވަޅާއެކު އޭނަގެ ނަޒަރު ގޮސް ހުއްޓުނީ މޭޒުދޮށުގައި އިން މަހާޒް އަށެވެ. ވަގުތުން ހަށިގަނޑުން ހަރަކާތް ހުއްޓިއްޖެ އެވެ.\nރައިހާ މަންމައާ ވާހަކަދައްކަން އިނދެފައި ދޮރާއި ދިމާއިން ހިޔަނިވެގެން ބަލައިލި މަހާޒްއަށް ވެސް ލިބުނީ ރައިހާއަށް ލިބުނު ފަދަ ކުއްލި ސިހުމެކެވެ. އޭނައަށް އެނގުނު އިރު ތެދުވެ ހުރެވުނީ ކޮޅަށެވެ. ރައިހާގެ ސޫރައަށް އައިސްފައިވާ ބަދަލު ފެނުމުން ލިބުނު ހައިރާން ކަމަށްވުރެ ހިތަށް ލިބުނު ވޭން ގަދަ އެވެ. އަމިއްލަ އިޚުތިޔާރެއް ނެތި ލޮލަށް ޖަމާވާންފެށި ކަރުނަތައް ކޮންޓްރޯލް ކުރަން ދެފަހަރަކު އެސްފިޔަ ޖަހައިލިތަނާ ރައިހާ ދާންވެގެން ފުރަގަސްދީފި އެވެ.\n"ރައިހާ އިހަށް މަޑުކޮށްބަލަ!" މަހާޒް އަވަސް އަވަހަށް މޭޒު ވަށާލައިފައި ދޮރާއި ދިމާއަށް ދަމުން ގޮވި އެވެ.\nއޭނައަށް ދޮރުން ނިކުމެވުނުއިރު ރައިހާ ގޮސް ސޯފާތަކާއި އަރާ ހަމަވެއްޖެ އެވެ. އަނަރޫފަވެފައިވާ ހަށިގަނޑާއެކު ވެސް ރައިހާ އޭނަ ހީކުރިވަރަށްވުރެ ފިޔަވަޅުތައް އަވަހެވެ. މަހާޒްއަށް ލެވުނުހާ ބާރެއް އެދެފަޔަށް ލައިފައި ގޮސް ރައިހާ އާއި ދޮރާ ދެމެދަށް ހުރަހަކަށް ވެގެން ހުއްޓުނެވެ. -- ނުނިމޭ --


Inguru sai! Ethakeh Sih'hee mahsala thakah huri faruvaa eh!\nއިނގުރު ސައި! އެތަކެއް ސިއްހީ މައްސަލަތަކަކަށް ހުރި ފަރުވާއެއް!\nއިނގުރަކީ، ހަމަ އެކަނި ކާތަކެތީގެ ރަހަ ހެޔޮވަރު ކުރުމަށް ބޭނުން ކުރަމުން އަންނަ އެއްޗެއް ނޫނެވެ. އެއީ ބައެއް ބާވަތުގެ ސިއްހީ މައްސަލަތަކަށް ފަރުވާ ކުރުމަށްވެސް ޒަމާނުއްސުރެ ބޭނުން ކުރަމުން އަންނަ އެއްޗެކެވެ.\nއެގޮތުން އިނގުރަކީ ދިގު ދަތުރުތަކުގެ ސަބަބުން ތަޖުރިބާ ކުރަން ޖެހޭ ހޮޑުލުމާއި ބޯ އެނބުރުން ފަދަ މައްސަލަތަކަށް ހައްލު ހޯދައިދޭ އެއްޗެއް ކަމަށްވެއެވެ. އެހެންކަމުން ދަތުރަށް އުޅަނދަށް އެރުމުގެ ކުރިން އިނގުރު ސައިތަށްޓެއް ބޯލުން ރަނގަޅެވެ. ހަމައެހެންމެ، ދަތުރު މަތީގައި ވެސް އެފަދަ އުނދަގުލެއް އިހުސާސް ކުރެވޭނަމަ އިނގުރު ސައިތަށްޓެއް ބޯލުން ރަނގަޅެވެ.\nއޭގެ އިތުރުންވެސް ބަރުދަން ކޮންޓުރޯލް ކުރުމަށާއި ބަރުދަން އިތުރު ވުމުގެ ސަބަބުން ދިމާވާ ބައެއް އުނދަގޫތަކަށް ފަރުވާ ކުރުމަށް ވެސް އިނގުރު ސައި ބޭނުން ކުރެއެވެ.\nއެގޮތުން ފަލަ ބަލި ތަހައްމަލު ކުރަމުންދާ 10 މީހަކު ހިމަނައިގެން ކޮލަމްބިއާ ޔުނިވާސިޓީ އިން 2012 ވަނަ އަހަރު ހެދި ދިރާސާ އަކުންވަނީ، ކޮންމެ ދުވަހަކު ހޫނު އިގުރު ސައި ބުއިމުން އެ މީހުންގެ ބަނޑުހައިކަން ކުޑަވާކަމަށް ދައްކައިފައެވެ.\nބަރުދަން ކޮންޓްރޯލް ކުރުމުގެ އިތުރުން އިނގުރު ސަޔަކީ، ލޭގެ ޕްރެޝަރާއި ކޮލެސްޓުރޯލް ވެސް ދަށްކޮށްދޭ އެއްޗެކެވެ. ހަމައެހެންމެ، ހާޓް އެޓޭކް ޖެހުމުން ރައްކާތެރި ކުރުމަށް ވެސް އިނގުރު ސައި އެހީތެރިވެދޭ ކަމަށް ވެއެވެ.


Iruge alin vitamin D hoadhan jehey gothakee kobaa? – Iru\nހަށިގަނޑަށް ބޭނުންވާ ވިޓަމިން ޑީ ނުލިބުމަކީ ސިއްޙީ މައްސަލަތަކަށް މަގުފަހިކުރުވާ ކަމެކެވެ. ދިފާޢީ ނިޒާމު ވަރުގަދަ ކުރުމަށް ވިޓަމިން ޑީ ވަރަށް މުހިއްމު ދައުރެއް އަދާކުރެއެވެ. ވިޓަމިން ޑީ ހޯދެން އޮތް އެންމެ ފަސޭހަ ގޮތަކީ، އިރުގެ އަލިންނެވެ. ސަޕްލްމެންޓްސް ބަރާބަރަށް ކެއުމަކީ އުނދަގޫ ކަމަކަށް ވާނަމަ، ވިޓަމިން ޑީ ހިމެނޭ ކާނާގެ ބާވަތްތައް ކެއުމުގައި ހިމެނުމުގެ އިތުރުން އަތްވަށް ނުކުމެލުމަކީ ރަނގަޅު ކަމެކެވެ.\nނަމަވެސް އަވީގައި މާ ގިނައިރު ހުރެއްޖެ ނަމަ، ހަމުގެ ކެންސަރާއި މި ނޫންވެސް ހަންގަނޑުގެ މައްސަލަތަކާ ކުރިމަތިވެއެވެ. އެހެންކަމުން ދެން އުފެދޭ ސުވާލަކީ، އިރުގެ އަލިން ވިޓަމިން ޑީ ހޯދަން އެންމެ އެކަށީގެންވާ ގޮތަކީ ކޮބައިތޯއެވެ.\nވިޓަމިން ޑީ ހޯދުމަށް އަތްވަށް ނުކުންނަން އޮންނަ އެންމެ ރަނގަޅު ވަގުތަކީ ހެނދުނު 10 އަކުން ފެށިގެން މެންދުރުފަހު3އާ ދޭތެރެއެވެ. އެއީ މިވަގުތަކީ އިރުގެ ދޯދިތައް އެންމެ ބާރުގަދަކޮށް ހުންނަ ވަގުތަށް ވާތީއެވެ. އަދި ހަށިގަނޑުގައި ވިޓަމިން ޑީ އެންމެ ގަދަޔަށް އުފެދޭ ވަގުތަކީ އެއީ ކަމަށް ސިއްޙީ މާހިރުން ބުނެއެވެ. ހަމައެހެންމެ، އެ ނޫން ވަގުތުތަކުގައި އަތްވަށް ނުކުތުމުން ކެންސަރަށް މަގުފަހިވުން މާ ގާތް ކަމަށް ބުނެވެއެވެ.\nއަވީގައި ޖައްސަންވީ ހަށިގަނޑުގެ ކޮން ތަނެއް؟\nމޫނު (ޙާއްސަކޮށް ލޯ) ފިޔަވައި އެހެން ހުރިހާ ތަނެއްވެސް ޖެއްސިދާނެއެވެ.\nކިހާ އިރެއް ވަންދެން އަވީގައި ހުންނަން ޖެހޭ؟\n‘ވިޓަމިން ޑީ ކައުންސިލު’ން ބުނާ ގޮތުގައި، ހަމުގެ ކުލަ އަލި މީހުން ވިޓަމިން ޑީ ހޯދުމަށް އަވީގައި ހުންނަން ޖެހޭނީ 15 މިނެޓު ވަންދެނެވެ. އެ ނޫން މީހުން މަދުވެގެން 1 ގަޑި އިރު ހުންނަން ޖެހޭ ކަމަށްވެސް ބުނެއެވެ. ނަމަވެސް ކޮންމެދުވަހަކު އަތްވަށް ނުނިކުތަސް، މަދުވެގެން ހަފްތާއަކު ދެތިން ދުވަހު ދިޔުމުން ރަނގަޅު ވާނެއެވެ.


Covid-19: America In Maruvi Meehunge Adhadhu Ithuruvejje - Vaguthu\nކޮވިޑް-19: އެމެރިކާ އިން މަރުވާ މީހުންގެ އަދަދު އިތުރުވެއްޖެ\nކޮވިޑް-19 ޖެހިގެން އެމެރިކާ އިން މަރުވާ މީހުންގެ އަދަދު ފާއިތުވި ދެެދުވަހު ވަރަށް ބޮޑަށް މަދުވުމަށް ފަހު އިއްޔެ އަނެއްކާވެސް އިތުރު ވެއްޖެއެވެ. ތަފާސް ހިސާބުތަކަށް ބަލާއިރު އިއްޔެ އެމެރިކާ އިން ވަނީ 1134 މީހުން މަރުވެފައެވެ.\nހޯމަ ދުވަހު އެމެރިކާ އިން މަރުވީ 730 މީހުންނެވެ. އަދި އާދީއްތަ ދުވަހު މަރުވީ 638 މީހުންނެވެ.\nއިއްޔެ އެމެރިކާ އިން ވަނީ އިތުރު 21882 މީހުން ކޮވިޑް-19 އަށް ފައްސިވެފައެވެ. އެއާއި އެކު އެމެރިކާ އިން ކޮވިޑް-19 އަށް ފައްސިވި މީހުންގެ ޖުމްލަ އަދަދު ވަނީ 1,881,205 އަށް އަރާފައެވެ. އެމެރިކާ އިން ކޮވިޑް-19 ޖެހިގެން މިހާތަނަށް 108,059 މީހުން ވަނީ މަރުވެފައެވެ. އެމެރިކާ އިން ބަލި ޖެހުނު މީހުންގެ ތެރެއިން އަދި ބަލިން ރަނގަޅުވީ 645,974 މީހުންނެވެ.\nއެމެރިކާގެ ވަކިވަކި ސްޓޭޓްތަކަށް ބަލާއިރު އިއްޔެ އެންމެ ގިނަ މީހުން މަރުވެފައި ވަނީ އިލިނޮއިސް އިންނެވެ. އިލިނޮއިސް އިން އިއްޔެ 113 މީހަކު ވަނީ މަރުވެފައެވެ. ޕެންސިލްވޭނިއާ އިން 93 މީހަކު މަރުވެފައި ވާއިރު ނިއުޔޯކުން ވެސް 90 މީހަކު އިއްޔެ ވެސް މަރުވިއެވެ.\nއެމެރިކާގައި ކޮވިޑް-19 ޖެހިގެން މަރުވާ މީހުންގެ އަދަދު އަނެއްކާ އިތުރުވެފައި މިވަނީ ކޮވިޑް-19 ގެ ހާލަތު ރަނގަޅު ވަމުން އަންނަ ކަމަށް ބަލައި ގިނަ ސްޓޭޓްތަކުގައި ލުއިތައް ދޭން ފަށާފައި ވަނިކޮށެވެ.\nމިހާރު އެމެރިކާގެ ސިއްހީ އެހީތެރިންގެ އެންމެ ބޮޑު ކަންބޮޑުވުމަކީ އެމެރިކާގެ ގިނަ ސްޓޭޓްތަކެއްގައި ޖޯޖް ފްލޮއިޑްގެ މަރާއި ގުޅިގެން ކުރިއަށްދާ މުޒާހަރާތަކުގެ ތެރެއިން ކޮވިޑް-19 ވަރަށް ބޮޑަށް ފެތުރިގެން ހިނގައި ދާނެކަމުގެ ކަންބޮޑުވުމެވެ. މުޒާހަރާތަކުގައި މާބޮޑަށް އިޖުތިމާއީ ގައިދުރުކަން ނުބަހައްޓާ ކަން ފާހަގަ ކުރެވެއެވެ.


Shehnaaz snow thakuge mahchah vehtey video majaa dho! – Iru\nޝާޝާ·9ފެބުރުވަރީ 2021\n“ބިގް ބޮސް 13” ގައި ބައިވެރިވެގެން ގިނަ ބައެއްގެ ލޯބި ހޯދާފައިވާ ޕަންޖާބުގެ ލަވަކިޔުންތެރިޔާ/އެކްޓްރެސް ޝެހެނާޒް ގިލް މިހާރު އަންނަނީ ކަޝްމީރުގައި، ލަވައެއްގެ ޝޫޓު ކުރަމުންނެވެ. އިންޑިއާގެ މަޝްހޫރު ރެޕް ލަވަކިޔުންތެރިޔާ ބާދްޝާހު އާއެކު މަސައްކަތް ކުރާ އެ ލަވައިގެ ޝޫޓިންގައި އުޅެނިކޮށް، ޝެހެނާޒް ކަޝްމީރުގެ ސްނޯތަކުގެ މައްޗަށް ވެއްޓޭ ވީޑިއޯއެއް ދާދިފަހުން ވަނީ ހިއްސާކޮށްފައެވެ.\nޝެހެނާޒްގެ އިންސްޓަގްރާމް އެކައުންޓުގައި ހިއްސާކޮށްފައިވާ އެ ވީޑިއޯއަށް4ލައްކައަށްވުރެ ގިނަ ލައިކު ލިބިފައިވާއިރު، ގިނަ ބަޔަކު އަންނަނީ އެ ވީޑިއޯ ވަރަށް މަޖާ ކަމަށް ބުނަމުންނެވެ. ސަބަބަކީ، ފައި އޮޅިގެން ޝެހެނާޒް ވެއްޓޭއިރު އޭނާގެ މޫނުމަތިން ފެންނަ ކުލަވަރުންނެވެ. އެގޮތުން، ވެއްޓުމުންނެވެސް ޝެހެނާޒް ހުންނަނީ ވަރަށް ހިނިއައިސްފައެވެ.\n27 އަހަރުގެ އެކްޓްރެސް ބޮޑަށް މަޝްހޫރުވެގެން ދިޔައީ ވެސް، އޭނާގެ މަޖާޒީ މިޒާޖުގެ ސަބަބުންނެވެ. ޝެހެނާޒަކީ “ބިގް ބޮސް” ގެ ތާރީޚުގައި ވެސް އެންމެ ގިނަ ބައެއްގެ ލޯބި ލިބުނު އެއް ބައިވެރިޔާއެވެ. މީގެ އިތުރުން، ޝޯގެ ހޯސްޓު ސަލްމާން ޚާނަށް ވެސް ޝެހެނާޒް ވަނީ ވަރަށް ކަމުގޮސްފައެވެ.


Creed 2: Michael aai Sylvester ah challenge eh\nކްރީޑް 2: މައިކަލްއާއި ސިލްވެސްޓާއަށް ޗެލެންޖެއް\n"ކްރީޑް 2" ގެ ޓްރެއިލާ.\nމާވެލް އިން މިއަހަރު ގެނެސްދިން ފިލްމު "ބްލެކް ޕެންތާ" އަށްފަހު މައިކަލް ބީ ޖޯޑަންއަކީ މިހާރު މަގުބޫލު މޫނެކެވެ. އެ ފިލްމުން އޭނާއަށް ވަނީ ބޮޑު ސަމާލުމަކެއް ލިބިފަ އެވެ. ކުރިއަށް މިއޮތީ އަނެއްކާވެސް އޭނާގެ އާ ފިލްމެކެވެ. މި ފިލްމަކީ 2015 ވަނަ އަހަރު ނިކުތް ފިލްމު "އެޑޯނިސް ކްރީޑް"ގެ ސީކުއެލް ފިލްމެވެ.\nމި ފިލްމުގެ ޓްރެއިލާ މިހާރު އާންމުކޮށްފައިވާ އިރު، މި ފިލްމުގެ ވެގެންދާނީ ފިލްމުގައި ލީޑުން ފެނިގެންދާ މައިކަލްއާއި ސިލްވެސްޓާ ސްޓޭލޮންއަށް ބޮޑު ޗެލެންޖަކަށެވެ. ސަބަބަކީ މައިކަލް މި ފިލްމު އަލަށް ކުޅުނު ނަމަވެސް، ސިލްވެސްޓާ މި ފިލްމުގެ ފުރަތަމަ ފިލްމުވެސް ކުޅެފައިވުމެވެ.\nބޮކްސިން ކުރާ މީހެއްގެ ވާހަކަ ގެނެސްދޭ މި ފިލްމުގައި މައިކަލްއަކީ މަޝްހޫރު ބޮކްސިން ކުރާ މީހެއްގެ ދަރިއެކެވެ. ބޮކްސިން މެޗެއްގެ ތެރެއިން އޭނާގެ ބައްޕަ ވަނީ މަރާލާފަ އެވެ. މައިކަލް ކުޅޭ ކެރެކްޓާ އެޑޯނިސްގެ މަގުސަދަކަށް ވާނީ ބައްޕަ މަރާލި މީހާގެ ދަރިފުޅު ބަލިކޮށްލުމެވެ. މި މެޗަށް އޭނާ ޓްރެއިންކުރާ މީހާ، ރޮކީ ބަލްބޯގެ ރޯލުން ފެނިގެންދާނީ ސިލްވެސްޓާ އެވެ. ފިލްމުގައި މައިކަލްގެ ލޯބިވެރިޔާގެ ރޯލުން ޓޭސާ ތޮމްޕްސަން ފެނިގެންދާނެ އެވެ.\n"ކްރީޑް 2" ގައި މުހިންމު ރޯލުތަކުން ފެނިގެންދާ، މައިކަލް ބީ ޖޯޑަން، ޓެސާ ތޮމްޕްސަން އަދި ސިލްވެސްޓާ ސްޓޭލޮން --\nމި ފިލްމުގެ ފުރަތަމަ ފިލްމު ޑައިރެކްޓުކުރީ "ބްލެކް ޕެންތާ" ގެ ޑައިރެކްޓަރު ރަޔަން ކޫގްލާ އެވެ. ނަމަވެސް މި ފިލްމު ޑައިރެކްޓުކުރަނީ 2016 ވަނަ އަހަރު ނިކުތް ފިލްމު "ދަ ލޭންޑް" ގެ ޑައިރެކްޓަރު ސްޓީވަން ކޭޕްލް ޖޫނިއާ ސްޓީވަން އެވެ. މި ފިލްމު ސިނަމާތަކަށް އަންނަނީ އަންނަ ނޮވެމްބަރު މަހު 21 ގަ އެވެ.\nޕްރިންސް ހެރީ އާއި މޭގަންގެ ފިލްމު ބެލިންތަ؟\nލޭޑީ ގާގާގެ ފުރަތަމަ ފިލްމަށް ތައުރީފު\nޑިޒްނީގެ ޕްރިންސެސްތައް އެއް ފިލްމަކުން ފެންނަނީ


Insaanage Hayaathuga Abadhuves Sikundeega aa Neurone Ufedhey | Dhiislam\nއަހަރެމެންނަށް އަބަދުވެސް ބުނެދެވިފައި ވަނީ ހަރު މީހަކަށް ވުމަށްފަހު ދެން ސިކުނޑީގައި އިތުރު ނިއުރޯން ތަކެއް ނުއުފެދޭނެއެވެ. ނިއުރޯނަކީ ސިކުނޑީގެ ސެލް ތަކެވެ. ސިކުނޑި ފުރިފައިވަނީ ނިއުރޯން އިންނެވެ. ހަށިގަނޑުގެ ނިޡާމުތައް ކޮންޓްރޯލް ކުރުމާއި، ހަށިގަނޑުގެ ބޭރުގައި ހިނގާ ކަންކަން އިޙުސާސް ވުމުގެ އިތުރުން ހަނދާންވެސް ގުޅިފައިވަނީ މި ނުއުރޯން ތަކުގެ މަސައްކަތާއެވެ. މީހާ ދުނިޔެއަށް އުފަންވެ، ދުވަސް ވާވަރަކަށް ސިކުނޑި ދާނީ ބޮޑުވަމުން ތަރައްޤީވަމުންނެވެ. މާނައަކީ ނިއުރޯން ތައްދާނީ އިތުރުވަމުންނެވެ. މިހެންގޮސް ވަކި ޢުމުރަކާ ހަމައަށް ދާއިރު ހުރިހާ ނިއުރޯނެއް ހުންނާނީ އުފެދިފައި ކަމަށް ބުނެވެއެވެ. އެއަށްފަހު ނިއުރޯން އުފެދުން ނިމުނީ ކަމާއި، އެ ހުރި ނިއުރޯން ތަކެއް ހަލާކުވެ ދިއުމުން ދެން އޭގެ ބަދަލުގައި އެހެން ނިއުރޯނެއް ނައަންނާނެ ކަމަށް ބުނެވެއެވެ.\nނަމަވެސް ސިކުނޑީގެ ދިރާސާ ހައްދަވާ ސައިންސުވެރިންނަށް މިހާރު އާ ހޯދުމެއް ވަނީ ހޯދިފައެވެ. ރިސާޗުން ދައްކާ ގޮތުން ނަމަ އުމުރުން 97 އަހަރާ ހަމައަށް އާ ނިއުރޯން ތައް އުފެދެމުންދެއެވެ. ނިއުރޯނަކީ ހަނދާނާއި ގުޅިގައިވާ އެއްޗަކަށް ވާއިރު، އެއްވެސް ޝައްކެއް ނެތި އިނގޭ ގޮތުގައި، އުމުރުން ދުވަސް ވާ ވަރަކަށް މީސްތަކުންގެ ހަންދާން ބަލިކަށިވަމުން ދެއެވެ. މިހިސާބުން އުފެދޭ ސުވާލަކީ: އިންސާނާގެ ސިކުނޑީގައި އަބަދުވެސް އާ ނިއުރޯންތައް އުފެދެމުން ދާނަމަ، އުމުރުން ދުވަސް ވާ ވަރަކަށް ހަނދާން ބަލިކަށިވަނީ ކީއްވެހެއްޔެވެ؟ މި ސުވާލަށް ޖަވާބު ހޯދުމައްޓަކައި ދިރާސާ ކުރާ ފަރާތްތަކުން، މަރުވުމުގެ ކުރިން ސިކުނޑީގެ ބައްޔެއް ޖެހިފައި ނުވާ، 43 އަހަރާއި 83 އަހަރާ ދެމެދުގެ 13 މީހެއްގެ ސިކުނޑި މޮނިޓާ ކުރިއެވެ.\nރިސާޗަރުން ބޮޑަށް ފޯކަސް ކުރަމުން ގެންދިޔައީ ސިކުނޑީގެ ހިޕޯ-ކެމްޕަސް އޭ ކިޔުނު ހިސާބަކަށެވެ. އެއީ ސިކުނޑީގައި ވާ ބައިތަކުގެ ތެރެއިން، ހަނދާނާއި ޖަޒުބާތާ ގުޅިފައިވާ ބައެވެ. އެއީ މިސާލަކަށް ތިބާ މިސްކިތަށް ވަންނަމުން ފައިވާން ބެހެއްޓީ، ނުވަތަ ކާރު ޕާކު ކުރީ ކޮންތަނެއްގައި ކަން ހަނދާނުގައި ރައްކާކުރާ ބައެވެ. ރިސާޗަރުންނަށް ފެނިގެންދިޔައީ އެމީހުން ރިސާޗް ކުރި ފަރާތް ތަކުގެ ސިކުނޑީގެ ހިޕޯ-ކެމްޕަސްގައި އާ ނިއުރޯން ތަކެއް އުފެދިފައިވީ ތަނެވެ. ނަމަވެސް އާ ނިއުރޯން ތައް އުފެދިފައިވާ މިންވަރު އުމުރުން ދުވަސް ވާ ވަރަކަށް މަދު ކަން ފާހަގަ ވެގެން ދިޔައެވެ. 40 އާއޮ 70 އަހަރާ ދެމެދުގެ މީހުންގެ ސިކުނޑީގައި އާނިއުރޯންތައް އުފެދެމުން ދިޔަ މިންވަރު، ކޮންމެ މިލިމީޓާ ކިޔުބެއްގައި (mm3) 30،000 އާއި 40،000 އާ ދެމެދުގެ އަދަދަކަށް މަދުވެފައިވާ ކަން ފާހަގަވިއެވެ. ރިސާޗަރުންނަށް އިތުރަށް އެނގި ހާމަވެގެން ދިޔަ ގޮތުގައި އުމުރުން ދުވަސްވީ ފަރާތްތަކުގެ ސިކުނޑީގައި ލޭނާރުތަކާއި ޕްރޯޖެނިޓޯ ސެލްތައް ވެސް މަދެވެ. ޕްރޯޖެނިޓޯ ސެލްތަކަކީ ސްޓެމް ސެލް ފަދައިން އޭގެ އަސްލު ގޮތުގައި ވަކި ވައްތަރެއްގެ ސެލްއަކަށް ބަދަލު ނުވެ، ނަމަވެސް ވަކި ޚާއްސަ ވައްތަރެއްގެ ސެލްއަކަށް ބަދަލުވުމުގެ ޗާންސް އޮތް ސެލް ތަކެވެ. މިފަދަ ޕްރޯޖެނިޓޯ ސެލްތަކަކީ ނިއުރޯން ތަކަށް ބަދަލުވާ ސެލް ތަކެވެ.\nމިދިރާސާއިން، ރިސާޗަރުންނަށް އެނގުނު ގޮތުގައި، އުމުރުން ދުވަސްވާވަރަކަށް ސިކުނޑީގެ ހަނދާނުގެ ބައި ދައްވާ ސަބަބަކީ ސިކުނޑީގައި ވާ ޕްރޯޖެނިޓޯ ސެލްތައް މަދު ވުމުގެ އިތުރުން، ހިޕޯ ކެމްޕަސްގެ ތެރޭގައި ގުޅި ލާމެހިގައިވާ ނިއުރޯންތައް އެއްނިއުރޯން އަނެއް ނިއުރޯނާ ދެމެދު ވާ ގުޅުން ގުޑަވަމުން ދިއުމުގެ އިތުރުން ލޭނާރުތައް މަދުވުމެވެ. މިއީ ސިއްޙަތު ރަނގަޅު ސިކުނޑި ތަކެއް ދިރާސާ ކޮށްގެން ލިބުނު ނަތީޖާއެވެ. ދެން މި ސައިންޓިސްޓުން ބެލީ، އަލްޒައިމާޒް ޖެހިފައިވާ ބަލި ފަރާތްތަކެއްފެ ސިކުނޑި އެމީހުން މަރު ވުމުގެ ކުރިން ދިރާސާ ކުރުމަށެވެ. އަލްޒައިމާސް އަކީ ހަނދާން ނެތޭ ބައްޔެވެ. މިފަހަރު ރިސާޗަރުން އަލްޒައިމާސް ޖެހިފައިވާ 52 އަހަރާއި 97 އަހަރާ ދެމެދުގެ 45 މީހެއްގެ ސިކުނޑި މޮނިޓާ ކުރިއެވެ. ރިސާޗަރުންނަށް ފެނިގެން ދިޔައީ، އެއެންމެންގެ ސިކުނޑީގެ ހިޕޯ-ކެމްޕަސްގައިވެސް އާ ނިއުރޯން އައް ވާތީއެވެ. 97 އަހަރުގެ މީހާ ސިކުނޑީގައިވެސް އާ ނިއުރޯން އުފެދިފައި ވެއެވެ. އެއީ ސިކުނޑީގެ ތަހުލީލުތައް ކުރާ ސައިންސުވެރިންނަށް، އާނިއުރޯންތައް އުފެދިފައިވާތީ މިހާތަނަށް ފެނުނު އެންމެ ދުވަސްވީ ސިކުނޑިއެވެ. ދެން އުފެދޭ ސުވާލަކީ އަލްޒައިމާސް ބަލި ޖެހިފައިވާ ފަރާތް ތަކުގެ ސިކުނޑިގައި އާ ނިއުރޯން ތައް އުފެދޭނަމަ، އެމީހުންގެ ހަނދާން ބަލިވަނީ ކީއްވެ ހެއްޔެވެ؟ ޖަވާބަކީ: މިބަލި ޖެހިފައިވާ މީހުންގެ ހަނދާން ބަލިވުމާއި އާނިއުރޯން އުފެދުމާ ގުޅުމެއް ނެތެވެ. އަލްޒައިމާސް ޖެހިފައިވާ މީހުންގެ ހަނދާން ބަލިވާ ސަބަބަކީ ދެނިއުރޯން ބައްދަލުވާ ދިމާލުގައި ގިރިގެންނުދާ ޒާތުގެ އެއްޗެއް އުފެދި، އެއް ނިއުރޯން އިން އަނެއް ނިއުރޯނަށް މެސެޖް ދަތުރު ނުކުރުމެވެ.\nޚުލާސާއަކީ ސައިންސުވެރިން މިހާތަނަށް ދިރާސާ ކުރި އެންމެ ދުވަސްވީ ސިކުނޑީގައިވެސް އާ ނިއުރޯން ތައް އުފެދޭ ކަމެވެ. މީގެއިން ނެގޭ މަފްހޫމަކީ އެއަށްވުރެ ދުވަސްވީ ސިކުނޑި ތަކުގައިވެސް އާ ނިއުރޯން އުފެދޭނޭ ކަމެވެ. ނަމަވެސް އުފެދޭ ރޭޓާއި މިންވަދު މަދެވެ. އެއީ އުމުރުން ދުވަސްވަރު މުޅި ހަށިގަނޑަށް ވެސް ވާ ގޮތެވެ. އެހެންކަމުން، ތަޢުލީމު އުނގެނި އާއެއްޗެހި ކިޔަވައި އުނގެނެން ބޭނުން ނަމަ، އުމުރުން ދުވަސް ވިޔަސް އެކަންކަން ކުރެވިދާނެ ކަމަށް ސައިންސް ހެކިދެއެވެ. އަދި އާ ކަންކަން ކޮށް ކަންކަމުގައި މަޝްޣޫލު ވާނަމަ އާނިއުރޯންތައް އުފެދުން ގިނަވާކަން އެއީ ސައިންސުގެ ދުނިޔޭގައި އެނގި މަޢުރޫފު ވެފައިވާ ކަމެކެވެ. އަދި ޤުރްއާން ހިތުދަސްކުރުން ފަދަ ކަންކަމަކީ ވަކި އުމުރަކަށް ލިމިޓް ވެފައިވާ ކަން ކަން ކަމަށް ދެކޭ ދެކުން މި ދިރާސާގެ އެހީގައި ބަދަލުކޮށްލުން މުހިންމެވެ. އެއީ އަހަރެމެނަށް ޝައިޠާނީ ވަސްވާހުގެ ތެރެއެއިން ހީވެފައިވާ ވަރަށް ނުބައި ހީވުމެކެވެ. ތިމާއަށް ދަސް ކުރެވޭނެކަން ޤަބޫލު ކޮށްގެން ވަކި ޕްލޭނެއްގެ ދަށުން ދަސްކުރަން އުޅެފިނަމަ، އަޅުގަނޑުމެންގެ ތެރެއިން ކޮންމެ މީހަކަށް ވެސް ޤުރްއާން ދަސްކުރުމަކީ ނުވާނޭ ކަމެއް ނޫނެވެ. ތެދެކެވެ. ކުޑަކުއްޖަކާއި އުމުރުން ދުވަސްވީ މީހަކާ އަޅާ ނުކިޔޭނެއެވެ. ކުޑަކުދިންގެ ސިކުނޑި މަސައްކަތް ކުރާލެއް ހަލުއިވެފައި ތާޒާ، އާ ނިއުރޯން ތައް ގިނަވާނެއެވެ. ނަމަވެސް މިކަމަކީ އުމުރުން ދުވަސް ވުމަކުން ނުކުރެވޭނޭ ކަމެއް ނޫނެވެ. އަދި އުމުރުން ދުވަސްވީ އެތައް ބަޔަކުވަނީ މިކަން ޘާބިތު ކޮށްދީފައެވެ. މުހިންމީ ﷲ އާ މެދު ހެޔޮކޮށް ހީކުރުމާއި، ވަރުގަދަ އަޒުމެއްގެ އިތުރުން ރަނގަޅު ޕްލޭނަކާއި ދުޢާއެވެ.


SunOnline: ''Second claaheh'' gothugai thibi resort muvazzafunnah heyo badhaleh!\n''ސެކަންޑް ކްލާހެއް'' ގޮތުގައި ތިބި ރިސޯޓް މުވައްޒަފުންނަށް ހެޔޮ ބަދަލެއް!\nޢަބްދުﷲ މާއިން މުޙައްމަދު 29 Jul 2021, 10:44\nރިސޯޓްތަކުގެ މައި ލޭނާރުކަމުގައިވާ އެ ރިސޯޓްތަކުގެ މުވައްޒަފުންނެކޭ، އެ ރިސޯޓަށް ޗުއްޓީ ހޭދަކުރަން އަންނަ ފަތުރުވެރިންނެކޭ އެއްވަރަކަށް ހިތްހަމަޖެހިލައިގެން ރިސޯޓުގައި ދިރިއުޅެން ފަހިކޮށްދޭ ކޮންސެޕްޓެއް ފަރި އައިލެންޑްސްއިން ތައާރަފްކޮށްފިއެވެ.\nއެ ކުންފުނިން ތައާރަފްކުރި އާ ކޮންސެޕްޓްއަކީ "ސެކަންޑް ކްލާސް" ބައެއްގެ ގޮތުގައި ރިސޯޓް މުވައްޒަފުން ތިބޭ ތިބުން ނިމުމަކަށް ގެނެސް، އެ މުވައްޒަފުންވެސް ރިސޯޓުގައި ހިތްހަމަޖެހިލައިގެން އުފަލާއެކު ދިރިއުޅުމުގެ ފުރުސަތު ތަނަވަސްކޮށްދޭން ތައާރަފްކުރި ކޮންސެޕްޓެކެވެ. އެކަމަށްޓަކައި ފަރި އައިލެންޑްސްއިން ތައާރަފްކުރީ ފަރި ކެމްޕަސްގެ ނަމުގައި މުވައްޒަފުންނަށް ވަކިން ހާއްސަ ރަށެކެވެ.\nމުވައްޒަފުންނަށް ވަކި ރަށެއް ހާއްސަކުރުން އެއީ މިހާރުވެސް ރާއްޖޭގެ ބައެއް ރިސޯޓްތަކުގައި އޮންނަ ކަމެކެވެ. އެކަމަކު މިއީ އެއް ރަށެއްގައި ހުރިހާކަމެއް ކުރާ ރިސޯޓްތަކަށް ކުރެވޭނެކަމެއް ނޫނެވެ. ގިނަ ރަށްތަކެއްގައި ހިންގާ ރިސޯޓަކަށް އެކަން ކުރެވިދާނެއެވެ. އެހެންނަމަވެސް ފަރި ކެމްޕަސް ތަފާތުވަނީ އެ ރަށުގައި މުވައްޒަފުން ދިރިއުޅޭ ގޮތާއި، ލިބެން ހުންނަ ގިނަ އަދަދެއްގެ ވަސީލަތްތަކުގެ ސަބަބުންނެވެ. އަދި އާބާދުވެފައިވާ ކުޑަ ވަރެއްގެ ރަށެއް ގޮތަށް ޑިޒައިން ކުރެވިފައިވާތީއެވެ.\nފަރި ކެމްޕަސް -- ފޮޓޯ/ފަރި އައިލެންޑްސް\nފަރި އައިލެންޑްސްގައި ހިމެނޭ ރިޓްޒް ކާލްޓަން އަދި ޕެޓީނާ ރިސޯޓް މިހާރު ވަނީ ހުޅުވާފައެވެ. ބާކީ އޮތީ ހަމައެކަނި ކަޕެއްލާ ރިސޯޓް ހުޅުވުމެވެ. އެކަމަކު މިހާރުވެސް ފަރި ކެމްޕަސްގައި ދަނީ 750 އަށް ވުރެ ގިނަ މުވައްޒަފުން ދިރިއުޅެމުންނެވެ.\nފަރި ކެމްޕަސްގައި މުވައްޒަފުން ދިރިއުޅެން ފަސް ސަރަހައްދެއްގައި ތިން ބުރީގެ 20 އިމާރާތް ގާއިމު ކުރެވިފައިވާއިރު ކޮންމެ ސަރަހެއްދެއްގައިވެސް މުވައްޒަފުން ހަމަޖެހިލައިގެން އެކަނި ނުވަތަ މަދު ބަޔަކާއެކު ވަގުތު ހޭދަކޮށްލަން ކޯޓް ޔާޑުތަކެއް ހަދާފައިވެއެވެ. އޭގެ އިތުރުންވެސް މޫދު ސަރަހައްދުގައި ދުވާ ޓްރެކަކާއި އެކި ކުޅިވަރު ކުޅޭ ދަނޑުތަކާއި ކްލިނިކެއްގެ އިތުރުން އެހެނިހެން ވަސީލަތްތައްވެސް ގާއިމުކޮށްފައިވެއެވެ.\nމީހުން ދިރިއުޅޭ ކުޑަ ވަރެއްގެ ރަށެކޭ ފަރި ކެމްޕަސް އެކޭ މާ ބޮޑު ތަފާތެއް ނެތްކަން ފަރި އައިލެންޑް މަޝްރޫއު ޑިޒައިން ކުރި ސިންގަޕޫރުގެ ޔޫއާރުބީއެންއާކްގެ ޑިޒައިން ޑިރެކްޓަރު ގައުރެންގް ކެމްކާ ދުނިޔޭގެ އެންމެ ނަން މަޝްހޫރު އެއް މަޖައްލާކަމުގައިވާ ބިޒްނަސް އިންސައިޑާއަށް ދިން މައުލޫމާތުތަކުން އެނގެއެވެ.\nފަރި ކެމްޕަސްއަކީ 12 ހެކްޓަރުގެ ބިމުގެ ސަރަހައްދެކެވެ. ގައުރެންގް ކިޔައިދިން ގޮތުގައި އެތަނަކީ ޕްރައިވެސީއާއެކު ދިރިއުޅުމުގެ ފުރުސަތު ފަހިކޮށްދޭނެ ތަނެކެވެ. އަދި ބާސްކެޓް ކޯޓުތަކާއި، ރާއްޖޭގެ އެންމެ ބޮޑު އެއް ފުޓުބޯޅަ ދަނޑުވެސް އެތަނުގައި ގާއިމުކޮށްފައިވެއެވެ.\nފަރި ކެމްޕަސްގެ މެސްރޫމްވެސް ފަރުމާކޮށްފައިވަނީ އާދައިގެ ކެންޓީނެއް ގޮތަކަށް ނޫންކަމަށް ގައުރެންގް ބުންޏެވެ. ޖުމްލަ 450 އެއްހާ މުވައްޒަފުންނަށް އެއްފަހަރާ ބޭނުންކުރެވޭނެ އެ ކެންޓީން ޑިޒައިންކޮށްފައިވަނީވެސް ރެސްޓޯރެންޓް ސްޓައިލަށް ޕްރައިވެސީ ލިބޭނެ ގޮތަށެވެ. އަދި މުވައްޒަފުންނަށް ވަކިން ހާއްސަ ބީޗު ސަރަހައްދެއްވެސް އެތަނުގައި އޮވެއެވެ.\n"ނަފްސާނީ ގޮތުންވެސް ތަންކޮޅެއް ފަސޭހަކަމާއެކު އުޅެ، އަމިއްލަ ކުދި ކުދި މުޖުތަމައުތައް މުވައްޒަފުންގެ މެދުގައި އުފެދިގެންދާނެ. މިއީ ހަމަ ގެދޮރު އެޅުމުގެ މަޝްރޫއެއް ރޭވުންކަހަލަ ކަމެއް، މައިގަނޑު ވިސްނުމަކީ ކުދި ކުދި ކޮމިއުނިޓީތައް އުފެއްދުން ކޯޓްޔާޑްތަކާއި ޖާގަތަކުގެ ބޭނުން ހިފައިގެން،" ގައުރެންގް ބުންޏެވެ.\nގައުރެންގް ބުނި ގޮތުގައި ބައެއް ރިސޯޓްތަކުގައި ކަން އޮންނަ ގޮތުންނަމަ، އެއް ރަށެއްގައި ފަތުރުވެރިންނަށާއި ރިސޯޓް މުވައްޒަފުންނަށް ބޭނުންވާ ހިދުމަތްތައް ގާއިމު ކުރާއިރު ގިނަފަހަރަށް އިސްކަން ދެވެނީ ފަތުރުވެރިންނަށެވެ. އެހިސާބުން މުވައްޒަފުން ތިބެނީ "ސެކަންޑް ކްލާސް" ބަޔަކަށް ވެފައެވެ.\n"މުވައްޒަފުން ތިބޭނީ ރަށުގެ އެންމެ މެދުގަ އޮންނަ ކުޑަ ޖާގައިގަ ބައިތިއްބާފަ، އެއީ އެންމެ ބޭނުން ނުވާ ސަރަހައްދު، އެތާގަ ފޮރުވަންޖެހޭ އެއްޗެއް ގޮތަށް އެމީހުން ބައިތިއްބާފަ ތިބެނީ،" ގައުރެންގް ބުންޏެވެ.\nގިނަފަހަރަށް އާއިލާއަށް ގުޅާލަން އެކަހެރިވެލާނެ ޖާގައެއްވެސް އެ މުވައްޒަފުންނަށް ނުލިބޭކަމަށް ގައުރަންގް ބުންޏެވެ. އެހެންނަމަވެސް އޭނާގެ ޔޫއާރުބީއެންއާކް ކުންފުނީގެ ކޮންސެޕްޓްގެ އަމާޒަކީ އެފަދަ ދަތިތައް މުވައްޒަފުންނަށް ހައްލުކޮށްދީ ދިރިއުޅެން ރަނގަޅު އެކަށީގެންވާ މާހައުލެއް ބިނާކުރުންކަމަށް އޭނާ ބުންޏެވެ.\nރާއްޖޭގެ ރިސޯޓްތަކަކީ އެތަނަކަށް ޒިޔާރަތްކުރާ ފަތުރުވެރިންނަށް އެއަށްވުރެ ވަކި ފުރިހަމަ އެހެން ތަނެއް ނުފެންނަ ފެންވަރުގެ ތަންތަނެވެ. އެހެންނަމަވެސް ގިނަ ފަހަރަށް ރިސޯޓްތަކުގެ މުވައްޒަފުންނަށް ކަންކަން ކުރަނީ އެހެން ގިންތިއެއްގެ ބައެއްގެ ގޮތުގައިކަމަށް ކަޕެއްލާ ރިސޯޓްސްގެ ސީއީއޯ ނިކޮލަސް ކްލޭޓަންވެސް ބިޒްނަސް އިންސައިޑާއަށް ކިޔައިދިނެވެ.\nއޭނާ ބުނިގޮތުގައި ގިނަ ފަހަރަށް މުވައްޒަފުން ދިރިއުޅޭ ތަންތަނަކީ ރިސޯޓްތަކުގައި ފޮރުވަން ޖެހިފައިވާ ތަންތަނުގެ ގޮތުގައި ދެކެވޭ ތަންތަނެވެ. އަދި ބައެއް ހާލަތްތަކުގައި އެހެން ކަންކުރަނީ ޖާގައިގެ ދަތިކަމުންކަމަށް އޭނާ ބުންޏެވެ.\n"އެއީ ވަރަށް ގޯސް މެސެޖެއް އެ ދެވެނީ ވަރަށް ނުބައިކޮށް،" ނިކޮލަސް އޭނާ ރާއްޖޭގައި ކޮށްފައި ހުރި ތަޖުރިބާގެ އަލީގައި ބުންޏެވެ.\nއެހެން ރިސޯޓްތަކާ ހިލާފަށް ފަރި ކެމްޕަސް އަކީ "ބްލޭންކް ކެންވަސް" އެއްގެ ގޮތުގައި ކްލޭޓަން ސިފަކުރިއެވެ. އަދި މުޅިން އާ ތަނެއްކަމުގައިވުމުން، އެތަނުގައި ވަރަށް ފުރިހަމަ ރަށެއް ތަރައްގީކުރުމުގެ ފުރުސަތު ފަހިވެގެންދިޔަކަމަށް ކްލޭޓަން ބުންޏެވެ. ނަތީޖާއަކަށް ވެގެންދިޔައީ މުވައްޒަފުން އުފަލުގައި ދިރިއުޅެވޭނެ ފަދަ ތަނެއް ގާއިމުކުރެވިގެންދިޔުންކަމަށް އޭނާ ބުންޏެވެ.\nގިނަ ބަޔަކު ދެކޭ ގޮތުގައި ރާއްޖޭގެ ރިސޯޓްތަކަކީ ދުނިޔޭގެ ރިސޯޓްތަކުގެ ނަމޫނާއެކެވެ. ރާއްޖޭގެ ބައެއް ރިސޯޓްތަކުގައި ދަތިތަކެއް ހުރިކަމުގައި ވިޔަސް ގިނަ ރިސޯޓްތަކަކީ ވާލްޑް ކްލާސް ފެންވަރުގައި ގާއިމުކުރެވިފައިވާ ރިސޯޓްތަކެކެވެ.\nއެފަދަ ރިސޯޓްތަކުގައި މުވައްޒަފުންނަށްވެސް އެދެވޭ ގިނަ ވަސީލަތްތަކެއް ގާއިމުވެކޮށްފައިވެއެވެ. އެގޮތުން ސްޓާފް ސްވިމިންގް ޕޫލްތަކާއި ސްޓާފުންނަށް ހާއްސަ ރެސްޓޯރަންޓް ގެ އިތުރުން ސްޓާފުންނަށް ހާއްސަ ކުޅިވަރު ކޮމްޕްލެކްސްތައްވެސް ގިނަ ރިސޯޓްތަކުގައި މިހާރު ގާއިމު ކުރެވިފައިވެއެވެ.\nފަރި ކެމްޕަސް. -- ފޮޓޯ/ ޕޮންޓިއެކް\nފަރި އައިލެންޑްސްއަކީ ޕޮންޓިއެކް ލޭންޑް ގުރޫޕުން ތަރައްގީކުރާ ތަނެކެވެ. އެތަން އެއްކޮށް ނިމި، ހުރިހާ ރިސޯޓެއް ހުޅުވުމުން ޖުމްލަ 1،200 އެއްހާ މުވައްޒަފުން ފަރި ކެމްޕަސްގައި ދިރިއުޅެމުންދާނެކަމަށް އެ ކުންފުނިން ލަފާކުރެއެވެ.\nޕޮންޓިއެކްގެ އަމާޒަކީ ފަރި ކެމްޕަސްގައި ދިރިއުޅޭ މުވައްޒަފުންގެ މެދުގައި އާންމު މުޖުތަމައުއެއްގައި ދިރިއުޅެވޭކަމުގެ އިހުސާސް ގެނުވައިދިނުމެވެ. މަސައްކަތްކުރާ މުވައްޒަފުންވެސް އެތަނުގައި ހިތްހަމަޖެހިލައިގެން އުފަލުގައި ދިރިއުޅެވޭނެކަން ޔަގީންކޮށްދިނުމެވެ.\nފަރި އައިލެންޑްސްއަކީ ރަށްފަޅު ހުރާ ހިއްކައިގެން ހަތަރު ރަށެއްގެ މައްޗަށް އެކުލެވޭ މަޝްރޫއެކެވެ. މާލެ ސަރަހައްދު ކައިރިން ހުޅުވާ ދެވަނަ އިންޓެގްރޭޓަޑް ރިސޯޓްގެ ގޮތުގައި ފަރި އައިލެންޑްސްގެ ހުރިހާ ރިސޯޓެއް ހުޅުވާ ނިމޭނީ އަންނަ އަހަރުއެވެ. އެހާ ހިސާބުން ރާއްޖޭގައި ރިސޯޓް މުވައްޒަފުންވެސް ދިރިއުޅެމުންދާ "ސެކަންޑް ކްލާސް" ދިރިއުޅުމަށް ހެޔޮ ބަދަލުތަކެއް ގެނެވޭނެކަމުގެ ލާމަސީލު މިސާލެއް ފުރިހަމަކަމާއެކު ފެނިގެން ހިނގައިދާނެއެވެ.


July 09, 2019 4\nސަރުކާރުގެ ތަފާތު މުއައްސަސާތަކުގެ ހިންގުމުގެ ދޯދިޔާކަން މިހާރު ވަރަށް ގިނައިން އަޅުގަނޑުމެންނަށް ފެންނަމުން އެބަ ދެ އެވެ. ނަމަވެސް މި ޒަމާނުގައި ސަރުކާރުގެ އިދާރާތަކުގައި މަސައްކަތް ކުރަނީ ކުރިއާ ޚިލާފަށް މި ޒަމާނުގެ ތަޢުލީމުގެ ތަފާތު ކޯސްތައް ހަދާފައި ތިބި މީހުންނެވެ. އެންމެ ކުޑަމިނުން ޑިޕްލޮމާ ކޯހެއް ފުރިހަމަކޮށްފައި ތިބި...\nރާއްޖެ މިހާރު ދަތުރުކުރަނީ ހަރުކަށި ވިސްނުމާ ދިމާއަށް ކަން އަޅުގަނޑުމެންނަށް އެނގެ އެވެ. މިކަން ގިނަ މީހުން ގަބޫލުކުރެ އެވެ. ވަރަށް ފަހަކާ ޖެހެންދެން ސަރުކާރުން މި ކަމަށް އެއްބަހެއް...\nދައުލަތުގެ ވިޔަފާރި ކުންފުނިތައް އިސްލާހު ކުރުމުގައި ހިނގަން އޮތް މަގާއި، ކުރަން ފެންނަ ކަންތައްތައް ބަޔާން ކުރުމަށް އެކުލަވާލެވޭ މިލިޔުންތައް ބައިކޮށްފައި ވާނީ މައި ހަތަރު...\nރާއްޖޭގެ ޝަރުއީ ނިޒާމަށް އަވަސް ފަރުވާ ބޭނުމެވެ. މިހެން މި ދަންނަވަނީ އެކަން ކުރަން ޖެހޭނެ ކަމަށް މީހަކު ބުނެގެނެއް ނޫނެވެ. ފެންނަން އޮތް ހަގީގަތަށް ބަލައިފަ އެވެ. ޝަރުޢީ ދާއިރާގައި މަޑުމަޑުން ނިއުޅެމުންދާ މަންޒަރުތަކަށް ބަލައިފަ އެވެ. ހަމައެކަނި ކުޅި ބަލަން މިހާރު ނުތިބެވޭނެ އެވެ. އަޅުގަނޑުމެންނަށް މަންޒަރު ފެންނަ ގޮތް ވެސް...\nJune 04, 2019 18\nއޮޅުން ބޮޅުން: ދިވެހި ބަހުގެ އާ ލަފުޒުތައް\nދިވެހި ބަސް މުއްސަނދި ކުރުވުމަށް، ދިވެހި ބަހާ ބެހޭ ކަންތައްތައް ބެލެހެއްޓުމަށް ސަރުކާރުން ހަވާލުކޮށްފައި އޮންނަ ފަރާތުން ކުރާ، އަޅުގަނޑަށް އެންމެ މުހިއްމު، އެއް މަސައްކަތަކީ އާ ބަސް ހެދުމެވެ. ދިވެހި އަދަބިއްޔާތާ ބެހޭ ތަފާތު އިހުގެ ލިއުންތައް ޗާޕްކުރުމާއި، އަލަށް ފޮތް ލިއާ މީހުންނަށް ހިތްވަރު ދިނުމުގެ ގޮތުން ވަކި އުޞޫލެއްގެ...\nއޮޅުންބޮޅުން: އާ މަޖިލިހުން އެކަންކަން ބަލަން ޖެހޭނެ!\nއަކުރުން އަކުރަށް ހުރިހާ ކަމަކާ ބެހޭ ގޮތުން ހުރިހާ ގަވައިދެއް ލިޔެފައި ބެހެއްޓުމަކީ އެއްވެސް ބަޔަކަށް ކުރެވޭނެ ކަމެއް ނޫނެވެ. އެންމެ ތަހުޒީބު ކަމަށް ދައުވާކުރާ ގައުމުތަކުގައި ވެސް މިކަން އޮންނަނީ މި ދެންނެވި ގޮތަށެވެ. މިހެން ވުމުގެ ސަބަބުން ޑިމޮކްރަސީގެ އުޞޫލުތަކާ އެއްގޮތަށް ހިނގާ ގައުމުތަކުގައި ވެސް ވަކި ކަމެއް ކުރުމަށް ވަކި...


Aharen Islam vee 80 aharuge Muskulhi Bali Meehegge Namaadhuge Sababun | #Dhiislam\n5 months ago | 21 comments| August 18, 2017 |\nއަހަރެންގެ ޙަޔާތުގެ އެންމެ ޒުވާންދުވަސްވަރެވެ. ސުކޫލުދައުރު ނިންމާލުމަށްފަހު މަސައްކަތުގެ ދާއިރާއަށް ނުކުތުމުގެ ކުރިން ނަރުސްކަން ކިޔަވައި މިނިމުނީއެވެ. އަހަރެންގެ ނަމަކީ ކާސީ އެވެ. އަހަރެންގެ އުމުރުން 23 އަހަރެވެ. ނަރުސްކަން ކިޔެވީ ބަލިމީހުންނަށް އަޅާލާ، އެބައިމީހުންގެ ކަންތައްތައް ކުރުމަކީ އަހަރެންނަށް ލިބޭ ހިތްހަމަ ޖެހުމަކަށްވާތީއެވެ.\nމިގޮތުން ކިޔެވުން ހަމަ ނިމުމާއެކު އަހަރެންގެ ފުރަތަމަ ވަޒީފާ އަކަށްވީ ‘ހޯމް ނާރސް’ އެއްގެ ގޮތުން މަސައްކަތް ކުރަންޖެހުމެވެ. މިގޮތުން އަހަރެން ޚިދުމަތް ކުރަންޖެހުނީ، މުސްކުޅިވުމުގެ ސަބަބުން ޖެހޭ ބައްޔެއްކަމުގައިވާ ހަނދާންނެތުމުގެ ބަލި ޖެހިފައިވާ، އުމުރުން 80ގެ އަހަރުތައް ގުނަމުންދާ އިނގިރޭސިވިލާތުގެ މީހެކެވެ. މީނާއާއި އަހަރެން ޙަވާލުވި ފުރަތަމަދުވަހު ބަލިމީހާގެ ރެކޯޑުފައިލް އަހަރެންނާ ޙަވާލުކުރެވުނެވެ. ރެކޯޑުތައް ބެލިބެލުމުން މީނާއަކީ، މީނާ ކުރިން އުޅުނުދީން ދޫކޮށް މިހާރު އިސްލާމްދީނަށް އުޅެމުންދާ މީހެއްކަން އަހަރެންނަށް އެނގުނެވެ. މިހެންވުމުން މީނާއާއި މެދު ޚާއްޞަ ގޮތްތަކެއް ބަހައްޓަން ޖެހޭނެކަން އަހަންނަށް އެނގުނެވެ. އެއީ އޭނާގެ ދީނާ ފުށުއަރާގޮތަކަށް ކަންތައް ކުރެވިދާނެތީއެވެ. ެ. މިގޮތުން ހަލާލު މަސް އަހަރެން ގަތީމެވެ. އަދި އަހަރެން ކުރި ދިރާސާއަކުން އެނގުނުގޮތުގައި، އޫރުމަހާއި ރަލަކީ މުސްލިމުންނަށް ހުއްދަ އެއްޗެއްސަށް ނުވާތީ، މި ޢިމާރާތުގައި އެފަދަ އެއްވެސް އެއްޗެއް ނުވާނެކަން އަހަރެން ޔަޤީން ކުރީމެވެ.\nއަހަރެންގެ މިބަލިމީހާއަށް އަޅާލާ، ސަމާލުކަންދޭވަރުން އަހަރެންގެ ރަޙްމަތްތެރިން ތިބެނީ ޙައިރާންވެފައެވެ. އެހެންނަމަވެސް އަހަރެން އެކަމަކަށް މާބޮޑު ސަމާލުކަމެއް ނުދެމެވެ. އަހަރެން ޤަބޫލުކުރާގޮތުގައި، ކޮންމެމީހެއްކަމުގައިވިޔަސް އެމީހާގެ ދީނަށް ސަމާލުކަންދީ ހަދާ މީހަކަށް މިވަރުގެ އަޅާލުމާއި އިޙްތިރާމާއި ސަމާލުކަން ދޭންޖެހޭނެއެވެ. އެއީ އަދި އެ ބަލި މީހާއަށް ބަލިކަމުންގޮސް އެކަން ނޭންގުނުކަމުގައިވިޔަސް މެއެވެ.\nކޮންމެއަކަސް އަހަރެންގެ މިބަލި މީހާއާއި އެކު ހަފްތާއެއް ހޭދަކުރެވުނު އިރު، ކޮންމެސް ކަހަލަ ޙަރަކާތްތަކެއް މީނާ ކުރާކަން އަހަންނަށް ފާހަގަ ކުރެވުނެވެ. ފުރަތަމަ އަހަރެން ހީކުރީ އެއީ އޭނާ ކޮންމެސް މީހަކު ކުރަނިކޮށް ފެނިގެން ކުރާކަމެއް ކަމުގައެވެ. އެކަމަކު ފަހުން ވިސްނާލުމުން އެނގުނީ މީނާ މިޙަރަކާތްތައް ކުރަނީ ކޮންމެދުވަހަކުވެސް ވަކި ގަޑިތަކެއްގައި ކަމެވެ. އޭނާ ކުރާ ޙަރަކާތްތަކުގެ ތެރޭގައި އަތް އުފުލުމާއި، ގުދުވުމާއި އަދި އޭނާގެ ބޯ ބިންމަތީގައި ޖެއްސުން ހިމެނެއެވެ. އަހަންނަށް މިކަންވީ ޤަބޫލުކުރަން ވަރަށް ދަތިކަމަކަށެވެ. އެއީ، އޭނަ މިހުރިހާ ހަރަކާތަކާއެކު ކޮންމެސް އެއްޗެސް ތަކެއް ކިޔާކަން އެނގުމުންނެވެ. އެހެންނަމަވެސް އޭނާ އެކިޔާ އެއްޗެއްކިޔަނީ އިނގިރޭސިބަހުން ނޫންކަމުން، އެއީ ކޮންބަހަކުން ކިޔާއެއްޗެއްކަމެއް އަހަންނަކަށް ނޭނގުނެވެ. އެކަމަކު ކޮންމެދުވަހަކު ތަކުރާރުކޮށް އެކައްޗެއް ކިޔާކަން އަހަރެންނަށް އެނގުނެވެ.\nއަހަރެންނަކީ ވާއަތް ތެރިއަކަށްވުމުން އަހަރެން ހުރިހާކަމެއް ކުރަނީ ވައަތުންނެވެ. އެހެންނަމަވެސް މީނާއަށް ކާންދޭއިރުގައި އަހަރެންގެ ވައަތުން ކާންދިނުން އޮންނަނީ މަނާކޮށްފައެވެ. މިކަންވެސް ވީ އަހަރެން އަޖައިބުކުރުވި ކަމަކަށެވެ. އެކަމަކު މިއީވެސް މީނާގެ ދީނާ ގުޅިފައިވާނޭ ކަމަކަށްވެދާނެ ކަމުގައި އަހަންނަށް ވިސްނުނެވެ.\nކަންތައްތައް މިހާހިސާބަށް ދިއުމުން އަހަރެންގެ ހިތުގައި ސުވާލުތައް ގިނަވެ، މިކަންތައްތައް އޮޅުންފިލުވަން އަހަރެން ބޭނުންވިއެވެ. މިގޮތުން އަހަރެންގެ ރަޙްމަތްތެރިއަކާއި މިވާހަކަ ހިއްސާކޮށްލުމުން، އިންޓަރނެޓް މެދުވެރިކޮށް އޯޑިއޯ އަދި ވީޑިއޯ ޗެޓް ކުރެވޭ ‘ޕެލްޓޯކް’ ކިޔާސައިޓެއް އަހަރެންނަށް ތަޢާރަފް ކޮށްދިނެވެ. އަދި މިއީ ޑިބޭޓް ކުރުމާއި، މަޝްވަރާ ކުރުމަށް ރަނގަޅުތަނެއްކަމަށާއި، އިސްލާމްދީނާބެހޭ ބައެއް ޗެޓް ރޫމްތައްވެސް ހުންނަކަމުގައި، އަހަރެންގެ ރަހްމަތްތެރިޔާ އަހަންނަށް މަޢުލޫމާތުދިނެވެ. އަހަރެންގެ ބަލިމީހާ ފިޔަވައި އެއްވެސް މުސްލިމެއް އަހަރެން ނުދަންނާތީ، އަހަރެންވެސް ނިންމީ އިންޓަރނެޓް މެދުވެރިކޮށް މީހަކާ ވާހަކަދައްކާލާ ސުވާލު ކޮށްލުން އެއީ އެންމެ ރަނގަޅުގޮތް ކަމުގައެވެ. މިގޮތުން ‘ޕެލްޓޯކް’ ގެ އިސްލާމް ސެކްޝަނަށް ގޮސް ‘ޓްރޫ މެސެޖް’ ކިޔާ ރޫމަކަށް ވަދެލީމެވެ. މިތަނުގައި އަހަރެންގެ ބަލިމީހާގެ ފަރާތުން ކޮންމެ ދުވަހަކު ތަކުރާރުކުރާ ޙަރަކާތްތަކާ މެދު ސުވާލުކުރުމުން ބުނީ އެއީ ‘ނަމާދު’ ކަމުގައެވެ. މިކަން އަހަރެން ޤަބޫލެއް ނުކުރަމެވެ. އެކަމަކު މުސްލިމުން ނަމާދު ކުރަނިކޮށް ދައްކުވައިދޭ ޔޫޓިއުބް ވީޑިއޯއެއް އެހެން މެމްބަރަކު ޕޯސްޓުކުރުމުން އަހަންނަށް މިކަން ޤަބޫލުކުރަން މަޖުބޫރުވިއެވެ. އަދި އަހަންނަށް ލިބުނު ޙައިރާންކަން ބޮޑުވެގެންދިޔައެވެ.\nއުމުރުންދުވަސްވެ، އޭނާގެ ދަރިންނާއި، ވަޒީފާޔާ މިހުރިހާކަމެއް މުޅިން ހަނދާންނެތިފައިވާ އަދި ހަމަ ކިރިޔަ ކިރިޔާ ކައި ބޮއެ ހެދޭ، ހަނދާންނެތުމުގެ ބަލި ޖެހިފައިވާ މީހަކަށް މި ހަރަކާތްތައް ކޮންމެ ދުވަހަކު ތަކުރާރުކޮށް އަދި އަމިއްލަ ބަސްނޫން ބީރައްޓެހި ބަހަކުން އެކިޔާ އާޔަތްތައް ތަކުރާރުކޮށް ކޮންމެދުވަހަކު ކިޔޭނީ ކިހިނަކުން ހެއްޔެވެ. މިއީ އެއްގޮތަކަށްވެސް އިންސާނާގެ ކުޅަދާނަކަމަކުން ކުރެވޭނެ ކަމެއްކަމަކަށް އަހަރެންނަކަށް ޤަބޫލެއް ނުކުރެވުނެވެ. އަދި މިކަމުގައި ކޮންމެސް އެހެންކަހަލަ ބާރުތަކެއްވާނެކަމުގައި އަހަރެންނަށް ވިސްނެންފެށިއެވެ. ކޮންމެއަކަސް މިހުރިހާކަމެއް މިހެން ހުރުމުން އަހަރެންނަށް ޔަޤީންވެގެން ދިޔައީ، މި ބަލި މުސްކުޅި މީހާއަކީ އޭނާގެ ދީނަށް ވަރަށް ފަރުވާތެރިކަން ބަހައްޓާ މާތްމީހެއްކަމެވެ. މިހެންވުމުން އޭނާގެ ދީން އިތުރަށް ދިރާސާކޮށް ދަސްކުރުމުގެ ޝައުޤު އަހަރެންގެ ހިތުގައި ބޮޑުވެގެންދިޔައެވެ. އެއީ އޭރުން އަހަރެންނަށް ވީ އެންމެ ރަނގަޅަކަށް މީނާޔާމެދު ފަރުވާތެރިވެ ކަންކަންކުރުމަށްޓަކައެވެ.\nއަހަރެންނަށް ވަޤުތުވީވަރަކުން، ޕެލްޓޯކްގެ ކުރިން ބުނެވުނު ރޫމަށް ޒިޔާރަތް ކުރަމުން އަހަރެން ގެންދިޔައީމެވެ. މިގޮތުން ޤުރުއާނުގެ އިނގިރޭސި ތަރުޖަމާ އަދި ޤުރުއާން ކިޔަވާ އަޑުއެހޭގޮތަށް އިން ވެބްސައިޓެއްގެ ލިންކެއް އަހަރެންނަށް ދެވުނެވެ. އަހަރެން އެ ޤުރުއާނުގެ ތަރުޖަމާ ކިޔަމުންގޮސް “މާމުއި ކުޅަނދުރު” ގެ ނަމުން ނަންދެވިފައިވާ ސޫރަތް ކިޔައި އަހަރެން ހުއްޓުން އެރިއެވެ. އެހާވެސް އަހަރެން އަޖައިބު ކުރުވިއެވެ. ދުވާލަކު އެތައްފަހަރަކު އަހަރެން އެސޫރަތުގެ ތަރުޖަމާ ތަކުރާރުކޮށް ކީމެވެ. އަހަރެންގެ ބަލިމީހާއަށް ދިނުމަށްޓަކައި، އެ ޤުރުއާނުގެ ރެކޯޑިންގ އަހަރެންގެ އައިޕޮޑުގައި ރައްކާކޮށްގެން ގެންގޮސް އޭނާ އަށް ދިނުމުން އޭނާ، އެކަމާ އުފަލުން ރުޔެވެ.\nޕެލްޓޯކް ރޫމުން އަހަރެންނަށް އެނގުނު އެއްޗެއްސަށް އަހަރެން ޢަމަލުކުރީމެވެ. އެއީ އަހަރެންގެ ބަލިމީހާއަށް އަޅާލާ، އޭނާގެ ހިތްހަމަ ޖައްސައިދިނުމަށްޓަކައެވެ. އެހެންނަމަވެސް އަހަރެންގެ ހިތުގައި އުފެދިފައިވާ ސުވާލުތަކަށް ޖަވާބު ހޯދުމަށްޓަކައި، ވަރަށްގިނައިން ޕެލްޓޯކަށް ޒިޔާރަތް ކުރެވެން ފެށިއެވެ.\nޙަޤީޤަތަށް ދަންނަވާނަމަ، ދެންނެވޭނީ އަހަރެންގެ އަމިއްލަ ޙަޔާތާމެދުގައި ވިސްނާލުމަށް މީގެ ކުރިން ދުވަހަކުވެސް އަހަރެން ވަޤުތު ހޭދަކޮށްފައެއް ނުވާނެއެވެ. އަހަރެންނަށް އަހަރެންގެ ބައްޕައަކީ ކާކުކަމެއް ނޭންގެއެވެ. އަހަރެންގެ އުމުރުން އެންމެ3އަހަރުގައި އަހަރެންގެ މަންމަ ވަނީ މަރުވެފައެވެ. އަހަރެންނާ އަދި އަހަރެންގެ ބޭބެ، ބަލާބޮޑުކުރީ އަހަރެންގެ މާމަޔާއި ކާފައެވެ. އެމީހުންވެސް ވަނީ މީގެ4އަހަރުކުރިން މިދުނިޔެ ދޫކޮށްފައެވެ. އެހެންކަމުން އަހަރެންގެ ޢާއިލާއަކީ އަހަރެންނާ އަހަރެންގެ ބޭބައާއި ދެމީހުންނެވެ. އަހަރެންގެ ޙަޔާތުގެ އެންމެ މުހިއްމުވި މަންމައާއި، މާމައާއި ކާފަޔާ، މިދުނިޔެއާއި އަލްވަދާޢުކިޔުމަކުން އަހަރެން ދެރައެއް ނުވެއެވެ. ކީއްވެކަމެއް ނޭންގެއެވެ. އަބަދުވެސް އަހަރެންނަށް ހީކުރެވެނީ އަހަރެން ހުރީ އުފަލުގައި ހިތްހަމަ ޖެހިގެން ކަމަށެވެ.\nއެހެންނަމަވެސް އަހަރެންގެ މި ބަލި މީހާއާއި އެކު ވަޤުތު ހޭދަކުރެވެން ފެށި ހިސާބުން ކޮންމެސް އެއްޗެއް މަދުވާކަމުގެ އިޙުސާސް އަހަރެންނަށް ކުރެވެން ފެށިއެވެ. އަހަރެން ނަށް މަދުވެގެން މިއުޅެނީ އަހަރެންގެ މިބަލިމީހާ އޭނަގެ އެހުރިހާ މުސީބާތަކާއެކުވެސް އެ އިޙްސާސްކުރަމުންދާ އުފައިވެރިކަމާއި، ހިތް ހަމަޖެހުމެވެ.\nއަހަރެންގެ މިބަލި މީހާ އޭނާގެ ޢާއިލާގެ އެއްވެސް މީހަކުނެތި އެ އުޅެމުންދާ އުފައިވެރިކަމާއި، ހިތުގެ ހަމަޖެހުމާ، ކޮންމެސް ބާރުވެރި ފަރާތަކުން އޭނާއަށް އަޅައިލައި، އެހީވާކަމުގެ އެފޮނި މީރު އިޙުސާސް، އަދި ހިތްހަމަޖެހުން އަހަރެންވެސް ބޭނުންވާންފެށިއެވެ.\nޕެލްޓޯކަށް ޒިޔާރަތްކުރަމުންދާތާ ދުވަސްތަކެއްފަހުން، މި ރޫމުގައި އުޅޭ އަންހެން މެމްބަރަކު އަހަރެން ދިރިއުޅޭ ހިސާބުގައި ހުންނަ މިސްކިތްތަކުގެ ލިސްޓެއް ދިނުމުން އެއިން މިސްކިތަކަށް އަހަރެން ޒިޔަރަތްކުރީމެވެ. އެތަނުގައި ހުރެގެން އަހަރެން އެމީހުން ނަމާދު ކުރާތަން ބަލަންހުރިއިރު، އަހަރެންގެ ލޮލުގައިވި ކަރުނަތައް ހިފެހެއްޓޭގޮތެއް ނުވިއެވެ. އަހަރެންނަށް ރޮވުނެވެ. ކޮންމެ ދުވަހަކު އެމިސްކިތަށް ޒިޔާރަތްކުރާހިތްވިއެވެ. މިސްކިތުގެ އިމާމްއާއި އޭނާގެ އަނބިކަނބަލުނާއި އަހަރެން ބައްދަލުކުރީމެވެ. އަދި އަހަރެންގެ ހިތުގައި އުފެދިފައިވާ ވަރަށްގިނަ ސުވާލުކުރީމެވެ. ކޮންމެ ސުވާލަކަށްވެސް އެހާތަފްޞީލުކޮށް ހެޔޮހިތުން އެމީހުން ޖަވާބުދިނެވެ. އަދި އިސްލާމްދީނާއި ބެހޭ ބައެއް ފޮތްތަކާއި، ޓޭޕްވެސް އަހަރެންނަށް ދިނެވެ. އަހަރެން އެއެއްޗެހި ވަރަށް ރަނގަޅަށް ދިރާސާ ކުރީމެވެ. އިސްލާމްދީނާބެހޭ މަޢުލޫމާތު އޮޅުންފިލުވުމުގެ ގޮތުން މިސްކިތުގެ އިމާމްއާއި، އަދި ޕެލްޓޯކްގައި އަހަރެން ކޮށްފައިވާ ސުވާލުތަކަށް ވަރަށް ތަފްޞީލު ޖަވާބުތަކެއްވަނީ އަހަރެންނަށް ލިބިފައެވެ. ސުވާލުކުރުމުގެ އިތުރު ފުރުޞަތެއް ނުލިބޭހާ ސާފު، އަދި ތަފްޞީލު ޖަވާބުތަކެކެވެ.\nއަހަރެންނަކީ، އެއްވެސް ދީނަކަށް ޢަމަލުނުކުރާ މީހަކަށްވިޔަސް، މިކާއިނާތާއި، އިންސާނުން ހެއްދެވި ފަރާތެއްވާކަން އަބަދުވެސް އަހަރެންގެ ހިތުން ޤަބޫލުކުރަމެވެ. އަހަރެންނަށް ނޭންގި އޮތް ކަމަކީ އެފަރާތަށް އަޅުކަން ކުރަންވީ ކިހިނެއްކަމެވެ.\nއާދައިގެ މަތިން އެއްދުވަހެއްގެ ހަވީރު އަހަރެން ޕެލްޓޯކްގެ ރޫމަށް ވަދެލީމެވެ. އަދި އެވަޤުތު މައިކުން ވާހަކަދައްކަމުން ދިޔަ ބޭފުޅާ އަހަރެންނަށް މުޚާޠަބު ކުރިއެވެ. އެއްވެސް ސުވާލެއް އޮތްތޯ އާއި އަދި އަހަރެންނަށް ދެވިފައިވާ ޖަވާބުތަކާމެދު ހިތްހަމަ ޖެހޭތޯ ސުވާލުކުރިއެވެ. އަހަރެންގެ އެއްވެސް ސުވާލެތް ނެތްކަމާ އަދި ލިބިފައިވާ ޖަވާބުތަކާމެދު ވަރަށް ހިތްހަމަ ޖެހޭކަމުގައި ބުނީމެވެ. އެހެންވިއްޔާ ތިބާ އިސްލާމްދީން ޤަބޫލުކޮށް އިސްލާމްދީނަށް ވަނުން ހުއްޓުވަނީ ކޮންކަމެއްތޯ އޭނާ ސުވާލުކުރިއެވެ. އެސުވާލަށް ދޭނެ ޖަވާބެއް އަހަރެންނަކަށް ނޭންގުނެވެ. އަދި މިސުވާލުގެ ސަބަބުން އަހަރެންނަށް ކުއްލި ސިހުމެއް ލިބިގެންދިޔައެވެ.\nއަހަރެންގެ ބަލިމީހާގެ ކާގަޑި ޖެހުމުން އޭނާއަށް ކާންތައްޔާރުކޮށްގެން ކާންދޭން ފެށީމެވެ. މީގެ ކުޑަވަޤުތުކޮޅެއްކުރިން ޕެލްޓޯކުން އަހަރެންނާ މުޚާތަބުކުރި ބޭފުޅާގެ ސުވާލުން ސިހުންލިބިފައިވުމުން އެކަމާ ވިސްނެމުން ދިޔައެވެ. އަދި އަހަރެންގެ ބަލިމީހާއަށް ކާންދެމުން ދިޔަވަޤުތު އޭނާގެ ދެލޮލަށް ބަލާލާފައި އަހަރެންގެ ހިތަށް އެރިއެވެ. އަހަރެން މިބަލިމީހާއަށް ޚިދުމަތް ކުރަންޖެހުމަކީ، މީގައި ކޮންމެސް ސަަބަބުތަކެއް ވާނެކަމެކެވެ. އަހަރެން އިސްލާމްވުން ހުއްޓުވާކަމަކީ ބިރެވެ. އެއްވެސް ޙާލެއްގައި އެބިރަކީ ގޯސްބިރެއްނޫނެވެ. އެކަމަކު ރަނގަޅު އަގުބޮޑު އެއްޗެއް ލިބެންއުޅޭކަމުގެ ބިރެވެ. އުފަލާ، ހިތްހަމަޖެހުމަކީ، ކިހާއަގު ބޮޑު އެއްޗިއްސެއް ހެއްޔެވެ؟ މިބަލިމީހާމިވަނީ އެހުރިހާ އެއްޗެއް ހޯދާފައެވެ. އެކަމަކު މިބަލިމީހާއަށް ލިބިފައިވާފަދައިން އުފަލާ، ހިތްހަމަޖެހުމާ، ރައްކާތެރިކަމަކީ އަހަރެންނަށް ލިބުން ޙައްޤު ނޫން އެއްޗެއް ކަމުގައި އަހަރެންގެ ހިތަށް އަރަމުންދިޔައެވެ.\nކޮންމެއަކަސް ހަމައެދުވަހުގެ މެންދުރު ފަހު އަހަރެން ޢާއްމުކޮށްދާ މިސްކިތަށް ޒިޔާރަތްކުރީމެވެ. އަދި އިމާމްކައިރީގައި އަހަރެން ޝަހާދަތްކިޔައި އިސްލާމްވާންބޭނުންވާ ވާހަކަބުނީމެވެ. ޝަހާދަތުގެ ދެކަލިމަ ކިޔައި ދިނުމުގައި އިމާމް އަހަރެންނަށް އެހީތެރިވިއެވެ. އަދި ދެން ކަންތައް ކުރަންވީކިހިނެތްކަންވެސް ވަރަށް ރަނގަޅަށް އަހަރެންނަށް ބަޔާންކޮށްދިނެވެ.\nއަހަރެން ޝަހާދަތްކިޔަމުން ދިޔައިރު އެކުރެވުނު އިޙުސާސް ބުނެދޭކަށް އަހަރެންނަކަށް ނޭންގެއެވެ. އަހަރެން ނިދާފައިވާ ނިދިން މީހަކު އަހަރެން ހޭލައްވާލިކަމުގެ އިޙުސާސް އަހަރެންނަށް ކުރެވެން ފެށިއެވެ. އަދި ކުރިން ފެންނަމުންދިޔަ ތަންތަނާ ކަންތައްތައް މިހާރު މާސާފުކޮށް ފެންނަކަމުގެ އިޙުސާސް ކުރެވުނެވެ. ބުނަންނޭންގޭފަދަ އުފާވެރިކަމެވެ. އަދި އެހުރިހާކަމަކަށްވުރެ ބޮޑަށް ހިތުގެ ހަމަޖެހުމާއި، ރައްކާތެރިކަން އިޙުސާސްކުރެވުނެވެ.\nއަހަރެން އިސްލާމްވުމަށްފަހު މިޚަބަރު އަހަރެން އެންމެ ފުރަތަމަދިނީ އަހަރެންގެ ބޭބެއަކަށް ނޫނެވެ. އެކަމަކު އަހަރެން މިޚަބަރު އެންމެ ފުރަތަމަދިނީ، ސައްވީސް ގަޑިއިރު އެމީހަކަށް އަހަރެން ޚިދުމަތް ކުރަމުންމިދާ އަދި އިސްލާމްދީން އުގެނި އިސްލާމްވުމަށް އަހަރެންނަށް ސަބަބެއްކަމުގައި މެދުވެރިވި އަހަރެންގެ ބަލި މީހާއަށެވެ.\nއަހަރެން އޭނާގެ ގާތަށްގޮސް އެއްވެސް އެއްޗެއް ބުނުމުގެ ކުރިން އޭނާ އަހަރެންނަށް ހީލިއެވެ. އަދި ރޯންފެށިއެވެ. އެވަޤުތު އަހަރެންނަށްވެސް ހިފެހެއްޓުމެއްނެތި ރޯންފެށުނެވެ. އަހަރެން މި ބަލި މީހާއަށް އަޅާލާ، އެހީތެރިވާންޖެހިފައިވަނީ ކިހާވަރަކަށްހެއްޔެވެ؟ އަހަރެން މިބަލިމީހާއަށް އަދާކުރަން ޖެހޭ ދަރަނި ދުވަހަކުވެސް އަދާ ނުކުރެވޭނޭކަމުގެ އިޙްސާސް އަހަރެންނަށް ކުރެވެނެް ފެށިއެވެ.\nއަހަރެންގެ ބަލިމީހާގެ ކަންތައްތައް ކުރުމަށްފަހު، އަހަރެންގެ ގެއަށްއައިސް ޕެލްޓޯކަށް ވަދެ މިގުރޫޕުގެ މެމްބަރުންނަށް އަހަރެން އިސްލާމްވިކަން އެންގުމަށްޓަކައި، ޝަހާދަތުގެ ދެކަލިމަ އަހަރެން ތަކުރާރުކުރީމެވެ. ހުރިހާމެމްބަރުންވެސް އަހަރެންނަށް މަރުޙަބާކިޔައި ހެޔޮދުޢާކޮށްދިނެވެ. މިގުރޫޕުގެ އެއްވެސް މީހަކު އަހަރެންނަށް ފެނިފައިނުވިޔަސް، އަހަރެންގެ އަމިއްލަ ބޭބެއަށްވުރެ މި ގުރޫޕުގެ މެމްބަރުން އަހަރެންނާ ގުޅިފައިވާކަމުގެ އިޙުސާސް އަހަރެންނަށް ކުރެވުނެވެ. އެހާވެސް އެހީތަރިކަމާއި އަޅާލުން މިބައިމީހުންގެ ކިބައިން ލިބިގެންދިޔައެވެ.\nއެއަށްފަހު އަހަރެންގެ ބޭބެއަށް ފޯނުކޮށް އަހަރެން އިސްލާމްވިކަމުގެ ޚަބަރު ދިނީމެވެ. އަހަރެންގެ ބޭބެ މިކަމާ އެހާ އުފާނުވިކަމުގައިވިޔަސް، ބޭބެ އަހަރެންނަށް އެހީވިއެވެ. އަދި އަހަރެންނަށް ބޭނުންވާ ހުރިހާކަމެއްގައިވެސް އެހީތެރިވާނޭކަމުގައި ބުންޏެވެ.\nއަހަރެން އިސްލާމްވިތާ އެއްހަފްތާފަހުން އަހަރެންގެ ބަލިމީހާއަށް އެހީތެރިވަމުންދަނިކޮށް އޭނާގެ ނިދީގައި އޭނާ މިދުނިޔެ ދޫކުރިއެވެ. އިއްނާ ލިއްލާހި ވައިއްނާ އިލައިހި ރާޖިޢޫން.\nއޭނާ މިދުނިޔެ ދޫކުރިއިރު އޭނާގެ ކައިރީގައި ހުރި ހަމައެކަނި މީހަކީ އަހަރެންނެވެ. އޭނާ މަރުވެގެން އެދިޔައީ އަރާމު، ހަމަޖެހޭ އުފާވެރި މަރަކުންނެވެ. މިއީ މާތް އިންސާނެކެވެ. މިއީ، އަހަރެންގެ ބައްޕަކަމުގައި އަހަރެން ބަލައިގަތް އިންސާނާއެވެ. އަހަރެން ﷲ އަށްޓަކައި، މިމާތް އިންސާނާ ދެކެ ލޯބިވަމެވެ. އަދި އިސްލާމްދީނުގެ ހިދާޔަތު ލިބުމަށްފަހު އަހަރެންގެ ލޯބި މި މާތް އިންސާނާއާއި މެދު އިތުރުވެގެންދިޔައެވެ. އެއީ ދަރިޔަކު ބައްޕަޔަކުދެކެ ވާނެ ތާހިރު ލޯތްބެވެ. އަހަރެން އިސްލާމްދީނަށް ވަނުމުގެ މައިދޮރަކީ މި ލޮބުވެތި މާތް އިންސާނާއެވެ. އަހަރެންގެ ބައްޕަ އެދިޔައީ، ބައްޕައެއްގެ ފަރާތުން ދަރިއަކަށްދެވޭނެ އެންމެ އަގުބޮޑު ހަދިޔާ އަހަރެންނަށް ދީފައެވެ.\nއަހަރެން އިސްލާމްވިދުވަހުން ފެށިގެން މިއަދާހަމައަށް، އަދި އަހަރެން ދުނިޔޭގައި ހުރިހައިދުވަހަކު، ﷲ އޭނާއަށް ރަޙުމަތް ލައްވާތޯ ދުޢާކުރާނަމެވެ. އަދި އަހަރެން ކުރާ ހެޔޮޢަމަލުގެ ދިހަގުނަ ޘަވާބުދެއްވާތޯވެސް ދުޢާކުރާނަމެވެ.\nއަހަރެން ﷲ އަށްޓަކައި އަހަރެންގެ ބަލިމީހާދެކެ ލޯބިވަމެވެ. އަދި އަހަރެންގެ ބަލިމީހާވީފަދަ މުސްލިމަކަށްވެވޭތޯ، އަހަރެން ކޮންމެ ރެޔަކު ﷲ ގެ ޙަޟްރަތުގައި ދުޢާދަންނަވަމެވެ.\nއިސްލާމްދީނަކީ ހުޅުވިފައިވާ ދޮރެކެވެ. އެކަމަކު އެ ހުޅުވިފައިވަނީ އެދޮރުން ވަންނަން އެދޭމީހުންނަށެވެ. ހަމަކަށަވަރުން ﷲ އީ ރަޙްމާންވަންތަ ރަޙީމްވަންތަ އިލާހެވެ.\nނޯޓް: އުޚްތާ ކާސީ ވަނީ ނިމދިޔަ 2010 ވަނަ އަހަރުގެ އޮކްޓޯބަރ ގައި މިދުނިޔެ ދޫކޮށްފައެވެ. އަދި އުޚްތާ ކާސީ މަރުވުމުގެ ކުރިން އޭނާގެ ބޭބެވެސް ވަނީ އިސްލާމްވެފައެވެ. އެއްމެހާ ޙަމްދާއި ޝުކުރެއް ހުރީ ﷲ އަށެވެ. އުޚްތާ ކާސީގެ ފުރާނަޔަށް ރަޙްމަތްލައްވައި، ސުވަރުގޭގެ ދާޢިމީ ނިޢުމަތް މިންވަރުކޮށްދެއްވާށިއެވެ. އާމީން\nމިލިޔުން ކިޔަމުން ދިޔައިރު ފެންކަޅިވެ ލަގޮނޑިއަށް އުނދަގޫވާ ހާލު. މީހުން އިސްލާމްވި ގޮތުގެ ވާހަކަތަކަކީ ވަރަށް ކިޔާހިތްވާ ވާހަކަތަކެއް. މިކަހަލަ ލިޔުން ގިނަކޮށްދެއްވާ\nﷲ ސުބްޙާބަހޫ ވަތަޢާލާ މީހަކަށް ތެދުމަގު ދެއްކެވުމަށް އިރާދާ ކުރައްވައިފިނަމަ، އެމީހަކު އެމަގުން ދުރު ކުރެވޭނެ އެއްވެސް ފަރާތެއް ނެތް. އަދި ﷲ ސުބްޙާނަހޫ ވަތަޢާލާ މީހަކަށް ތެދުމަގު ނުދައްކަވައިފިނަމަ، އެމީހަކަށް ތެދުމަގު ދައްކަވާނެ ފަރާތެއްވެސް ނަތް، ވަރަށް ޢިބްރަތްތެރި ވާހަކައެއް، މި ވާހަކަ ކިޔައި ނިންމާލިއިރު ހަމަ ރަނގަޅަށްވެސް ރޮވިއްޖެ، މިފަދަ އެހެން ޢިބްރަތްތެރި ވާހަކައަކަށް އިންތިޒާރު ކުރަން. ދިރާސާކުރި ފަރާތަށް މާތް ﷲ ހެޔޮ ދަރުމަ ދެއްވާށި. އާމީން..!!!\nމާޝާﷲ، މާޝާﷲ ރޮވިއްޖެ.\nތެދެއް. ޤައިރުދީންތަކުގެ މީހުން އިސްލާމްވެ ކިޔައިދީފައި ހުންނަ ވާހަކަ ތަކަކީ ވަރަށް އަސަރުކުރާ ވާހަކަ ތަކެއް. އެއީ ބުނެދޭން ނޭގޭކަހަލަ އަސަރުތަކެއް. މީގެ ވާހަކަތައް ގިނައިން އަހަރެމެންނާ ހަމައަށް ދިވެހިބަހުން ގެނެސްދިނުން މުހިއްމު ކަމުގައި އަޅުގަޑުވެސް ދެކެން.\nމިއީ ކިޔާހިތުން ކިޔާލެވުނު ޢިބްރަތްތެރި ވާހަކައެއް، މިފަދަ ވާހަކަތަކުން އިސްލާމްދީނާމެދު ހިތުގައި އުފެދިފައިވާ ލޯބި އެތައްގުނައެއް އިތުރުވެ ހިތްހަމަޖެހުން ގެނުވައިދެއެވެ.\nމާތްﷲސުބްޙާނަހޫ ވަތަޢާލާގެ ކުޅަދުންވަންތަކަމުގެ ބޮޑުކަމާއެވެ.\nހަމަ ހަޤީޤަތުގައިވެސް ރޮވިއްޖެ.\nއަހަރެން އިސްލާމްވިދުވަހުން ފެށިގެން މިއަދާހަމައަށް، އަދި އަހަރެން ދުނިޔޭގައި ހުރިހައިދުވަހަކު، ﷲ އޭނާއަށް ރަޙުމަތް ލައްވާތޯ ދުޢާކުރާނަމެވެ. އަދި އަހަރެން ކުރާ ހެޔޮޢަމަލުގެ ދިހަގުނަ ޘަވާބުދެއްވާތޯވެސް ދުޢާކުރާނަމެވެ. ” މާޝާﷲ ވަރަށް އަސަރު ގަދަ…….\nރޮވިއްޖެ. ވ އިބުރަތްތެރި ވާހަކައެއް. އެކަލާނގެ ރަހުމަތް ލިބިގެންވާ ބައެއްކަމުގައި އަޅަމެން އެންމެން ލައްވާންދޭވެ! އެކަލާނގެ އޯގާވަންތަކަން ނިކަން ދެކިބަލަ… އުފާކުރުން ހައްގުއިލާހީ ކަށަކުޅަދުންވަންތަ ދީލަތިވަންތަ އޯގާވަންތަ އިލާހަށެއެވެ.\nވަރަށް ރީތި ހަގީގީވާހަކަ އެއް އަސަރު ވެސް ކޮށްފި…. މާތްﷲ އަބަދުވެސް ދިއިސްލާމް ގެ ޓީމް އަށް ކުރިއެރުން ދެއްވާށި.. އާމިން\nވަރަށް އަސަރު ގަދަ…. މާތްﷲ ކާސީ ގެ ފުރާނައަށް ހެޔޮރަޙުމަތް ލައްވާ ސުވަރުގެ ހެޔޮރަޙުމަތް މިންވަރުކޮށްދެއްވާށި. އާމީން\nމިދވެހިރާއްޖޭގަ އުޅޭ ބިދޭސީންނަށް ވެސް ދައުވަތުދޭންވީ އޭރުން އެމީހުންގެ ތެރއިން ވެސް ބަޔަކަށް ހިދާޔަށް ﷲގެ ރަހުމަތުން ލިބިދާނެ\nމިލިޔުން ކިޔަމުން ދިޔައިރު ފެންކަޅިވެ ލަގޮނޑިއަށް އުނދަގޫވާ ހާލު. މީހުން އިސްލާމްވި ގޮތުގެ ވާހަކަތަކަކީ ވަރަށް ކިޔާހިތްވާ ވާހަކަތަކެއް. މިކަހަލަ ލިޔުން ގިނަކޮށްދެއް\nމާތްﷲ އޭނާއަށް ހެޔޮ ރަޙްމަތްލައް ސުވަރުގޭގެ ދާއިމީ ނިޢުމަތް ދެއްވާށި! އާމީން. އަދި އޭނާއަށް އެހީތެރިވި އެންމެނަށް ރަޙުމަތްލައްވާށި އާމީން!\nފެންކަޅިވެއްޖެ އަސަރުކޮށްފި ވަރަށްފުރިހަމަލިޔުމެއް\nﷲއަށް ޙަމްދު ހުރި. ﷲ ކާސީ އަށާއި އޭނާ އިސްލާމްވުމަށް މެދުވެރިވި މުސްކުޅިބަލިމީހާއަށާއި އަދި އޭނާގެ ބޭބެއަށް ރަޙްމަތް ލައްވާށި! އަދި ސުވަރުގޭގެ ދާއިމީ ނިޢުމަތް ދެއްވާށި! މިއީ ވަރަށް އަސަރު ގަދަ ވާހަކައެއް. ދިއިސްލާމްގެ ޓީމަށް މާތްﷲ ހެޔޮ ރަޙްމަތް ލައްވާށި! އާމީން!\nމާތް ﷲ އެ ލޮބުވެތި އުހުތާ އާއި އޭނާ ދީނަށްވެއްދުމަށް މެދުވެރި ކުރެއްވި ބަލިމީހާއަށް ސުވަރުގޭގެ ދާއިމީ ނިޢުމަތް ދެއްވާ ކައްވަޅުގެ އަޒާބުން ސަލާމަތް ކުރަށްވާ ހެޔޮރަހުމަތް ލައްވަވާ ފާފަ ފުއްސަވާ ފަނދޭވެ! އަދި އެ އުހުތާގެ ވާހަކައިން އިބުރަތް ލިބުނުކަމަށް ޓަކައި މިލިޔުން އާންމުންނާއި ހަމައަށް ފޯރުކޮށް ދިނުމުގައި މަސައްކަތް ކޮށްދިން އެންމެހާ މިހުންނަށް ފާފަ ފުއްސަވައި ސުވަރުގޭގެ ދާއިމީނިޢުމަތް މިންވަރުކުރަށްވާށި! އާމީން!\nމިލިޔުން ކިޔާނިމުމުން ހަޤީގަތުގަވެސް ގިސްލާ ރޮވިއްޖެ! ހިތަށް ވަރަށް ފުންއަސަރު ކޮށްފި!\nﷲ އަކްބަރް ﷲ އަކްބަރް ވ.ވ.ވ.ވ އަސަރުގަދަ އުހްތާއަށާ ބޭބޭއަށްވެސް ސުވަރުގޭގެ ދާއިމީ ނިއުމަތް ދެއްވާށި\nމިވާހަކަ ކިޔާނިމުމުން ހަޤީގަތުގަވެސް ގިސްލާ ހަމަ ރޮވިއްޖެ! ހިތަށް ވަރަށް ފުންއަސަރު ކޮށްފި!\nމިވާހަކަ ކިޔުމަށްފަހު ވަރށް ހިތްހަމަޖެހިތްޖެ!\nރޮވިއްޖެ. ވ އިބުރަތްތެރި ވާހަކައެއް. އެކަލާނގެ ރަހުމަތް ލިބިގެންވާ ބައެއްކަމުގައި އަޅަމެން އެންމެން ލައްވާންދޭވެ! އުޚްތާ ކާސީގެ ފުރާނަޔަށް ރަޙްމަތްލައްވައި، ސުވަރުގޭގެ ދާޢިމީ ނިޢުމަތް މިންވަރުކޮށްދެއްވާށިއެވެ. އާމީން


Filmehga maabandu meehaku kaivenikuraa manzaru dhakkaathee...\nމާބަނޑު އަންހެނަކު ކައިވެނިކުރާ މަންޒަރު ދައްކާތީ މުޒާހަރާކޮށްފި\nފިލްމްގެ ޕްރޮޑިއުސަރު ޓީ.ޕީ އަގްރަވާލްގެ އޮފީސް ދޮރުމަތީގައި މުޒާހަރާކޮށްފައި ވަނީ ވިޝްވާ ހިންދޫ ޕަރިޝާދު (ވީއެޗްޕީ) ގެ މެންބަރުންތަކެއް\nކ. މާލެ5އޭޕުރިލް 2017 | ބުދަ 14:03 3,163\n"ލާލީ ކީ ޝާދީ މޭ ލައްޑޫ ދީވާނާ"އާ ދެކޮޅަށް މުޒާހަރާކުރި ފަރާތްތަކުން ބޭނުންކުރި ޕޯސްޓަރެއް - ގޫގުލް\nއަލަށް ރިލީޒްކުރުމަށް ހަމަޖެހިފައިވާ "ލާލީ ކީ ޝާދީ މޭ ލައްޑޫ ދީވާނާ"ގައި މާބަނޑު އަންހެނަކު ކައިވެނިކުރާ މަންޒަރު ދައްކާތީ އެ ފިލްމްގެ ޕްރޮޑިއުސަރުގެ އޮފީސް ދޮރުމަތީގައި ބަޔަކު މުޒާހަރާކޮށްފިއެވެ.\nރިޕޯޓްތައް ބުނާ ގޮތުން މުމްބާއީގައި ހުންނަ އޮފީސް ދޮރުމަތީގައި ގާތްގަނޑަކަށް 80 ވަރަކަށް މީހުން މުޒާހަރާކޮށްފައި ވެއެވެ. ފިލްމްގެ ޕްރޮޑިއުސަރު ޓީ.ޕީ އަގްރަވާލްގެ އޮފީސް ދޮރުމަތީގައި މުޒާހަރާކޮށްފައި ވަނީ ވިޝްވާ ހިންދޫ ޕަރިޝާދު (ވީއެޗްޕީ) ގެ މެންބަރުންތަކެކެވެ.\nވީއެޗްޕީން ބުނީ އެ ފިލްމްގައި ހިންދޫންގެ އިހްސާސްތަކާ ސަގާފަތާ ދެކޮޅު މަންޒަރުތަކެއް ހިމެނޭ ކަމަށެވެ. އެ މަންޒަރުތައް ފިލްމުން އުނިކުރަން އެ މީހުން ވަނީ ގޮވާލާފައެވެ.\nއިންޑިއަން މޯޝަން ޕިކްޗާ ޕްރޮޑިއުސާސް އެސޯސިއޭޝަންގެ ރައީސްކަން ވެސް ކުރާ އަގްރަވާލް ބުނީ އޭނާގެ ފިލްމަށް ސެންސަރު ބޯޑުން ހުއްދަ ދީފައިވާ ކަމަށާއި އެހެން ކަމުން އެއްވެސް މަންޒަރެއް އުނިނުކުރާނެ ކަމަށެވެ.\nއަގްރަވާލްގެ އޮފީސް ދޮށަށް އެއްވި މީހުން ފުލުހުން ފަހުން ވަނީ ދުރަށް ޖައްސައި އެ ސަރަހައްދުން ފޮނުވާލާފައެވެ.\nމަނީޝް ހަރީޝަންކަރު ޑައިރެކްޓްކޮށްފައިވާ މި ފިލްމް ރިލީޒްކުރުމަށް ހަމަޖައްސާފައި ވަނީ އަންނަ ހުކުރު ދުވަހުއެވެ. މި ފިލްމްގައި ހަރަކާތްތެރިވަނީ ނަސީރުއްދީން ޝާހްގެ ދަރިފުޅު ވިވާން ޝާހް އާއި ކަމަލް ހަސަންގެ ދަރިފުޅު އަކްޝަރާއެވެ. މީގެ އިތުރުން ގުރްމީތު ޗޯދަރީ އާއި ސޯރަބް ޝުކްލާ ވެސް މި ފިލްމްގެ މުހިންމު ރޯލްތަކުން ފެނިގެންދާނެއެވެ.


Furathama Satellite School Vaavu Atholhugai Tharahgee Kuranee - Vaguthu\nފުރަތަމަ ސެޓެލައިޓް ސްކޫލް ވ.އަތޮޅުގައި ތަރައްގީ ކުރަނީ\nރާއްޖޭގައި ހަދާ ފުރަތަމަ ސެޓެލައިޓް ސްކޫލް ވާވު އަތޮޅުގައި ތަރައްގީ ކުރުމަށް ނިންމައިފިއެވެ.\nއެޑިއުކޭޝަން މިނިސްޓްރީން ބުނީ، ސެޓެލައިޓް ސްކޫލްގެ ގޮތުގައި ތަރައްގީ ކުރަނީ ވ. ރަކީދޫ އަދި ވ. ތިނަދޫ ސްކޫލް ކަމަށާއި އެކަމާއި ބެހޭ އެއްބަސްވުމުގައި މިއަދު ސޮއިކޮށްފައިވާ ކަމަށެވެ. މިނިސްޓްރީގެ ފަރާތުން މި އެއްބަސްވުމުގައި ސޮއިކޮށްފައިވަނީ ސްޓޭޓް މިނިސްޓަރު އަހުމަދު ރިޔާޒެވެ.\nވާވު އަތޮޅުގެ ދެ ސްކޫލެއް ސެޓެލައިޓް ސްކޫލަށް ބަދަލު ކުރުމަށް ނިންމާފައިވާއިރު، މި މަޝްރޫއުއަކީީ 4.1 މިލިއަން ރުފިޔާގެ މަޝްރޫއުއެކެވެ. އެގޮތުން ރަކީދޫ ސްކޫލްގެ މަޝްރޫއަށް ހަރަދުވާނެ ކަމަށް ލަފާ ކޮށްފައިވަނީ 2.8 މިލިއަން ރުފިޔާއެވެ. އަދި ތިނަދޫ ސްކޫލްގެ މަޝްރޫއުއަށް ހަރަދުވާނެ ކަމަށް ލަފާ ކޮށްފައިވަނީ 1.3 މިލިއަން ރުފިޔާއެވެ.\nވ. ރަކީދޫ ސްކޫލް އަޕްގްރޭޑް ކުރުމުގެ މަސައްކަތް ހަވާލުކޮށްފައި ވަނީ އެސްބްރޯ މޯލްޑިވްސް ޕްރައިވެޓް ލިމިޓެޑާއެވެ. އަދި ވ. ތިނަދޫ ސްކޫލް އަޕްގްރޭޑް ކުރުމުގެ މަސައްކަތް ހަވާލުކޮށްފައި ވަނީ ސިލްވާ ގްރޫޕް ޕްރައިވެޓް ލިމިޓެޑާއެވެ.\nމި މަޝްރޫއުތަކުގައި މިއަދު ސޮއިކޮށްފައިވާއިރު، މަޝްރޫއުތައް ނިމޭނެ ތާރީހެއް އަދި ހާމަކޮށްފައެއް ނުވެއެވެ.\nޖުލައި 4, 2021 19:07\nތިޔަ އިސް ކޫލް ތަކ ކުގައި 50 ކުދިން ނުތިބޭނެ\nޖުލައި 5, 2021 05:12\nޜައްޔިތުންގެ ލޮލުގަ އަނދުނެއް އެޅުވިއްތާ ކަމެއް ނުވިޔަސް.\nދެ ސްކޫލް އެއްކޮށްގެންވެސް 30 ކުދިން ހަމަވިޔަސް ސާބަސް. ދެން ތިވެސް އޯކޭ ދޯ . ތިނަދޫ ، ރަކީދޫ އޮންނަކަން އިނގުނުކަން ރަންގަޅު. ކަތީބުންގެ ހުދުމުހުތާރުކަން ތީގެންވެސް އިންގެން އޮތީ..... ވަރަށް ވާހަކަ\nޖުލައި 5, 2021 05:11\nޜަށުގެ އާބާދީ އިންތިހާޔަށް ކުޑަ ތަނެއްގައި ބޮޑެތި ހަރަދު ކުރުމުގެ ބަދަލުގައި އެ އަތޮޅުގެ އެއްރަށް ބިން ބޮޑުކޮށްލާފަ އެންމެން އެރަށަކަށް އާބާދުކޮށްފަ ދެން ތިކަހަލަ ކަންކަން ކުރީމާ ދެމެހެއްޓެނިވި ގޮތެއްގައި މުސްތަގުބަލުގައި ސަރުކާރާ ލުއިތަކެއް ވާނީ.\nޖުލައި 5, 2021 09:20\nސެޓެލައިޓް ސްކޫލް، މޯބައިލް ސްކޫލް، ވަޔަލެސް ސްކޫލް، ރިމޯޓް ސްކޫލް، ޑިޓެންސް ސްކޫލް، އޮންލައިން ސްކޫލް މިހިރީ ކިޔަން ރީތި ނަންނަން. މި ކޮވިޑުގެ ސަބަބުން އެންމެން މިޔަވަނީ އޮންލައިންކޮށް އިންޓަރނެޓް ނޫނީ ފޯން މެދުވެރިކޮށް. ޑޮކްޓަރަށް ދައްކަނީ އޮންލައިންކޮށް. މާދަމާ އަނެއްކާ ޓެލެމެޑިސިން ހޮސްޕިޓަލް ނުހުޅުވާނެބާ؟؟\nޖުލައި 5, 2021 10:09\nސެޓެލައިިޓް ސްކޫލަކީ ކޮންވައްތަރެއްގެ ސްކޫލެއްތޯ؟ ތިޔަ ދެތަން ހަދަނީ އެއްބައެއްގެ ދެކުންފުނިން.\nއޮގަސްޓް 1, 2021 15:33\nސެޓުލަޢިޓު ސްކޫލް އެ އްތަ؟! ގަ އުމުގެ ޖީލު އުޅެނީ މިހާރުވެސް ސެޓުލަ އިޓުގަ، އެމީހުން ނަ އްހާސްސަކޮށްގެން އިސްކޫލެ އް އަޅާބަލަ، ހުކުރު 7ދުވަސް ވަކިކުރަން އެގޭ ތޯ!


Pizza Kitchen Kuru Vaahaka: Vari\nޕިއްޒާކިޗަން ކުރު ވާހަކަ: ވަރި\n- 1 week ago0- ޝާފިރާ މޫސާ\nދެ މީހަކު ކައިވެންޏެއްކުރަނީ، އެކުގައި އުމުރު ހޭދަކުރާށެވެ. އެކުގައި އުޅެން ބޭނުންވާ ދެމަފިރިއަކު ދުވަހަކުވެސް ވަކިވުމަކަށް ނޭދޭނެއެވެ. ލޯތްބަކުން ފެށޭ ކައިވެންޏެއްގެ ނިމުން ދެކޭކަށް ބޭނުމެއް ނުވާނެއެވެ. ޒަވާޖީ ހަޔާތެއް ފަށަނީ އެކުގައި އުމުރު ހޭދަކުރާށެވެ. އެކަކު އަނެކަކަށް ވަފާތެރިވެގެން ދިރިއުޅޭށެވެ. ނަމަވެސް އިންސާނާގެ ހިތަކީ އެނބުރޭ ވަހުތާނެކެވެ. ސިކުނޑިއަކީ އެކި ދުވަހު އެކި ގޮތަށް ވިސްނާ އެއްޗެއްކެވެ. މީހެއްގެ ހިތް ބަދަލުވާން ނަގާނީ މަދު ސިކުންތުކޮޅެކެވެ. ދަރިން ލިބޭ ހިސާބުން ބައެއް ފަހަރު ވަޅު ޖެހިފައި އޮންނަ ކައިވެނިތައް ރަނގަޅުވެގެންދެއެވެ. އަނެއްބައި ކައިވެނިތަކުގައި ދަރިން ލިބޭ ހިސާބުން ދެމީހުންގެ ދެމެދުގައި ފާރެއް ލެވެއެވެ.\nއިނާޔާ އާއި ފާރިޝް ދިމާވީ ކޮލެޖުގައި ކިޔަވަން އުޅުނު ދުވަސްވަރުއެވެ. އިނާޔާ ވެސް ފާރިޝް ވެސް ކިޔަވަން އުޅުނީ އެއް ކްލާހެއްގައެވެ. ޓީޗިންގެ ޑިގްރީ ދެމީހުން ނިންމާލީ އެކުއެކީގައެވެ. ކޯސް ނިމުނު އިރު ދެމީހުން ތިބީ ބޯވައެއްހެން ތަތްވެފައެވެ. އިނާޔާ އަކީ މާލޭގައި ގެދޮރު ހުރި މުއްސަނދި ޢާއިލާއެއްގެ ދެމަފިރިއަކަށް ލިބިފައިވާ ދެ އަންހެން ކުދިންގެ ތެރެއިން، އެންމެ ދޮށްޓަށް ހުންނަ އަންހެން ކުއްޖާއެވެ. ފާރިޝް އަކީ ހއ. ކެލާއަށް ނިސްބަތްވާ މީހެކެވެ. އޭނާގެ ޢާއިލާގައި އޭނާގެ އިތުރުން ދޮށްޓަށް އެއް ބޭބެއާއި ހަގަށް ދެ އަންހެން ކޮއްކޮ ތިބެއެވެ. ފާރިޝް އާއި އޭނާގެ ޢާއިލާ އަކީވެސް ފެށުނީއްސުރެން މާލޭގައި ދިރިއުޅޭ ބައެކެވެ.\nދެމީހުން ގްރެޖުއޭޓްވި ދުވަހު، ފާރިޝް އިނާޔާ ގާތު އިންނަން އެހިއެވެ. އެރޭ ފާރިޝް، އިނާޔާ ގެންދިޔައީ ގޯމޭ ރެސްޓޯރެންޓުގެ ޕްރައިވެޓް ރޫމަކަށެވެ. މުޅި ރޫމްތެރެ ވަނީ ހީލިއަމް ފުއްޕާހަމުން ޖަރީކޮށްފައެވެ. މޭޒުމަތީގައި ތަފާތު ވައްތަރުގެ ކާ އެއްޗެހި އަތުރާލާފައި ހުރިއިރު، އޭގެ މެދުގައި ކުޑަ ހުދު ކުލައެއްގެ ކޭކެއް ބަހައްޓާފައި ހުއްޓެވެ. ކޭކުގައި ލިޔެފައިވަނީ "ވިލް ޔޫ އެލޯއު މީ ޓު ބީ ޔުއާޒް ފޯރްއެވާ؟." މިހެންނެވެ. ފާރުގައި "ވިލްޔޫ މެރީ މީ." ޖަހާފައިވާ ބެނާއެއް ވަނީ ހަރުކޮށްފައެވެ. އިނާޔާ ހުރީ އެތަނަށް ވަދެފައި ބުނާނެ އެއްޗެއް ނޭނގި ބަސް ހުއްޓިފައެވެ. އިނާޔާ ކޭކާއި ދިމާލަށް ބަލަހައްޓައިގެން ހުއްޓާ އޭނާގެ ފަހަތުގައި ހުރި ފާރިޝް އެއް ކަކޫ މައްޗަށް ތިރިވެ، އޭނާގެ ޖީބުގައި އޮތް އަނގޮޓި ނެގިއެވެ.\nއެއީ އިނާޔާ ފާރިޝް އާއި ދިމާލަށް އެނބުރުނު ވަގުތެއެވެ. ދެމީހުންގެ މޫނުމަތިން އެވަގުތު ފެންނަމުން ދިޔައީ އުފާވެރިކަމާއި، ހިނިތުންވުމެވެ. އިނާޔާ ހުރީ ފެންކަޅިވެފައެވެ. ރައްޓެހިވެގެން ތިން އަހަރު ހޭދަކުރިއިރު، އެއީ ދެމީހުންވެސް އެންމެ އިންތިޒާރުކުރަމުން އައި ވަގުތުކޮޅެވެ. ފާރިޝް، އިނާޔާގެ އިނގިލީގައި އަނގޮޓި އެޅުވި ވަގުތު އިނާޔާއަށް އުފަލުން ރޮވުނެވެ. "ލަވް ޔޫ." ފާރިޝް، އިނާޔާގެ އިނގިލީގައި އަނގޮޓި އެޅުވުމަށްފަހުގައި އޭނާގެ ގައިގައި ބައްދާލިއެވެ. "ލަވް ޔޫ ޓޫ." އިނާޔާ ފާރިޝް އާއި ހަތަރު ކަޅި ހަމަކުރަމުން ބުންޏެވެ. އެރޭ ވެގެން ދިޔައީ ދެމީހުންނަށް މާމުއި ހަނދުވަރުގެ ރެއަކަށެވެ. ދެމީހުން އެތަނުގައި ވަރަށް ގިނަ ވަގުތު ހޭދަކުރިއެވެ. ނަމަވެސް އެ ހޭދަވީ އެއްވެސް ވަގުތެއްގައި ގައިގައި ބައްދާލާ، ބޮސްދިނުން ފިޔަވައި އިތުރު ގުޅުމެއް އެދެމުގައި ނުހިނގައެވެ. އިނާޔާ އަދި ފާރީޝް ވެސް ބޭނުންވަނީ އެގޮތެވެ.\nޕްރޮޕޯސް ކުރިތާ ތިން މަސް ތެރޭގައި އިނާޔާ އާއި ފާރިޝްގެ ކައިވެނިކުރެވުނެވެ. ކުލަގަދަ ހަފުލާއެއްގައި ދެ ފަރާތުގެ ޢާއިލާއާއި ގާތްތިމާގެ ރައްޓެހިންގެ ހާޒިރުގައި ކައިވެނީގެ ގޮތް ޖަހާލިއެވެ. އެއީ އެ ދެމީހުންނަށް އައި އެންމެ އުފާވެރި ރެއެވެ. ކައިވެނީގެ ފުރަތަމަ ރޭ ކޮންމެ ދެމަފިރިއަކަށް ވެސް ވަރަށް ޚާއްޞަވާނެކަން ޔަގީނެވެ. އެ ދެމަފިރިންނަށްވެސް އެރޭ ވަރަށް ޚާއްޞަވިއެވެ. އެކަކު އަނެކެއްގެ ބީހުންތަކާއި، އެކަކު އަނެކަކު ލާ ހޫނު ނޭވާއިން، ދެމީހުންގެ ހިތްވަނީ ފުރިފައެވެ. އިނާޔާގެ ތުނިތުނި ހަށިގަނޑުން، ފާރިޝްގެ ހިތް ފުރާލަދިނެވެ. އެނދުމަތީގައި އޮތް ބެޑު ޝީޓުވެސް އޮތީ އެއްކޮށް އެނދުން ނެއްޓިފައެވެ. އެރޭ އިނާޔާއަށް ލިބުނު އަރާމަކީ މިއިން ދުވަހެއްގައި ވެސް ފިރިހެނެއްގެ ފަރާތުން ތަޖުރިބާ ނުކުރެވޭ ފަދަ އަރާމެކެވެ. ފާރިޝް އަކީ އެދުންވެރިކަން ބޮޑު މީހެއްކަން އެރޭ އިނާޔާއަށް އެނގުނެވެ.\nކައިވެނިކޮށް ދެމީހުން އުޅެމުން އައީ، ވަކި ދިރިއުޅުމެކެވެ. އެއީ އިނާޔާގެ ބައްޕައަށް ހުޅުމާލެއިން ލިބިފައި ހުރި އެޕާޓްމަންޓެއްގައެވެ. އެތަނަކީ އެންމެ ޒަމާނީ ފެންވަރަށް ހަދާފައިވާ ތަނެކެވެ. ފެންވަރުގެ އެޕާޓްމަންޓެއްގައި އުޅުނެއް ކަމަކު، ދެމީހުން ވެސް ބޭނުންވީ ކިޔެވި ދާއިރާއިން ކުރިއަށް ގޮސްގެން އާމްދަނީ ހޯދައިގެން ދިރިއުޅޭށެވެ. ވުމާއެކު ދެތިން ސްކޫލަކަށް ވަޒީފާއަށް ހުށައަޅައިގެން ދެމީހުންނަށް ދެ ސްކޫލަކުން ވަޒީފާ ލިބުނެވެ. ޓީޗިންގެ ދާއިރާއަކީ އެކަމަކަށް ގިނަ ވަގުތު ހޭދަކުރަން ޖެހޭ ބުރަ މަސައްކަތަކަށް ވުމާއެކު، ދެމީހުންނަށް އެކުގައި ވަގުތު ހޭދަކޮށްލަން ލިބެނީ މަދު ފަހަރަކުއެވެ. ނަމަވެސް މިކަމުގެ ސަބަބުން ދެމީހުންގެ ދިރިއުޅުމަށް ކުޑަ ނަމަވެސް ބަދަލެއް ނާދެއެވެ. ފާރިޝް އާއި އިނާޔާ އުޅެމުން ދިޔައީ ވަރަށް އުފަލުގައެވެ.\nގޭތެރޭގެ ކަންކަމުގައި ފާރިޝްއަށް ވަގުތުވީ ވަރަކުން އޭނާގެ އަނބިމީހާއަށް އަބަދުވެސް އެހީތެރިވެދެއެވެ. ދެމީހުންގެ ދިރިއުޅުން ބިނާވެފައިވަނީ އެކަކު އަނެކަކަށް އެހީތެރިވެ އޯގާތެރިވުމުގެ މައްޗަށެވެ. މިގޮތުގައި ހަޔާތް ވޭތުވަމުން ގޮސް، ކައިވެންޏަށް ދެ އަހަރުވީ ފަހުން ފާރިޝް އާއި އިނާޔާއަށް ލޯބިލޯބި ތުއްތު އަންހެން ކުއްޖެއް ލިބުނެވެ. އެއީ ކައިވެންޏަށްފަހު އެދެމީހުންނަށް އައި އެންމެ އުފާވެރި އެއް ދުވަހެވެ. ތުއްތު އައިނީ ލިބުމާއެކު، އިނާޔާ ބޭނުންވީ އައިނީއަށް ހުރިހާ ވަގުތެއް ހުސްކުރުމަށްޓަކައި ވަޒީފާ ދޫކޮށްލާފައި ގޭގައި މަޑުކުރާށެވެ. އަދި އައިނީ ތަންކޮޅެއް ބޮޑުވުމުން އަނެއްކާވެސް ޓީޗިންގެ ދާއިރާއިން ކުރިއަށްދާށެވެ. ފާރިޝް، އިނާޔާގެ މި ނިންމުމަށް މަރުޙަބާ ކިޔެވެ. އައިނީ ލިބުނު ފަހުން، އިނާޔާ ގިނަ ވަގުތު ހޭދަކުރަނީ އައިނީއާއި އެކުގައެވެ. އިނާޔާއަށް ފަސޭހަ ކޮށްދިނުމުގެ ގޮތުން ގޭތެރޭގެ މަސައްކަތްތައް ކުރުމަށް ނޭޕާލް އަންހެނެއް އެ ގެއަށް ގެނައެވެ. އޭނާ އަކީ ބަލާބެލުމަށް ރީތި ކުއްޖެކެވެ. ހަމުގެ ކުލަ ދޮން، ގުނަވަންތަ ޅަ އުމުރު ފުރައެއްގެ އަންހެން ކުއްޖެކެވެ. ޝީބާގެ އުމުރުން އަދި ވީ އެންމެ ވިހި އަހަރެވެ.\nއެއްދުވަހަކު ފާރިޝް ސްކޫލުން ނިމިގެން އައިއިރު، އިނާޔާ އުޅެނީ އައިނީ ފެންވަރުވައިގެން ރީތި ކުރާށެވެ. އައިނީ ރީތި ކުރުމަށްފަހުގައި ނިންދެވުމަށްފަހު، އެނދުގެ ބިއްދޮށުގައި އައިނީ ބޭއްވިއެވެ. އެއީ ފާރިޝްވެސް ފެންވަރައިގެން ނިކުތް ވަގުތެވެ. އިނާޔާ ކޮޓަރިން ބޭރަށް ހިނގައި ގަންނަން އުޅެނިކޮށް، ފާރިޝް އޭނާ ހިފެހެއްޓިއެވެ. "މަޑުކޮށްބަލަ." މަސްތުން ފުރިގެންވާ ރާގެއްގައި ފާރިޝް ބުންޏެވެ. "ކިހިނެއްވީ؟." އިނާޔާ ފާރިޝްއާއި ގާތްވެލިއެވެ. "ހަމަ ނޭނގެނީތަ؟ މިހާރު ގާތް ނުވާތާ ހަފުތާއެއް ވަނީ. ހިނގާބަލަ." ފާރިޝް އިނާޔާގެ އުނަގަނޑުގައި ހިފައި ކުރިއަށްވުރެ ކައިރިކޮށްލިއެވެ. އަދި އިނާޔާގެ ތުންފަތުގައި މަޑުމަޑުން އޭނާގެ ޝަހާދަތް އިނގިލި ކާއްތާލިއެވެ.\nހަމަ އެވަގުތު، އައިނީ ރޯންފެށިއެވެ. އިނާޔާ ސިހިފައި އެ ދިމާލަށް ބަލައިލިއެވެ. އަދި ދުވެފައި ކަހަލަ ގޮތަކަށް އައިނީ ކައިރިއަށް ދިޔައެވެ. އަދި އައިނީ އަނެއްކާވެސް ނިންދެވޭތޯ މަސައްކަތްކުރިއެވެ. އެހިނދު ފާރިޝް ބޯ ކަހަމުން އުނަގަނޑުގައި އޮތް ތުވާލި ނިއުޅާލުމަށްފަހު އަލަމާރިން ސޯޓަކާއި ޓީޝާޓެއް ނަގައި ގަޔަށް ހެޔޮވަރު ކޮށްލިއެވެ. އައިނީ ލިބުނު ފަހުން، އެ ދެމީހުންގެ ގުޅުން އައީ މަޑުމަޑުން ހީނަރުވަމުންނެވެ. ގިނަފަހަރު އެއްދާންކޮށްލަން ވަގުތު ނުލިބޭއިރު، ދެމީހުން އެކުގައި ވަގުތު ހޭދަކުރެވޭލެއް ވެސް މަދުވިއެވެ. ފާރިޝްއަށް މިކަންކަމުން އިންތިހާ ދަރަޖައަށް އުނދަގޫވި ނަމަވެސް، އިނާޔާއަށް މިއިން ކަމެއްގެ ހިލަމެއްވެސް ނުވެއެވެ. އިނާޔާއަށް، އައިނީގެ ކަންކަން ކުރުމަށްފަހުގައި ހުސް ވަގުތެއް ލިބުނަސް، އުޅެނީ ގޭތެރޭގެ ކޮންމެވެސް އެހެން ކަމެއްގައެވެ.\nކަންކަން މިހެން ވާން ފެށުމުން، ފާރިޝް މަޑުމަޑުން އިނާޔާއާއި ދުރުވާން ފެށިއެވެ. ސްކޫލުން ނިމިގެން ގެއަށް އައިސް، އައިނީ ގާތު ވަގުތު ހޭދަކުރުމަށްފަހުގައި ކޮންމެވެސް ރައްޓެއްސަކާއެކު ނިކުންނަނީ ބޭރަށެވެ. ގެއަށް އަންނަނީ ނިދަން ކައިރިކޮށްލާފައެވެ. އަންނަ އިރު ގިނަ ފަހަރު އިނާޔާ އޮންނާނީ ނިދާފައެވެ. އެރޭ ވެސް ފާރިޝް ބޭރުން ގެއަށް އައީ ރައްޓެއްސަކާއެކު ކޮފީއެއް ބޮއެގެންނެވެ. އޭރު ކޮނޑުހުރި އަތް ނޭނގޭހާ ބޯކޮށް ވާރޭވެހެއެވެ. ގެއަށް އައިސް ވަންތަނާ، ފާރިޝްއަށް ފެނުނީ ޓީވީ ބަލަން އޮވެ، ސޯފާގައި ނިދިފައި އޮތް ޝީބާއެވެ. ޝީބާ އޮތީ އޭނާގެ ގައިގެ ވަނާތައް އެނގޭހާ ތުނި، ގަޔަށް ދޫ ޓީޝާޓެއް ލައިގެންނެވެ. ތިރިން ލާފައި އޮތް ހަރުވާޅުން އޭނާ އުނަގަނޑުގެ ބައްޓަން ވަރަށް ބޮޑަށް ހާމަވެއެވެ. ފާރިޝްއަށް، ޝީބާއާއި ދިމާލަށް ބަލާލެވުނީ، އެހެންޏާ އޭނާ ދުވަހަކުވެސް ޝީބާ އާއި ދިމާލަށް ބަލާނުލާ ގޮތަކަށެވެ. ފާރިޝް މަޑު ހިނގުމެއްގައި ހިނގާފައި ގޮސް، ސޯފާގެ އެއްފަރާތެއްގައި ޝީބާ އާއި ދިމާލަށް ކަޅި ޖަހާނުލާ ބަލަންފެށިއެވެ. އެވަގުތު މޯޅިއަކަށް ދެމިލި ޝީބާއަށް ހޭލެވުނެވެ. އަދި ފާރިޝް ކައިރީގައި ހުރިތަން ފެނިފައި، އޭނާ ސިހިފައި ސޯފާއިން ކޮޅަށް ތެދުވިއެވެ.\n"ބޭބެ ސޮރީ. މިތާ ޓީވީ ބަލާ ގަޑީ އަހަރެން ނިދުނީ." ޝީބާ ހީކުރީ، އޭނާ ސޯފާގައި ނިދާފައި އޮތުމުން ފާރިޝް ހިތްހަމަ ނުޖެހިގެން ބަލަން ހުރީ ކަމަށެވެ. "އޯކޭ އޯކޭ. ބަލާލީ ހަމަ." ފާރިޝް ހިނިތުންވެލިއެވެ. އެވަގުތު ވަރަށް ބާރު ގުގުރިއެއް ޖެހިއެވެ. ޖެހި ގުގުރިއާއެކު، ސިއްސައިގެން ގޮސް ޝީބާ، ފާރިޝްގެ ގައިގައި އޮޅުލައިގަތެވެ. އެނދުންވެރިކަމުން ފޯވެފައިވާ ފާރިޝް އަށް ކެތްކޮށްލައިގެން ހުރެވެނީއެއް ނޫނެވެ. ފާރިޝްއަށް ނުހުރެވިގެން ޝީބާގެ ގައިގައި ބައްދާލެވުނެވެ. ނަމަވެސް ޝީބާ ދުރަށް ޖެހުނެވެ. އަދި ދުވެފައި ގޮސް ކޮޓަރިއަށް ވަނެވެ. ފާރިޝް ބޮލުގައި އަތް އަޅާފައި ބާރުކޮށްލުމަށްފަހުގައި މަޑު ހިނގުމެއްގައި ހިނގާފައި ގޮސް އޭނާގެ ކޮޓަރިއަށް ވަނެވެ. އަދި ލައިގެން ހުރި އެއްޗެހި ތެމިފައި ހުރުމުން، ތެތް އެއްޗެހި ބަދަލުކޮށްގެން އެނދަށް އަރާ އޮށޯތެވެ.\nނިދާފައި އޮތް، އިނާޔާއާއި އޭނާ އެކި ގޮތްގޮތުން ގާއްވާން މަސައްކަތްކުރިއެވެ. ނަމަވެސް އިނާޔާ ނިންޖާ އޮވެ، ފާރިޝް ދުރަށް ޖައްސައެވެ. ފާރިޝް އެ އައި ރުޅީގައި ބާލީސް ހިފައިގެން ގޮސް ސޯފާގައި އޮށޯތެވެ. އަދި ނިއްކުރި މައްޗަށް އަތް ވައްޓާލައިގެން، ދެލޯ މަރާ ތަގުޅިކޮށްގެން އޮތެވެ. އެގޮތުގައި އޮތްވާ، ޝީބާގެ ކޮޓަރީގެ ދޮރު ހުޅުވުނު އަޑު އިވުނެވެ. ފާރިޝް އެ ދިމާލަށް ބަލާލިއިރު، ޝީބާ ހުރީ ދޮރުމަތީގައި ހުއްޓިލައިގެންނެވެ. ފާރިޝް ބަލާކަށް ނުހުރެ، ދުވެފައި ގޮސް ޝީބާ ގައިގައި ބައްދައިލިއެވެ. އަދި ޝީބާގެ ތުންފަތުގައި ބޮސްދެމުން ކޮޓަރީގެ ދޮރު ލެއްޕިއެވެ. ޝީބާ، ފާރިޝްގެ ހުރިހާ އެދުމެއް ފުއްދައިދިނެވެ. ދެމީހުން ގައިގޯޅި ވަމުން ދިޔައިރު، ފާރިޝްއަށް އޭނާ އަކީ މީހެއްގެ ފިރިއެއްކަން ވެސް ހަނދާނެއް ނެތެވެ. ދެމީހުންގެ އެދުން ފުދުމާއެކު، ފާރިޝް އެ ކޮޓަރިން ނިކުތެވެ. އަދި ސޯފާގައި އޮތް ބާލީސް ހިފައިގެން، އަނެއްކާވެސް ގޮސް ކޮޓަރިއަށް ވަނެވެ. ހެނދުނު ސްކޫލަށްދާންވެގެން ސައިބޯން ސުފުރާ މައްޗަށް އެރިއިރު، ޝީބާ އުޅެނީ ބަދިގެ ތެރޭގައެވެ. އޭރު އިނާޔާ އިނީ ފާރިޝްގެ އިންތިޒާރުގައި ސައިބޯން ނުފަށައެވެ. އިނާޔާ، ސައިބޯން އިނދެގެން ވަރަށް ގިނަ ވާހަކަ ދެއްކިއެވެ. ނަމަވެސް ފާރިޝްގެ ކަޅި ހުއްޓިފައި ވަނީ ޝީބާއަށެވެ. ޝީބާ، ހުރީ ފާރިޝްއާއި ދިމާލަށް ބަލާލަންވެސް ނުކެރިފައެވެ.\nކޮންމެއަކަސް، ޝީބާއާއި، ފާރިޝްގެ ގުޅުން ދިޔައީ އިތުރަށް ވަރުގަދަ ވަމުންނެވެ. ފަހަކަށް އައިސް، އިނާޔާ، ފާރިޝް އާއި ކައިރިވާން މަސައްކަތްކުރި ނަމަވެސް ފާރިޝް އުޅެނީ ވަރަށް ދުރުދުރުންނެވެ. މިކަމުގެ ސަބަބުން އިނާޔާގެ ހިތަށް އެތައް އުނދަގޫތަކެއް ވިއެވެ. ހުދު އިނާޔާއަށް ވެސް އެ ދެމީހުންގެ މެދުގައި އޮތް ގުޅުން ވަރަށް ބޮޑަށް ހީނަރުވެއްޖެ ކަމުގެ އިހުސާސް ކުރެވުނެވެ. "ފާރިޝް އަހަރެންނާއި ގާތްވާން ބޭނުންނުވަނީތަ މިހާރު؟." އެއްރޭ ނިދަން އޮވެފައި އިނާޔާ ސުވާލުކުރިއެވެ. "ކޮންކަހަލަ ވާހަކައެއް ތި ދައްކަނީ؟." ފާރިޝް ވެސް ކުރީ ސުވާލެކެވެ. "ނޭނގެ. އަހަރެންނަށް އެހެން ހީވާތީ. ގަބޫލުކުރަން އައިނީ ލިބުނު ފަހުން ވަރަށް ވަގުތު ނުދެވޭކަންވެސް. އެކަމަކު އެއީ އަހަރެން ގަސްތުގައި ކުރާ ކަމެއް ނޫން." އިނާޔާއަށް ކުޑަކޮށް ރޮވޭ ގޮތްވިއެވެ. "ނޭނގެ އިނާ. އަސްލު އަހަރެންވެސް އިނާޔާ އާއި ވަރަށް ދުރުވެއްޖެ. އަހަރެން ގާތްވާން މަސައްކަތްކުރާ ކޮންމެ ފަހަރަކު އިނާ ވެސް އަހަރެން ދުރުކުރޭ. ދަރިން ލިބުނީމަ ބިޒީވެސް ވާނެ. އެކަމަކު އިނާ އަބަދުވެސް އުޅެނީ އައިނީ ކައިރީ. ނޫނީ ގޭގެ ކޮންމެވެސް ކަމެއްގައި. ޝީބާ ގެނައްސަ އެ ހުރީ ކޮންމެވެސް ކަމަކު ދޯ." ފާރިޝްގެ ދުލުން އެންމެ ފަހުން ބޭރުކުރަން ބޭނުންނުވާ ޖުމްލަތައް ބޭރުވިއެވެ.\n"އެނގޭ. ފާރިޝް މިރޭ އަހަރެންނާއި ގާތްވެފާނަންތަ؟." އިނާޔާގެ މި ސުވާލާއެކު، ފާރިޝް، އޭނާގެ އަންހެނުން ގައިގައި ބައްދައިލިއެވެ. ނަމަވެސް ފާރިޝްއަކަށް އެއްވެސް އެއްޗެއް އިހުސާސެއް ނުވިއެވެ. ކުރިން އިނާޔާ ގައިގައި ބައްދައިލީމާ އެވާ އިހުސާސެއް މިފަހަރަކު ނުކުރެވުނެވެ. އިނާޔާ މިކަން ދެނެގަތެވެ. އަދި ފާރިޝްއާއި މަޑުމަޑުން ދުރަށް ޖެހިލިއެވެ. ފާރިޝް އޭނާއަށް އުމުރު ދުވަހަށް ގެއްލެން އުޅޭ ކަމުގެ އިހުސާސެއް އެރޭ އިނާޔާއަށް ކުރެވުނެވެ. ފާރިޝްއަށް ހިމޭނަކުން ނޯވެވުނެވެ. އޭނާ އެރޭ އިނާޔާއަށް ޝީބާ އާއި އޭނާއާއި ދެމެދު އޮތް ގުޅުމުގެ ވާހަކަ ކިޔައިދިނެވެ. ފާރިޝްގެ ވާހަކަތައް އަޑު އަހަމުން ދިޔަވަރަކަށް އިނާޔާއަށް ރޮވެނީއެވެ. އޭރު ފާރިޝްއަށް ވެސް ވަނީ ރޮވިފައެވެ. "ތިވަރު ކުރުމުގެ ކުރިން، އެންމެ ފަހަރަކުވެސް އަހަރެންނާއި ތިކަމާއި ގުޅޭގޮތުން ވާހަކަދެއްކި ނަމަ؟" އިނާޔާ ރޮމުން ބުންޏެވެ.\n"އަހަރެން ކިތައް ފަހަރު އިނާޔާއާއި ވާހަކަ ދައްކަން މަސައްކަތް ކުރިން. ކިތައް ފަހަރު ގާތްވާން މަސައްކަތްކުރިން. ދަރިން ލިބުމުގެ މާނައަކީ އަހަރެމެންގެ ގުޅުން ހީނަރުވުންތަ؟ އިނާއަށް ހަމަ ރަނގަޅަށް އެނގޭނެ އަހަރެން އެ ކަންތައްތަކަށް އެދޭވަރު. އަހަރެންނަކީ ފިރިހެނެއް. އަހަރެން ޝީބާއާއި ފުރަތަމަ ގާތްވި ފަހުން، ގާތްނުވެ ހުންނަން ވަރަށް މަސައްކަތްކުރިން. ޒިނޭ ނުކުރިއެއް ކަމަކު، އޭނާ އަހަރެންގެ އެދުން ފުއްދައިދޭ. އަހަރެން ޝީބާއަށް ވަރަށް ބޮޑަށް އާދަވެއްޖެ އިނާ. އަހަރެންނަކަށް ތިއީ ކުރީގެ އިނާއެއް ނޫން." ފާރިޝްގެ އަނގައިން ނިކުންނަމުން ދިޔަ ޖުމުލަތައް ވެގެން ދިޔައީ އިނާޔާއަށް ވިހަގަދަ ހަރުފައެއްގެ ވިހައަށެވެ. އޭނާގެ ހިތް ކުދިކުދި ވިއެވެ.\nކައިވެނީގައި، ނޭނގުމެއްގެ ތެރޭގައި ނަމަވެސް، އިނާޔާއަށް ގޯސް ހެދިއްޖެކަމަށް އޭނާ ގަބޫލުކުރިއެވެ. އެކަމަކު އެއީ އޭނާގެ ފިރިމީހާ އެހެން އަންހެނެއްގެ ގާތަށް ހަރާން ގޮތުގައި ދިއުމަށް އޮތް އުޒުރެއް ކަމަކަށް އޭނާ ނުދެކެއެވެ. ލޯތްބެއް ނެތް ގުޅުމެއްގައި ކިތަންމެ ވަރަކަށް ހިފަހައްޓަން މަސައްކަތް ކުރިއަސް އެ ގުޅުމެއް ދެމިގެނެއް ނުދާނެއެވެ. އިނާޔާ ފާރިޝްދެކެ ކިތަންމެ ލޯބިވާ ނަމަވެސް، ފާރިޝްގެ ހިތުގައި މިއަދު އެ ލޯތްބެއް ނެތެވެ. ހެދުނީ ކުޑަކުޑަ ގޯހެއް ނަމަވެސް، އެ ގޯހުގެ ސަބަބުން ދެމީހުންގެ ގުޅުމަށް ހީނަރުކަން އަންނަވަރުގެ ގޯހެކެވެ. ފާރިޝްގެ އެދުންތައް ފުއްދުމަށް ރަނގަޅު ގޮތުގައި އިތުރު އަނތްބެއް އިޚުތިޔާރުކުރެވެން އޮތްވާ އޭނާ ގޯސް މަގެއް އިޚުތިޔާރު ކުރުމަކީ އިނާޔާ އަދި އޭނާގެ ޢާއިލާއިން ވެސް ބަލައިގަތް ކަމެއް ނޫނެވެ. ދަރިއަކު ލިބިފައި އޮއްވާ އެ ކައިވެނި ރޫޅާލަން ޖެހުނީތީ އިނާޔާ އިންތިހާއަށް ހިތާމަ ކުރިއެވެ. ފާރިޝް ވެސް ހިތާމަކުރީ އޭނާއަށް އައިނީ ގެއްލޭތީއެވެ. އޭރު އޭނާ ހުރީ އިނާޔާ މަތިން އެއްކޮށް ފޫހިވެފައެވެ.\nފާރިޝް އެ އެޕާޓްމަންޓުން ނިކުތީ ޝީބާ ވެސް ގޮވައިގެންނެވެ. އަދި އިނާޔާ ވަރިކުރުމަށް ފަހު، ތިން މަސްވީ ތަނާ، ފާރިޝް، ޝީބާއާއި ކައިވެނިކުރިއެވެ. މިކަމުން އިނާޔާގެ ހިތް އިތުރަށްވީ ހަލާކެވެ. ނަމަވެސް އިނާޔާގެ ހިތުގައި ފާރިޝްއާއި މެދު ހުރި ޝަކުވާތަކާއި، ނަފުރަތު އެއްފަރާތްކުރީ އައިނީއަށްޓަކައެވެ. ކައިވެންޏެއްގެ ތެރޭގައި ދެމީހުންގެ ދެމެދުގައި އޮންނަންވާ އެދުންވެރިކަމުގެ ގުޅުމަކީ ކިހާ މުހިއްމު އެއްޗެއްކަން އިނާޔާއަށް ވިސްނުނީ މާ ފަހުންނެވެ. ނަމަވެސް ފާރިޝް ކަންތައްކުރީ އެންމެ ރަނގަޅަކަށް ނޫނެވެ. ކުރެވުނު ކައިވެންޏަކީ އިބުރަތެއް ކަމުގައި ބަލައިގަނެ، އިނާޔާ މަސައްކަތްކުރީ ދަރިފުޅުގެ މުސްތަޤުބަލަށްޓަކައެވެ. ފާރިޝް ވެސް އައިނީއަށް ކޮށްދޭން ޖެހޭ ހުރިހާ ކަމެއް ކޮށްދެއެވެ. އަދި ބައްޕައެއްގެ ލޯބި ދިޔައީ ފުރިހަމައަށް ދެމުންނެވެ.\nވަރިއަކާއި ހަމައަށް ދިއުމުގައި އެތައް ސަބަބުތަކެއް ހުންނައިރު، ދެމަފިރިންގެ ދެމަފިރިކަމުގެ ގުޅުން ހީނަރުވެގެން ވަރިއާ ހަމައަށްދާ މައްސަލަތައް މަދެއް ނޫނެވެ. މިއީ ގިނަ ބަޔަކު ފާޅުކަންބޮޑު ގޮތެއްގައި ދައްކަން ލަދުގަންނަ، ނަމަވެސް ދައްކަން ޖެހޭ ވާހަކައެކެވެ.